
Prooemium 


Cursus philosophicus, scholarum usui destinatus, qui 
ab hoc libro initium sumit, per complures annos ut opus 
manuscriptum in universitate Oenipontana et aliis scholis 
theologis in philosophia instituendis adhibitus est. Idcirco 
eum auctum et emendatum in lucem edere decrevimus, in 
commodum eorum, qui hucusque eo usi sunt, et in utili¬ 
tatem aliorum, quibus eum adhibere placuerit. Totum opus 
ita disposuimus, ut cursui tum longiori tum breviori ido¬ 
neum esse possit, quatenus illas materias, quae salva sub¬ 
stantia philosophiae in cursu breviore omitti possunt, ab 
aliis partibus ita distinximus, ut sine unitatis detrimento 
praeteriri possint; aliquae tales materiae asterisco notatae, 
aliae typis minusculis expressae sunt. 

Summam exhibemus philosophiae Christianae. Quae non 
alia est, nisi, spectata doctrinae et methodi substantia, phi¬ 
losophia illa, quam mens christiana per saecula, Spiritu 
veritatis afflante, perfecit quaeque a fide et theologia qui¬ 
dem distincta, sed arcta iis amicitia sociata est et ab ecclesia 
semper enixe commendata fuit, philosophia scii, scholastica. 
Attamen non est nobis intentio, ut philosophiam schola¬ 
sticam in illo statu proponamus, quem saeculis praeteritis 
habuit, sed ut eam aetati nostrae accommodatam exhibeamus. 

Ut igitur methodum, quam in opere scribendo prae 
oculis habuimus, breviter indicemus, quantum potuimus, 
operam dedimus, ut solidae modernarum inquisitionum 
summae, maxime quod res empiricas attinet, rationem ha¬ 
beremus, ut principia philosophiae perennis numquam an¬ 
tiquata novis quaestionibus tractandis applicaremus et 
fluaestiones antiquas statui scientiae temporis nostri accom¬ 
modate tractaremus, ut errores modernos concinna expo- 

sitione proponeremus atque ad profundiora principia philo¬ 
sophica, aetati nostrae ubique fere terrarum communia, 
revocaremus; quo nimirum fit, ut apostolici muneris can¬ 
didati principales ideas philosophicas, quibus tota vita in¬ 
tellectualis moderna inspirata est, mature perspicere ac di- 
iudicare discant et simul a periculo arceantur, ne, cum post- 
modum his ideis obvii flant, ipsi se decipi sinant. Porro 
propositum nobis fuit, ut omnes quaestiones philosophicas, 
antiquas et modernas, nulla praecipua praetermissa, com¬ 
prehenderemus, attamen cum sermonis brevitate, simplici¬ 
tate et perspicuitate, id quod in libro philosophico scholari 
maximi momenti esse ducimus. Haec sunt, quae potissimum 
prae oculis habuimus, desiderantes, ut, si certe non per¬ 
fecte, saltem aliquatenus opere completa fuerint. 

Notas bibliographicas de industria fere tunc tantum 
attulimus, cum expressa verba auctorum citavimus, tum 
propterea, quia eiusmodi notitiis comparandis nunc facile 
multa media praesto sunt, tum ratione habita brevitatis, 
ne, si voluissemus in singulis materiis praecipuos libros vel 
elucubrationes afferre, antiquos et modernos, non tantum 
ex una, sed pari iure ex compluribus linguis citationes 
nimis copiosae congerendae fuissent. Ubi sententiarum 
modernarum mentio facienda est, quae ubique fere terrarum 
similes sunt, utile esse iudicavimus, expressa testimonia 
afferre, ab auctoribus magni nominis sumpta, tum ut verbis 
maior fides conciliaretur, tum potissimum ideo, ut modi 
loquendi moderni innotescerent. 

Tres partes, Logica, Ontologia, Psychologia modo simul 
eduntur; tres proximae partes, Critica, Cosmologia, Theo- 
dicea, Deo favente per anni decursum sequentur. 

Deus benedictione sua operi huic assistat, ut in eius 
gloriam aliquid conferre valeat. 

Oeniponte (Innsbruck), die 31. Julii 1910. 


Index 1 ) 


Introductio Pao . 

§ I. De philosophia in genere. 

Philosophiae notio.. .. 1 

Philosophiae partitio. 3 

Philosophia et fides.‘.. 4 

Philosophia Christiana..' ... . . . . 8 

Notae historicae. 9 

Philosophia scholastica — Accusationes.‘ , . 14 

.§ 2. De logica 

Definitio logicae. 18 

Relatio logicae ad reliquas scientias .. 22 

Momentum logicae — Divisio ‘.. 24 

♦Notae historicae. 25 

♦Methodi. 27 


Pars prima 

De elementaribus formis cogitandi 


Praenotiones psychologicae 

Duplex cognitio hominis.... 29 

Natura cognitionis. 31 


Caput I 

De idea et vocabulo 


Articulus I. De natura ideae 

Ideae notio . 33 

Obiectum — comprehensio, extensio.’ 34 


*) Materiae asterisco notatae in cursu breviore salva philosophiae 
Substantia omitti possunt; • 



















VI 


Index 


Articulus II. Praecipua genera idearum Pag. 

Ideae clarae, distinctae. : . 35 

„ propriae et analogae. 36 

„ abstractae et concretae. 37 

„ positivae et negativae, simplices et compositae .... 38 

„ universales et singulares. 39 : 

Articulus III. De ideis universalibus 

§ I. De praedicabilibus . 40 

Subordinatio generum, specierum, differentiarum. 42 

§ 2. De supremis generibus rerum sive categoriis. 44 

Articulus IV. Relationes idearum inter se 

Identitas et distinctio idearum. 45 

Oppositio idearum. 46 

Articulus V. De locutione et de vocabulo 

Locutio. 47 

Signum — Vocabulum. 49 

♦Articulus VI. Praecipuae formae vocabulorum 

Substantivum — Adiectivum. 51 

Verbum. 55 

Adverbia — Particulae — Interfectiones. 57 

Articulus VII. De diversitate significationis vocabulorum .... 58 

§ I. De multiplici significatione 

Termini aequivoci, analogi, univoci — Tropi. 59 

Mutatio significationis. 60 

§ 2. De multiplici suppositione. 61 

Articulus VIII. De recte adhibendis et interpretandis vocabulis . . 63 


Caput II 

De iudicio et propositione 
Articulus I. De natura iudicii 


Definitio — *Subsumptio P 1 — *Judicia impersonalia .... 66 

♦Definitiones modernae. 68 

Articulus II. De propositione . 69 

Propositio affectiva. 70 

Propositio enuntiativa . 71 

♦Evolutio formarum grammaticarum propositionis. 71 

♦Grammatica et logica. 73 

Articulus III. Partitiones propositionum 

§ I. Propositiones affirmativae et negativae. 75 

*§ 2. „ singulares, universales, particulares. 76 

*§ 3. „ modales et absolutae. 77 

§ 4. „ categoricae et hypotheticae. 78 

§ 5. „ simplices et compositae .. 80 


Index 


VII 


Articulus IV. De relationibus propositionum Pag 

g I. De oppositione propositionum. 83 

♦Aequipollentia propositionum. 87 

*§ 2. De conversione propositionum. 88 


♦Articulus V. De immediato transitu ab una propositione ad aliam 89 


Caput III 
De ratiocinio 

Articulus I. De ratiocinio categorico 

g |. De natura ratiocinii categorici. 92 

§ 2. De rectitudine syllogismi 

Rectitudo et veritas. 94 

Regulae rectitudinis. 95 

§ 3. De figuris syllogismi 

Notio et divisio —- Regulae et usus. 97 

*§ 4. De modis syllogismorum. 101 

♦Reductio syllogismorum. 102 

Aestimatio figurarum et modorum. 103 

§ 5. De syllogismis categoricis praemissas compositas habentibus 104 

Articulus II. De syllogismis hypotheticis 

Syllogismus hypotheticus.' 105 

„ disiunctivus. 106 

Articulus III. Abbreviatae et compositae syllogismorum formae . . 107 

Enthymema, epicherema, polysyllogismus. 107 

Sorites, Dilemma. 108 

Articulus IV. De sophismatibus. 109 


Pars II 

De seientiflcis formis cogitandi 
Caput I 

De definitione et divisione 

Articulus I. De definitione et declaratione 


Notio et divisio definitionis — Leges. 113 

♦Declaratio. H 7 

Articulus II. De divisione 

Notio — Regulae. 118 

Partitio — Dispositio. 120 


Caput II 

De argumentatione 

Articulus I. De demonstratione 
§ I. Demonstratio directa et indirecta .... 


12L 



















































VIII Index 

§ 2. Demonstratio a priori et a posteriori .* 

§ 3. Deductio et inductio.. 

Articulus II. De argumentatione probabili 

§ I. Argumentum analogiae ... . . . 

§ 2. Hypothesis . s . 

§ 3. Aliae argumentationes probabiles 

Calculus probabilitatis. 

Argumentum negativum. 

Argumentum ad hominem — Retorsio — Inversio — Aliae im¬ 
pugnationes . 


Pag, 

122 

123 

129 

131 

133 

134 

133 


Caput III 
De methodo 


Methodus in genere. 

Divisio methodi. 

Appendix. De methodo disputandi 


136 

137 
141 


Introductio 


§ 1. De philosophia in genere 

Philosophiae notio. Homo, praeditus intelligendi 1 
facultate, qua brutorum condicioni multum antecellit, na¬ 
tura sua impellitur ad veras rerum cognitiones easque, 
quantum fieri potest, perfectissimas comparandas. Perfecta 
vero cognitio in causarum sive rationum cognitione con¬ 
sistit; quae cognitio eo perfectior est, quo remotiores sive 
profundiores causas attingit. Itaque fit, ut homo primum 
quidem ad simplices rerum notitias conquirendas, deinde 
ad scientias tractandas, denique ad philosophiam colen¬ 
dam excitetur; cui reapse genus humanum ab antiquis¬ 
simis temporibus operam dedit. 

Scientia enim est complexus ordinatus cognitionum, 
quae ad unum obiectum (formale) ex causis vel rationibus 
cognoscendum referuntur. 

Philosophia vero est scientia omnium rerum secundum 
rationes altiores, naturali mentis lumine comparata. Inve¬ 
stigat igitur rerum omnium, nullo ordine excepto, rationes, 
non quidem ultimas dumtaxat, sed altiores, quas aliae 
scientiae particulares non iam attingunt; idque naturali 
umme rationis, non lumine supernaturali fidei, quo theo- 
°gia ad quaestiones altiores divinas et humanas investi¬ 
gandas utitur. Idcirco philosophia cum aliis scientiis natu¬ 
ralibus (excepta scii, theologia) idem, partialiter saltem, ob- 
ie ctum materiale habet, quatenus de iisdem rebus tractat, 

atque illae; sed obiecto formali differt, quatenus rationes 
rerum altiores attendit, ad quas aliae scientiae non per¬ 
tingunt. Ita tum zoologia tum psychologia (inferior) de 
animalibus agunt; sed illa remotiores quaestiones de anima 
non movet, quas posterior tractat. 

2 Conceptus philosophiae non eandem semper latitu¬ 
dinem habuit. Antiquis cum Aristotele et Cicerone philo¬ 
sophia idem fere ac scientia fuit. Celeberrima eorum de¬ 
finitio est: „ rerum divinarum et humanarum quarum cunque, 
quibus humanae res continentur, scientia." 1 ) A qua defini¬ 
tione veteres scholastici parum recedunt. Sed notandum est, 
eos strictiorem conceptum scientiae habuisse, quam nos. Cum 
enim in dies magis magisque rerum inquisitiones particulares 
et cum his numerus et amplitudo scientiarum crescerent, 
notio philosophiae arctior effecta est, ut non iam univer¬ 
salem quandam, sed scientiam particularem designet; licet 
nimium restringi videatur, si tantum „ultimas causas in¬ 
quirere" dicatur. 2 ) 

Moderna philosophia, quae nunc est rerum philosophicarum pertur¬ 
batio, sui ipsius rectam notionem vix iam invenit. Sunt, qui philo¬ 
sophiae nullam certam definitionem statui posse asserant. Aliis philo¬ 
sophia fere universitas scientiarum, .complexio cognitionis scientificae" 8 ), 
aliis fere idem ac scientia critica de cognitione humana est. Alii de¬ 
finitiones proponunt, quae modernum subiectivismum scepticum sapiunt, 
veluti cum finis philosophiae esse dicitur, „ut universalis mundi vitaeque 
aestimatio obtineatur, quae postulationibus rationis et animi indigentiis 
satisfacit". 4 ) Alii vagas proferunt definitiones. 


i) Cicero, De officiis II 2. — 2 ) Confer de notione et partitione 
philosophiae inter alios Limbourg, Begriff u. Einteilung d, Philosophie 5 
(1893); Mercier, Logique 8 (1902) Sss.; Eisler, Philos. Worterbuch 8 If 
(1910) 1014 ss.; Blanc, Dictionnaire de Philosophie (1906) 944 ss.; 
Dunin-Borkowski, Stimmen a. ML. LXIV (1903 I) 268 416, LX1 
(1903 II) 425. — 3 ) F. Paulsen: .Philosophie kann begrifflich nur 
bestimmt werden ais der Inbegriff wissenschaftlicher Erkenntnis. Ein- 
leitg. in d. Philosophie 10 (1903) 18. — 4 ) W. Wundt: Der Zweck dei 
Philosophie .besteht uberall in der Gewinnung einer allgemeinen Welt- 
und Lebensanschauung, welche die Forderungen unserer Vernunft und 
die Bediirfnisse unseres Gemiits befriedigen [!] soll.‘ Einleitg. in d' 
Philosophie 2 (1902) 5. 


Ideo philosophia prima inter omnes scientias naturales 3 
earumque fundamentum et ultimum fastigium est. Et recte 
sapientia (Weltweisheit) dicitur; est enim vera sapientia 
naturalis, quae ab homine naturali mentis potestate in hac 
vita obtineri potest, ideoque etiam eadem philosophiae et 
sapientiae definitio traditur; nam „sapientia arctiore et pro¬ 
pria vi vocis tum apud Aristotelem tum apud scholasticos 
cognitionem omnium rerum ex causis ultimis designat". 1 ) 

Philosophiae partitio. Philosophiae merito tot partes 4 
distinguuntui, quot sunt rerum ordines et varii respectus, 
sub quibus res philosophice considerari possunt. Itaque 
imprimis haec distinguenda se offerunt: mundus externus, 
homo ipse, Deus, praeterea modus, quo haec obiecta a 
nobis mente cum veritate cognoscuntur et voluntate recte 
appetuntur. Inde oritur antiquitus tradita partitio philo¬ 
sophiae in sex partes. Una est philosophia naturalis vel 
cosmologia, quae mundi corporei rationes altiores, veluti 
originem, proprietates, naturam inquirit; Psychologia de 
vita hominis tractat; Theodicea de Deo agit; Logica (simul 
Criticam complectens) et Ethica leges veritatem cognoscendi 
et recte agendi ex rationibus altioribus declarant. His quin¬ 
que philosophiae partibus accedit denique sexta, Ontologia. 
Etenim si quinque priora obiecta inter se comparantur, 
elucet, omnibus quaedam communia esse, quae inter altiores 
rerum rationes principem locum obtineant: ens et eius pro- 
piietates, supremae partitiones atque causae; quod est ob- 
iectum ontologiae. 

Theodicea, psychologia, cosmologia, ontologia etiam 
communi nomine Metaphy sicae comprehendi solent, ut igitur 
metaphysica illa pars philosophiae sit, quae non, sicut 
logica et ethica, de rebus, prout ad intellectum et volun¬ 
tatem referuntur, sed quatenus in se spectantur, tractat; 

') Kleutgen: „Im engen und eigentlichen Sinne des Wortes be- 
eulet wie bei Aristoteles, so bei den Scholastikern Weisheit sovibl ais 
rkenntnis aller Dinge aus ihren hochsten Ursachen." Philosophie der 
°rzeit n. 527. Gf. e. g. S. Thomam, In Metaph. I 2. 


r 


4 


Introductio 


De philosophia in genere 


o 


ontologia metaphysica generalis, reliquae partes metaphysica 
specialis vocantur. Metaphysica etiam nomine philosophiae 
theoreticae, logica vero et ethica philosophiae practicae 
nomine appellantur. 

5 Huic antiquae partitioni recenti tempore, etiam apud 
auctores neoscholasticos, substitui coepit divisio philoso¬ 
phiae paulo amplior in plures partes, quae tamen ad partes 
supra indicatas revocari possunt. Atque merito amplior di¬ 
visio usu recipitur, quia certe rerum, quae v. g. ethicae, 
psychologiae, logicae nunc tractandae sunt, tantus est 
ambitus, ut, quo diligentius in dies scientificae inquisitioni 
subiciuntur, in eo plures partes illae disciplinae discedant 
oporteat. Hae fere partes philosophiae nunc distingui solent: 
metaphysica (generalis), critica (Erkenntnistheorie, Criterio- 
logie), logica (dialectica), philosophia naturalis, psychologia 
(rationalis et empirica), theodicea, cui philosophia religionis 
accedit, ethica, quae a philosophia iuris (Rechtsphilosophie) 
et sociologia discerni solet, aesthetica seu philosophia 
pulchri, philosophia historiae, philosophia grammaticae, immo 
etiam mathematicae, botanicae etc. 

6 Philosophia et fides. Qui ideis modernis imbuti 
sunt, audire abhorrent, philosophiam pendere a fide seu 
revelatione, sed contra firmiter tenent, omnem scientiam, 
maxime philosophiam, ab omni auctoritate adeoque etiam 
a revelatione christiana et ecclesia omnino liberam esse. 
Vehementius etiam dicto illi reluctantur, quod antiquis usi¬ 
tatum fuit, philosophiam esse ancillam theologiae. Plerum¬ 
que existimant, inter philosophiam seu scientiam generatim, 
quae ratione utatur, et fidem, quam tantum animi sensum 
sine mentis cognitione esse interpretantur, nullum inter¬ 
cedere nexum; vel etiam apertam utriusque pugnam ad¬ 
mittunt. 

Vera relatio inter philosophiam et fidem seu theologiam 
(theologia enim est scientia veritatum fidei) haec est: 

7 1. Nulla potest esse oppositio inter doctrinas philo¬ 
sophicas certo demonstratas et veritates, quas fides seu 


fidei infallibile magisterium, ecclesia, proponunt. Veritas 
enim veritati numquam contradicit. „ Inanis autem huius 
contradictionis species inde potissimum oritur, quod vel 
fidei dogmata ad mentem ecclesiae intellecta et exposita 
non fuerint, vel opinionum commenta pro rationis effatis 
habeantur“ (Cone. Vat. s. III. c. 4). 

Non solum nulla est inter philosophiam et fidem pugna, 8 
sed etiam multiplicem opem invicem ferunt. Philosophia 
praeambula demonstrat, quae fides supponit, velut existen- 
tiam Dei, miraculorum possibilitatem; notiones et principia 
offert, quibus veritates revelatae apprehendi, illustrari, pro¬ 
fundius intelligi atque in concinnum ordinem coniungi pos¬ 
sunt; etiam multasveritat.es revelatas suis argumentis com¬ 
probat et contra adversariorum exceptiones tuetur. Ipsa 
autem iuvatur fide, quatenus ab erroribus custoditur atque 
excitatur, ut ratione etiam demonstrare conetur, quod fide 
verum esse constat. 

2. Philosophia a theologia non pendet intrinsecus i. e. 9 
spectato obiecto formali et methodo; sunt scientiae di¬ 
versae. Philosophia enim in veritatibus suis assequendis 
sola ratione naturali utitur sine revelatione divina, theo¬ 
logia autem sive fides ex revelatione divina haurit. Id¬ 
circo, licet philosophia et theologia aliquas quaestiones et 
veritates communes habeant, ut existentiam et attributa 
Dei, proprietates animae, leges morales etc., et sic partia¬ 
liter idem obiectum materiale habeant, tamen spectato ob¬ 
iecto formali seu modo, quo obiectum materiale attingunt, 
essentialiter differunt. Non potest igitur philosophia prop- 
terea, quod aliquid fide certum est (v. g. totum genus hu¬ 
manum ab iisdem parentibus oriundum esse), obligari, ut 
idem etiam ipsa tamquam veritatem philosophicam pro¬ 
ponat, nisi id suis mediis probare valeat. 

3. Philosophia pendet a fide extrinsecus, quatenus ita 10 
fidei normam sequi debet, ut a sententiis statuendis, quas 
fides falsas esse docet, abstineat. Fides igitur in illis 
r obus, quae ei cum philosophia communes sunt, huius 
nonna negativa est, non vero positiva, i. e. praescribere 

potest, quid non doceat, non vero, quid positive doceat. 
Propterea enim, quod fide constat, mundum in tempore 
creatum esse, philosophia tenetur ab aeternitate mundi 
propugnanda abstinere, attamen non obligatur, ut positive 
defendat, mundum temporaneum esse; nam solum ea do¬ 
cere potest, quae sua methodo, cognitione naturali, pro¬ 
bare potest. Attamen ut primum aliquid testimonio divino 
falsum esse constat, mens humana a tali sententia propu¬ 
gnanda sibi temperare debet, tum propter legem obedien- 
tiae erga Deum, ne summae veritati contradicat, tum 
propter principia philosophiae ipsius, quippe quae errores 
vitare vult. 

11 Etiam scientia profana una saepe norma negativa al¬ 
terius est; astronomia a sententiis admittendis abstinere 
debet, quas mathematica vel physica falsas esse ostendunt, 
neque in physiologia explicationes adhibere licet, quas 
psychologia erroneas esse ostendit. Haec non est ligatio 
philosophiae illegitima seu menti humanae iniuriosa, sed 
debita, utpote per veritatem facta. Mens nequit aliam liber¬ 
tatem nisi libertatem pro veritate exigere, ut scii, immunis 
sit ab impedimentis indebitis, quae eam a veritate prose¬ 
quenda et amplectenda prohibent, non autem libertatem 
contra veritatem, ut immunis sit ab obligatione eam agno¬ 
scendi, quocunque modo offertur, sive scientia humana sive 
testimonio divino. 1 ) 

Hinc merito in Syllabo (1864) proscripta est prop. 14: Philo¬ 
sophia tractanda est nulla supernaturalis revelationis habita ratione. 
Simul tamen Cone. Vat. (s. III c. 4) edicit: „Nec sane ipsa [ecclesia] 
vetat, ne huiusmodi disciplinae in suo quaeque ambitu propriis utantur 
principiis et propria methodo; sed iustam hanc libertatem agnoscens 
id sedulo cavet, ne divinae doctrinae repugnando errores in se susci¬ 
piant aut fines proprios transgressae ea, quae sunt fidei, occupent aut 
perturbent." Confer etiam ep. Pii IX ^Gravissimas inter" 11. Dec. 1862 
ad Archiep. Monae. 

12 Proinde non immerito philosophia ancilla theologiae 
appellatur. Quo edicitur, theologiam dignitate multum prae- 

h Confer Donat, Die Freiheit d. Wissenschaft (1910) 2. Abschnitt 
1—3 Kap. 


cellere scientiae philosophicae, et philosophiam debere illi 
opem ferre eiusque auctoritatem sequi eo modo, quo supra 
dictum est. Sed minime dictum illud hac ratione intelli- 
gendum est, quod philosophia methodum theologiae se¬ 
quatur, neque etiam, quod unicus eius finis sit, ut inser¬ 
viat inquisitionibus theologicis. Omnis quidem naturalis 
cognitio et scientia ultimo in illum finem supernaturalem 
uberius cognoscendum et assequendum dirigenda est, quem 
fides proponit; sed sicut reliquae scientiae, ita etiam philo¬ 
sophia plurimas inquisitiones (logicas, psychologicas, cos- 
mologicas etc.) instituit, quarum finis proximus sane theo¬ 
logicus non est. Multo minus postulatur, ut philosophia 
praecipitatum laborem apologeticum praestet. Sine dubio 
ex se apta est ad fidem defendendam et homo Christianus 
debet philosophiam sive rationem adhibere, ut fidei auxi¬ 
lium ferat. Attamen finis apologeticus numquam seducere 
debet ad aliquid nomine philosophiae proferendum, quod 
philosophice satis demonstrari nequit; nam solum tamdiu 
philosophia ad fidem defendendam auctoritate pollet, quam- 
diu independenter a fide fidei testimonium reddit. 

4. Etiam moraliter necessarium est, 'philosophiam ficle 13 
iuvari. Fide enim destituta vel eius adiutorium recusans 
in quaestionibus gravissimis a veritatis tramite aberrat, vel 
dubia haeret. Quod testatur historia philosophiae antiquae. 
Novimus enim, ,, inter nonnulla vera quam saepe falsa et 
absona, quam multa incerta et dubia [antiqui] tradiderint 
de vera divinitatis ratione, de prima rerum origine, de 
mundi gubernatione, de divina futurorum cognitione, de 
malorum causa et principio, de ultimo fine hominis aeterna- 
que beatitudine, de virtutibus et vitiis". 1 ) Idem testatur 
condicio philosophiae modernae, quae fidei normam spernit. 
Nam omnes fere altioris veritatis thesauros, patrimonium 
generis humani, quod custodire debuit, misere perdidit: 
Deum personalem, animam substantialem et immortalem, 
voluntatis libertatem, immutabiles leges morales, immo ipsas 

‘) Leo XIII in Encycl. „Aeterni Patris" 1879. 

leges cogitandi absolutas, tantum fere horam nominibus 
retentis; ubique effrenis opinandi licentia, dissolutio, per¬ 
turbatio , scepticismus. Instar filii prodigi, domo patria 
cum levitate relicta, ad extremam redacta est paupertatem. 

Quod ipsi modernae philosophiae asseclae confitentur. „ Philo, 
sophia protestantica", inquit F. Paulsen, ,ad modum harmonici syste¬ 
matis, quod animos regat, nulla exstat. Philosophia Hegelii ultima talem 
locum obtinuit. Ex hoc tempore anarchia existit. " . Ideae principales 

in omnes mundi plagas discedunt/ 1 ) Existit, ita contestantur alii, .infi¬ 
nita dissensio, misera omnium principiorum incertitudo" [R. Eucken 2 )J, 
.anarchia metaphysica" [Dilthey 3 )] ; .philosophia omni altiore veritate 
caret . . in scepticismum incidi/ [G-. Spicker 1 )]. 

14 Philosophia Christiana. Quid hoc nomine significetur, 
ex iis, quae dicta sunt, iam colligi potest. Philosophia 
Christiana intelligitur illa, quae ita regulam fidei Christianae 
sequitur, ut ah iis statuendis abstineat, quae testimonio di¬ 
vino falsa esse constat, et ea etiam naturali ratione, quan¬ 
tum fieri potest, probare conatur, quae fides vera esse 
docet. Non id igitur philosophia Christiana agit, ut propo¬ 
sitiones suas ex fontibus fidei hauriat, vel ut, quaecunque 
fidei consentanea sunt, apparentibus rationibus demonstrare 
adlaboret. Philosophia enim, quae ex revelatione haurit, 
non est philosophia, sed theologia; neque illa genuina est 
philosophia, quae ita finem apologeticum prosequitur, ut a 
rigore methodi suae vel veritatis recedat. Philosophia chri- 

J ) „Eine protestantische Philosophie in dem Sinne eines einheit- 
lichen, die Gemilter beherrschenden Systems gibt es nicht. Hegels 
Philosophie war die letzte, die eine derartige Stellung eingenommen 
hat. Seitdem herrscht Anarchie/ Philosophia militans 3 (1901) 65, 
.Die letzten Gedanken gehen in allen Richtungen der Windrose aus 
einander/ Die deutschen Universitaten (1902) 535. — 3 ) „ln Wahrheit 
ist eine grenzenlose Zersplitterung, eine klagliche Unsicherheit in allem 
Prinzipiellen der Uberzeugungen.. unverkennbar/ Geist. Stromnngen der 
Gegenwart (1904) 110. — 3 ) „So vernehmlich ais moglich lehrt diese 
metaphysische Anarchie die Relativitat aller metaphysischen Systeme/ 
Einleitung in die Geisteswissenschaften (1883) 450. — *) „Es soli die 
Tatsache hervorgehoben werden, dafi die Philosophie wirklich alles 
hohern Inhalts bar, dafi sie . . dem Skeptizismus verfallen ist/ Die 
Ursachen des Yerfalls der Philosophie in alter und neuer Zeit (1892) 255. 

stiana illam relationem ad fidem habet, quae supra expo¬ 
sita est. 

Hinc perspicitur, philosophiam Christianam non esse 
aliquam specialem, sed unicam -philosophiam genuinam, quae 
nunc, existente revelatione Christiana, esse possit. Mens 
enim humana tum lege obedientiae divinae tum lege veri¬ 
tatis, quae etiam philosophiae suprema esse debet, obli¬ 
gatur, ne in rerum causis ultimis indagandis certae veri¬ 
tati divinitus traditae contradicat. 

Non licet simili modo loqui de mathematica Christiana sive ca¬ 
tholica. Geogiaphia enim vel mathematica obiectum cum fi.de commune 
non habent, ad quod igitur fidei auctoritas referri possit; ideoque fidei 
normam sequi nequeunt. 

Notae historicae. Non aetate demum Christiana per- 1 
suasio vigere coepit, inquisitionem philosophicam cum fide 
et traditionibus religiosis societatem inire debere. Jam 
antiquitus invenimus studia philosophica cum theologicis 
traditionibus conserta, non solum apud nationes orientales, 
Sinenses, Indos, Chaldaeos, Aegyptios, sed etiam apud 
Graecos. 

Orpheus et Hesiodus, qui de diis canebant, et sapientes illi, qui 
mysteria antiqua regebant, theologi appellati sunt; et Pluta.rch.us priscos 
Graecorum theologos vocat philosophos antiquissimos, philosophos vero 
theologorum successores. Similiter Plato philosophiae primordia ad 
traditiones theologicas revocat. .Antiqui", inquit, „qui nobis meliores 
diisque propinquiores fuerunt, hunc nobis nuntium (<pifptr() tradiderunt.. ; 

.tantum traditionem maiorum allegare possum, veritatem ipsi sciunt". 1 ) 

.Recte", inquit O. Willmann, .antiqui philosophiam suam ad ve¬ 
tustissimas traditiones revocant . . . Antiqui sciverunt, quid antiquis¬ 
simis debeant, melius, quam nos posteri/ .Si apud Christianos etiam 
scientia ex fidei fundamento assurgit, si theologiae philosophia ancilla 
& dstat, nihil nisi idem illud repetitur, quod aetas antiqua plus quam 
semel ostendit/ 2 ) 

) Pbil. p. 16 c; Phaedr. p. 274 c. ConferO. Willmann, Geschichte 
es Idealismus 2 (1907) I. — 2 ) „So haben die Alten Recht, wenn sie 
Ure Philosophie auf Urtraditionen zurttckfiihren . . . Die Alten wufiten, 

Was sie den Altesten d.anken, besser ais wir Nachgeborenen." .Wenn 
*jch in der Christenheit ebenfalls das Wissen auf dem Grunde des 
aubens erhebt, der Theologie eine Philosophie dienend zur Seite 

Attamen aetate sequiore philosophia Graeca, teligioni 
populari vitiatae parvum habens honorem, ad solius ra¬ 
tionis magisterium confugit. Varia construxit systemata, 
quorum pleraque a veritate aberrant. Rectitudine doctrinae 
inter omnes eminent Plato (f 347) et Aristoteles (j 323), 
ille mente sublimi, ingenii acumine alter excellens, quorum 
philosophia, licet magnis erroribus infecta et in gravissimis 
rebus ignorantiae et dubitationis umbris obtecta, tamen tot 
veritatis semina continet, ut philosophiae Christianae prima 
fundamenta praebuerit. 

Sed per se sola desiderio veritatis altioris, menti hu¬ 
manae insito, satisfacere non potuit; multo minus satis¬ 
fecerunt doctrinae aliae, velut Eleatica, Epicurea, Stoica. 
Non mirum igitur, quod temporibus Christo nascenti pro¬ 
pinquis magnum ubique desiderium excitatum fuerit reve¬ 
lationis divinitus accipiendae. „Sensus alienationis a Deo , 
inquit historiographus celeber, a fide Christiana aversus,. 
„ desiderium altioris revelationis ultimis saeculis aetatis anti¬ 
quae sunt propria" 1 ); alius similiter „sensum defatigationis 
et desiderium auxilii alieni" 2 ) adfuisse testatur. Hic conatus 
speculationis rationalis coniungendae cum fide divina non 
solum philosophiam Iudaeo-graecam et Neoplatonicam, sed 
maxime Christianam abhinc regit. 

Primis saeculis Christianis philosophia christiana a theo¬ 
logia distincta nondum existebat; omnis fere attentio in 
veritates fidei exponendas et defendendas collecta erat. 
Jam Apologetae quidem (Clementi Alex, philosophia erat 
„ praevia ad Christianam fidem institutio ‘, „ad evangelium 
paedagogus “, Origini „ christianismi praeludium et auxilium ), 
multo magis SS. Patres et omnium maxime S. Augustinus 


tritt, so wiederholt sich damit einfach derselbe Prozefi, den uns die 
alte Welt an mehr ais einer Stelle zeigte." Ib. I 13B; II 2 3. 

‘) Ed. Zeller: „Das Geftthl der Gottentfremdung, die Sehnsucht 
nach haberer Offenbarung ist den letzten Jahrhunderten der alten Welt 
uberhaupt eigen.“ Philosophie der Griechen III 2 4 p. 82. — 2 ) F. Ciei- 
weg : Jiieses Gefuhl der Ermattung und diese Sehnsucht nach fremder 
Hilfe trieb . . .“ Geschichte d. Philosophie I 10 (1909) 306. 


(f 430) doctrinis veterum philosophorum investigandis et 
cum veritate christiana conferendis diligenter operam da¬ 
bant; quae vera inveniebant, amplectebantur, aliis relictis 
vel emendatis. Sed inquisitiones philosophicae theologicis 
expositionibus immixtae erant, clara duplicis scientiae di¬ 
stinctione praetermissa. 

Patrum heredes facti sunt Scholastici medii aevi. Scho- 19 
lastici tunc temporis illi vocabantur, qui in scholis, prae¬ 
sertim in universitatibus docebant, ergo philosophi et theo¬ 
logi illius aetatis. Inter omnes eminent Anselmus (f 1109), 
Petrus Lomb. (f 1164), Alexander Halensis (f 1245), Bona- 
ventura (f 1274), Albertus M. (f 1280), Scotus (f 1308) 
et omnium princeps, Thomas Aquinas (f 1274). Scholastici 
fundamento a SS. Patribus parato insistentes et philosophiam 
Graecam, Aristotelicam praesertim, adhibentes, una ex parte 
ope philosophiae veritates fidei intelligere, defendere et 
systematice coniungere conabantur, alia ex parte philoso¬ 
phiam a theologia distinctam perficiebant et utramque, fidei 
scii, et rationis scientiam, in unum foedus nectebant. Scho¬ 
lasticis igitur cum Patribus commune est, quod fidem et 
rationem concorditer sociare student. Sed proprium iis 
est, 1° ut in theologia uberius philosophia, Aristotelica 
praesertim, et stricta methodo dialectica utantur ad veri¬ 
tates revelatas profundius intelligendas, efficacius defen¬ 
dendas et inter se copulandas (secundum illud Anselmi: 
«fides quaerit intellectum", „credo, ut intelligam"); 2° ut 
philosophiam a fide distinctam paulatim perficerent, maxime 
sequentes Aristotelem et methodum dialecticam adhibentes. 
Itaque distinguenda sunt theologia scholastica et philo¬ 
sophia scholastica. 

Philosophia scholastica igitur a) primum hoc proprium 20 
habet, quod pleno sensu christiana est, concordiam profi- 
tens inter rationem et fidem Christianam, quo differt tum 
a Graeca tum ab Arabico-iudaica tum maxime a moderna 
Philosophia, b) Alterum est, quod philosophiae Aristotelis 
superstruitur, tum spectatis praecipuis doctrinae lineamentis 
e t principiis, tum spectata methodo dialectica per definitos 

conceptus et demonstrationes syllogisticas, qua utitur. (Confer 
e. g. appendicem finalem de metliodo disputandi.) Philo¬ 
sophiam Graecam, Aristotelicam praesertim, scholastici 
saec. 11. et 12. partim directe ex codicibus Graecis sive 
ex versionibus hauserunt, partim per philosophos Arabicos 
et Iudaicos (mixtam erroribus eorum) traditam acceperunt. 
Quam philosophiam ab erroribus purgarunt, perfecerunt, 
fidei cliristianae amicam reddiderunt. Methodus illa dia¬ 
lectica, quam in docendo et disputando adhibebant, non 
simpliciter ab Aristotele receperant, sed ipsi, utendo logica 
Aristotelis, propria arte excoluerant, in hunc potissimum 
finem, ut investigatio philosophica veritatibus fidei illu¬ 
strandis et defendendis aptior evaderet. 

Verum quidem est, non omnes doctores, qui aliquando 
scholastici dicti sunt, Aristotelem secutos vel eadem illa 
methodo dialectica usos esse; omnes enim philosophi et 
theologi illius aetatis, etiam nominalismi defensores (Occam 
f 1349), scholastici vocati sunt. Attamen doctores scientia 
et auctoritate longe praecipui illam philosophiam et metho¬ 
dum secuti sunt, maxime S. Thomas. Quare nunc iam 
communiter haec notio philosophiae scholasticae usu tenetur, 
ut intelligatur philosophia Aristotelica, methodo illa dia¬ 
lectica utens. 1 ) Quia inter principales eius auctores S. Thomas 
longe eminet, etiam thomistica appellatur. 

21 Una igitur continua series evolutionis decurrit a magnis 
illis philosophis Graecis, Pythagora, Platone, Aristotele, per 
aetatem SS. Patrum et scholasticorum usque ad philoso¬ 
phiam Christianam nostrorum temporum, quatenus substan¬ 
tialiter eadem philosophia a primis exordiis paulatim crevit 
et exculta est, similes vel easdem tenens principales ideas 
et veritates legesque philosophandi. Quae una genuina 


') De notione philosophiae scholasticae paulum controversa confei 
e. g. Grabmann, Geschichte d. scholastischen Methode I (1909) 28 ss.i 
de Wulf, Histoire de la philosophie medievale 2 (1905) 110 ss.; Mansa 
O. P„ Uber Umfang u. Charakter der mittelalt. Scholastik. Hist.-polit- 
Blatter 139 (1907 I) 317—39 407-31. 


philosophia Attico-patristico-scholastica etiam nomine philo¬ 
sophiae perennis insignitur. 

„ Genuina philosophia perennis* 1 , recte inquit Willmann, „quae a 
sapientibus illis initium sumit, quos Pythagoras tamquam antiquos vene¬ 
ratus est, quaeque per Graecum et Christianum idealismum diffundebatur, 
ex illustri naturae humanae indigentia orta est, eiusque duratio non 
mira, sed in re ipsa fundata est/ „Veritas, quam Pythagoras, Plato, 
Aristoteles inquisierunt, eadem est ac illa, quam Augustinus et Thomas 
investigabant/ 1 ) „Praeiudicium Germanorum* 1 , ait Trendelenburg, mo¬ 
dernus philosophiae Aristotelicae sectator, „ deponendum est, quod opus 
sit, philosophiae futurae novum invenire principium. Inventum est 
principium; situm est in organica doctrina philosophica, quae in Platone 
et Aristotele fundata et ex illis continuata est/ s ) 

Nomen ^philosophiae perennis * 1 primus adhibuit Aug. Steuco in 
opere: De philosophia perenni (1540). 

Qui ex saec. 16. et 17. extra scholas catholicas philo- 22 
sophiae operam dabant, magis magisque ab hac philosophia 
perenni, fidei Christianae sociata, deficiebant et veritatem 
philosophicam, quam per milia annorum nondum inventam 
esse existimabant, ab initio modis penitus novis quaerendam 
esse censebant. Et quidem vel empirismo sive agnosti- 
cismo vel subiectivismo dediti sunt, vel, Kant sequentes 
utrique simul perversae philosophandi methodo addicti, in 
dies nova systemata condiderunt, donec paulatim scepticis- 
mus et cogitandi plena dissolutio orta est. 

In scholis catholicis traditione numquam penitus inter¬ 
apta philosophia perennis et scholastica colebatur et saec. 19. 
novum assecuta est florem, maxime opera Leonis XIII. 

9 »Die echte philosophia perennis, welche mit den Weisen an- 
hsbt, die Pythagoras ais die Alten verehrte, und die ini griechischen 
und christlichen Idealismus sich hinbreitete, entstammt einem erleuch- 
leten Bediirfnisse der Menschennatur, und ihre Dauer ist nicht eine 
Absonderlichkeit, sondern in der Sache begriindet/ „Die Wahrheit, 
Welche Pythagoras, Platon und Aristoteles suchten, ist dieselbe wie 
c,ie ’ nach welcher Augustinus und Thomas forschten/ Geschichte des 
Jdealismus 2 (1907) II 543 552. — s ) „Es mufi das Vorurteil der 
«utschen aufgegeben werden, ais ob fur die Philosophie der Zukunft 
n °ch ein neuformuliertes Prinzip mtisse gefunden werden. Das Prinzip 
gefunden; es liegt in der organischen Weltanschauung, welche sich 
11 Platon und Aristoteles grtindete, sich von ihnen her fortsetzte/ 

° 8 . Untersuchungen 3 (1870) I p, IX. 

Plillosopliia scholastica igitur sola est philosophia 
perennis ; est philosophia christiana maxime genuina, quam, 
fidei conformem, aetas christiana, spiritu veritatis afflante 
et manuducente auctoritate ecclesiae, procreavit; ipsa sola 
aeternas illas veritates, quae mentem vitamque humanam 
regere debent, conservat, illaque principia et methodum 
philosophandi sectatur, quae veritatis mentisque humanae 
indoli apprime consentanea sunt. Nam firma persuasione 
tenet, existere veritatem obiectivam, quam mens cognos¬ 
cere valeat, non solum sensibilem mundi corporei, sed 
etiam supersensibilem veritatem; apte experientiam cum 
speculatione, inquisitionem individualem cum reverentia tra¬ 
ditionum concorditer sociat, et inquisitionem rationalem 
fidei non opponendam, sed coniungendam esse profitetur. 

Attamen minime negamus, philosophiam scholasticam, 
si non tantum eius substantia, sed universus status spec¬ 
tetur, quem medio aevo et aetate sequiore habuit, defec¬ 
tibus non caruisse; quae est omnium operum humanorum 
condicio. Nonnulli in subtilitatibus tractandis modum ex¬ 
cesserunt, inquisitiones empiricae et historicae non ita, ut 
opus est, colebantur, in scientia rerum naturalium etiam 
graves errores existebant. Attamen spectata substantia 
doctrinae et methodi philosophia scholastica valorem perpe¬ 
tuum habet. Si igitur nomine philosophiae scholasticae 
non quidem philosophia medii aevi cum defectibus suis, 
sed eius doctrinae ac methodi substantia intelligitur, mi¬ 
nime ad unam aetatem restringitur, sed in perpetuum se¬ 
quenda est. 

Iugis igitur progressus eius non excluditur, sed postu¬ 
latur, quatenus solida scientiarum incrementa, velut nunc 
copia rerum empiricarum et historicarum, adiungantur, anti¬ 
qua principia novis quaestionibus solvendis applicentur, 
errores moderni refutentur, etiam modus proponendi indoli 
aetatis, quantum fieri possit, accommodetur. 

Philosophia scholastica, quatenus ita indoli temporis 
moderni adaptatur, nomen neo scholasticae adepta est. 


Theologia et philosophia scholastica ab ecclesia semper 25 
laudibus ornata et vehementer commendata fuit, e. g., ut 
pauca ex multis testimonia afferamus, a Sixto V in bulla 
Triumphantis Hierusalem 8 1588, a Pio VI in constitutione 
Auctorem fidei 8 1794 contra Syn. Pistoriensem, a Pio IX 
tum alibi tum in Syllabo, damnata prop. 18 („Methodus 
et principia, quibus antiqui doctores scholastici theologiam 
excoluerunt, temporum nostrorum necessitatibus scientia¬ 
rumque progressui minime congruunt 8 ), a Leone XIII in 
encycl. „Aeterni Patris 8 de philosophia S. Thomae 1879, 
a Pio X in encycl. „Pascendi“ 1907. Quae testimonia 
confirmantur historia testante, cum neglectu et contemptu 
philosophiae scholasticae fere semper graves errores theo¬ 
logicos fuisse coniunctos, et viceversa, qui a recta doctrina 
catholica defecerint, plerumque etiam philosophiam schola¬ 
sticam despexisse. 

Neque ipsi asseclae philosophiae modernae negare possunt, philo¬ 
sophiam scholasticam esse „systema ideale, mirabili modo sibi cohae¬ 
rens", „quod ille tantum despicere possit, qui inimicitiam contra ipsum 
nondum superavit" 1 ), „systema lata mente et magno cum acumine 
compositum" 2 ), „systema philosophicum magnificum" 3 ), „systema in¬ 
comparabile" 4 ). 

Accusationes. Sed frequentius philosophia scholastica 26 
infensis accusationibus impugnatur, etiam et maxime ab 
iis, qui parvam et nullam eius notitiam habent. 

1. „Philosophia scholastica 8 , inquiunt, „caret philoso¬ 
phandi libertate, quia non tam rationis dictam en, quam 
potius auctoritatem fidei et ecclesiae sequi debet. Immo 
id maxime agit, ut dialecticis artificiis dogmatum repugnan¬ 
tias tegat. 8 — Resp. Phil. scholastica plena libertate, phi- 

l ) Ecl. v. Hartmann: „ . . . ein wunderbar in sich geschlossenes 
Gedankensystem", „von welchem nur derjenige gering denken kann, 
der die Feindschaft gegen dasselbe noch nieht iiberwunden hat“. Die 
Selbstzersetzg. des Christentums (1875) 75. — 2 ) Paulsen: „Ein mit 
^eitem Blick und grofiem Scharfsinn durchgefilhrtes System". Philo¬ 
sophia militans 2 (1901) 65. — s ) A. Sabatier, Esquisse d’une philos. 
de la religion (Religionsphilosophie. Deutsch [1878) 255). — ‘) K. Fischei- 
Gesehichte d. neueren Philosopliie I 3 (1878) 67. 

losophiae debita, fruitur, ut scii, sua propria methodo ra¬ 
tionali veritatem inquirere et, quae vera esse perspexerit, 
amplecti possit; non enim verum est, ei propositiones de¬ 
fendendas per fidem positive mandari, ut supra explicavi¬ 
mus. Attamen aversatur istam libertatem, quae est plena 
hominis independentia ab omni, etiam Dei loquentis, auc¬ 
toritate, quippe quae non est genuina libertas seu immu¬ 
nitas a vinculis indebitis, sed potius seditio contra leges 
debitas, non libertas ad inveniendam veritatem, sed libertas 
ad veritatem fugiendam. Plane falsum autem est, phil. schola¬ 
sticam debere dogmata defendere etiam neglecto rigore scien 
tifico; haec sane non esset philosophia vera, sed assimulata. 

27 2. „Phil. scholastica negligit examen criticum cognitionis 

humanae, ideoque antiquata tenet principia, quae dudum 
falsa esse constat. Nescit enim, philosophiam non solum 
ratiocinationibus perfici, sed potissimum ex animi indole 
subiectiva et individuali emanare, ideo in diversis neces¬ 
sario diversam esse, proinde ,philosophiam perennem 1 , om¬ 
nibus individuis ac temporibus communem, absonam esse. 
Piationi etiam caece confidit existimans, eam posse in rebus 
supersensibilibus et transcendentibus cum certitudine veri¬ 
tatem invenire." — Resp. Hac exceptione indicatur princi¬ 
pale discrimen inter phil. scholasticam atque Christianam 
et phil. modernam, christianae oppositam. Phil. scholastica 
obiectivismum tenendo profitetur, esse veritatem obiectivam 
ab homine independentem, aeternam et immutabilem, quam 
mens cognoscere possit cuique se subicere debeat, non 
solum in sensibilibus, sed etiam in rebus supersensibilibus; 
atque hanc de cognitione humana doctrinam in speciali 
disciplina, in critica, solide probat. Philosophia autem mo¬ 
derna principia subiectivismi et agnosticismi sectari solet, 
tenens, veritatem esse productum mentis, maxime in rebus 
supersensibilibus, in quibus ratio theoretica multo minus, 
quam in aliis, veritatem obiectivam apprehendere valeat, 
in quibus igitur homo philosophiam sibi congenialem com¬ 
ponere possit, cum libertate autonoma, ab obligatione cre¬ 
dendi exempta. 


3. „Phil. scholastica utitur methoclo antiquata minime- 28 
que scientifica. Etenim a) negligit experientiam, apriorismo 
dedita, quo omnia ex principiis abstractis a priori deducere 
conatur; b) utitur apparatu formalistico lusuique specula¬ 
tivo indulget, qui sophisticationibus potius et sterilibus sub¬ 
tilitatibus, quam scientificis inquisitionibus inservit; c) deni¬ 
que caeca fiducia semper Aristotelem secuta est." 

Resp. a) Phil. scholastica veteris et recentioris aetatis 
semper necessitatem experientiae agnovit; quod ostendunt 
expositiones ipsae et clara testimonia. Sed concedendum 
est, veteres accuratiores inquisitiones experimentales haud 
multas instituisse (exceptis aliquibus, velut Alberto M. 


Rogero Bacone), quippe qui imprimis veritatibus idealibus 
stabiliendis intenti erant et insuper arte technica, instrumentis, 
typographia aliisque condicionibus requisitis carebant. — 
b) Nonnumquam scholastici, maxime post saec. 13., in sub¬ 
tilitatibus tractandis nimii erant. Attamen illa methodus 
dialectica, quam sequuntur, generatim spectata, minime 
lusus formalisticus, sed methodus exacta est, ad errorem 
detegendum et refutandum, ad veritatem tuto inveniendam 
et docendam apprime idonea, et solum illi incommoda esse 
potest, qui eam veritatis aestimationem non habet, qua 
philosophia christiana semper excelluit. — c) Veteres scho¬ 
lastici auctoritate Aristotelis nonnumquam, praesertim in 
iebus empiricis, iusto plus confisi sunt, attamen minime 


ua eos putasse in omnibus Aristotelem sequendum 
es se. „Quamquam in multis contradicendum sit Aristoteli", 
inquit pro multis Guilelmus Paris, (f 1249), „ sicut revera 
ignurn et iustum est, et hoc in omnibus sermonibus, 
quibus dicit contraria veritati, sic suscipiendus est i. e. 
sustinendus in omnibus, in quibus recte sensisse invenitur. * *) 
Hanc igitur philosophiam scholasticam, quae eminenti 
n ;° d0 christiana est, spectata doctrinae et methodi sub- 
s antia tamquam veram amplectimur; simul tamen profi- 
et mir, iugem faciendum esse progressum, obsecundantes, 

gravissimis monitis s. ecclesiae. „Nos igitur", inquit Leo XIII, 

„ dum edicimus, libenti gratoque animo excipiendum esse, 
quidquid sapienter dictum, quidquid utiliter fuerit a quo¬ 
piam inventum atque excogitatum, Vos omnes, Venerabiles 
Fratres, quam enixe hortamur, ut ad catholicae fidei tute¬ 
lam et decus, ad societatis bonum, ad scientiarum omnium 
incrementum auream s. Thomae sapientiam restituatis et 
quam latissime propagetis. Sapientiam s. Thomae dicimus: 
si quid enim est a doctoribus scholasticis vel nimia sub¬ 
tilitate quaesitum, vel parum considerate traditura, si quid 
cum exploratis posterioris aevi doctrinis minus cohaerens, 
vel denique quoquo modo non probabile, id nullo pacto in 
animo.est aetati nostrae ad imitandum proponi." 1 ) 

§ 2. De logica 

30 Definitio Logicae. 1. Ratio humana, secundum exem¬ 
plar divinae intelligentiae facta, ad veritatem cognoscendam 
destinata est. Ideo naturali facultate gaudet, ut per actus 
suos veritatem assequi et errorem cavere possit. Qua facul¬ 
tate praedita natura duce rectas normas in cogitando se¬ 
quitur, etsi claram conscientiam earum non habeat. 

Haec naturalis facultas recto cogitandi ad communes 
vitae necessitates sufficit. Sed non est libera a periculis 
errorum, ne in rebus quidem vulgaribus; cum vero de 
rebus a sensibus remotis agitur, cum subtiliora et implexa 
excutienda sunt, saepissime homines a veritate deflectunt 
vel dubii haerent. Sic paulatim factum est, ut homines 
in ipsam suam rationem et in normas, quas ratio in recte 
cogitando sequitur, reflexionem instituerent, itaque leges in¬ 
venirent, quae mentem dirigere debeant. 

Id enim proprium est rationis humanae, ut non solum 
cogitare, sed etiam in cogitationes suas attentionem con¬ 
vertere seu reflexionem, quam vocant, instituere possit. Hac 
reflexione ratio perspicit, quomodo procedere debeat, ut 
cogitando veritatem obtineat, leges recti usus colligit et L 

‘) Encycl. „Aetemi Patris" 1879. 


systema redigit, has regulas tunc sibi applicat, et hoc 
modo se ipsam dirigere et perficere potest. „Alia animalia", 
inquit s. Thomas, „ quodam naturali instinctu ad suos actus 
aguntur, homo autem rationis iudicio in suis operibus di¬ 
rigitur. Et inde est, quod ad actus humanos faciliter et 
ordinate perficiendos diversae artes deserviunt . . . Sicut 
ex hoc, quod ratio de actu manus ratiocinatur, adinventa 
est ars aedificatoria vel fabrilis, per quas homo faciliter et 
ordinate huiusmodi actus exercere potest; eadem ratione 
ars quaedam necessaria est, quae sit directiva ipsius actus 
rationis" (I. Analyt. post. 1). 

2. Hoc modo orta est Logica, quae est scientia de 31 
rectitudine cogitandi seu scientia legum cogitandi, quibus ratio 
regitur, ut in operationibus suis rectum ordinem servet. 

Itaque operationes rationis sunt obiectum logicae, non 
vero perceptiones sensuum. Sola enim ratio de rebus iudicat 
et ratiocinatur, veritates a sensibus remotas inquirit, prae¬ 
terita, futura, aeterna scrutatur, rerum essentias et rationes 
investigat et scientias colit. Ergo rationis, non sensuum 
est, veritatem invenire et. docere. Ideo peculiaris scientia 
ad hoc instituta est, ut rationem in eo negotio regat. 

Sed logica in operationibus rationis data opera solum 
leges rectitudinis inquirit, quae scii, respiciunt rectum or¬ 
dinem rectamque consecutionem cogitationum inter se; sed 
non explicite inquirit, sitne id, quod ratio cogitat (materia), 
verum seu conforme cum mundo reali. Aliis verbis: ex¬ 
plicite respicit tantum formam cogitandi, ut legitima, et 
recta sit, non vero materiam eius, num vera sit. V. g. cum 
Ths dicit ,Omni die sol movetur circa terram immotam, 
ei 'go movetur etiam hodie 1 , dialectica considerat tantum 
formam illationis et detegit rectam esse, sed non attendit, 
m materia, de qua propositio prior agit, falsitatem inesse, 
ex illusione sensuum ortam. 

Quare obiectum materiale logicae seu id, circa quod 
'ersatur, operationes rationis sunt; obiectum vero formale 
Seu respectus, sub quo eas attendit, est forma seu rectitudo. 

Ab omni obiecto logica sane praescindere non potest; cogitationes 
enim et formae cogitandi sine obiectis esse non possunt; attamen solum 
generalissimas et supremas proprietates et relationes obiectorum in 
mente cogitante attendit (universalitatis, oppositionis, subordinationis 
nexus), praescindens a discriminibus specialibus. 

Denique logica dicitur scientia legum cogitandi (Denk- 
wissenschaft), quatenus non solum regulas cogitandi ad 
mod um catechismi proponit (Denklehre), sed eas demon¬ 
strat et in systema redigit. Scientia enim intelligitur com¬ 
plexus ordinatus cognitionum alicuius rei ex causis. 

82 Logica igitur scientiflca, quam modo descripsimus, di¬ 
scernenda est ab illa logica naturali , de qua initio locuti 
sumus. Quae in hoc consistit, quod mens natura duce in 
operationibus suis vulgaribus normas recte cogitandi se¬ 
quitur, sed sine clara conscientia earum; proinde aliud 
non est nisi innata mentis facultas cognoscendae veritatis. 
Logica scientiflca supponit logicam naturalem et est eius 
clarior et amplior explicatio. Naturalis sufficit in rebus 
obviis, sed in difficilioribus plus requiritur. 

33 3. Quae de natura logicae scientificae exposita sunt, 

ostendunt, eam non esse scientiam mere theoreticam sive 
speculativam, quae solum finem proximum habeat inven¬ 
tionem certae veritatis, ut astronomia, dogmatica, sed esse 
simul scientiam praeficam, seu ex natura sua ad opus per¬ 
ficiendum ordinatam. Sicut enim ethica ad hominis vitam 
dirigendam ordinatur, eo, quod leges moraliter agendi in¬ 
quirit, ita logica hunc finem respicit, ut mens dirigatur ad 
rectum ordinem in cogitando servandum. 

Sub hoc respectu logica etiam ars est. Ars quidem sensu stric¬ 
tiore accepta opera externa, maxime opera pulchra conficienda respicit, 
e. g. imagines (pictura), aedificia (architectonica). Sed etiam latius 
accipi potest, ut complexum legum significet, quibus homo in opera¬ 
tionibus quibuscunque ad certum finem dirigitur. 1 ) Hac ratione etiaffl 
logica ars (cogitandi) dicitur. 

Ergo logica est scientia, quatenus leges cogitandi demonstrat et 
in systema colligit. Est ars obiectiva (Kunstlehre des Denkens; etiau' 

fi Ars est ,ordinatio rationis“, inquit S. Thomas, „qua per de-» 
terminata media ad debitum finem actus humani perveniunt” (I Analy 1 ' 1 ! 
post. 1). 


„ars docens” vocatur), si simpliciter summam regularum cogitandi pro¬ 
ponit, demonstratione scientiflca praetermissa, sicut fere grammaticus 
vel faber discipulo regulas tradit. Potest praeterea accipi ut ars subiectim 
(etiam „ars utens” appellatur), si intelligitur facilitas recte cogitandi, 
quam mens exercitio acquisivit. Ita diversa ratione vox ,logica 1 acci¬ 
pitur, si v. g. modo de logica sermo fit, cui studium tribuatur, modo 
de logica, qua quis praeditus sit. 

Logica etiam dialectica vocatur. Nomen (biaAeyeolfai, 
disserere) indicat scientiam sive artem disserendi; fuit enim 
mos antiquis philosophis, praesertim Socrati, ut de rebus 
propositis per colloquia disputarent. 

Logica (Aoyixq emcfrquri sive re/vq; Aoyoc; est verbum, 34 
idea, ratio) vocata est ab Aristotelis commentatoribus (Stoicis) 
illa doctrina, quam Aristoteles proponit in libris, qui „ or¬ 
ganum" dicti sunt; ergo doctrina ea, quam modo descrip¬ 
simus. Eandem etiam veteres scholastici logicam appel¬ 
lant; S. Thomas logicam definit „ scientiam, quae est di- 
rectiva ipsius actus rationis, per quam homo in ipso actu 
rationis ordinate et faciliter et sine errore procedit" (In 
I Anal. post. 1 n. 2 s.). 

Recentiore aetate praeter logicam nova scientia affinis 
exculta est, quam veteres methodice non tractarunt, scii. 
Critica (Erkenntnistheorie). Critica de veritate cognitionis 
agit, inquirens, utrum intellectus, quomodo et intra quos¬ 
nam limites ad veras certasque cognitiones pervenire pos¬ 
sit, quae scii, mundo reali sint conformes. Non sufficit ei 
ostendere, nos habere cogitationes easque habere ordi¬ 
nem inter se sive rectitudinem; sed investigat, utrum hae 
tantummodo subiectivae fictiones, an vero cognitiones mundi 
realis sint et quando. 

Saepe logica ita extendi solet, ut etiam criticam com¬ 
prehendat; ut igitur in nominibus discrimen appareat, lo¬ 
gica supra descripta sive dialectica nominari solet logica 
formalis, critica vero logica materialis, quia inquirit, quo¬ 
modo in variis materiis ad veras certasque cognitiones per- 
Ve nire possimus. 

Vocant dialecticam etiam logicam puram et minorem, criticam 
v ero logicam applicatam et maiorem. Sed parum apta sunt haec no- 

mina. Logica minor enim a veteribus scholasticis appellata est quae¬ 
dam pars dialecticae, quae faciliores quaestiones stilo praeceptivo in¬ 
cipientibus proponebat. (Etiam nomen „summulae“ logicae formali 
inditum fuit. ^Summulae logicales" Petri Hispani [Joannis XXI f 1277] 
medio aevo in scholis adhibebantur.) Altera pars, quae graviora modo 
scientifico tractabat, logica maior dicta est. 

Logica appl cata ab auctoribus modernis saepe methodologia 
scientiarum intelligitur, utpote applicatio generalium legum logicarum 
ad singulas scientias dirigendas. 

Alii nobiscum nomen logicae reservant dialecticae, qui 
usus vocis magis concordare videtur cum veteribus et cum 
vulgari usu vocis. 

35 Relatio logicae ad reliquas scientias. 1. Logica dif¬ 
fert a reliquis scientiis. Nam aliae scientiae vel omnino 
non considerant actus rationis, uti historia, vel considerant 
quidem eas, ut critica et psychologia, sed non, quatenus 
ad rectitudinem dirigendae sunt. De critica modo dictum 
est. Psychologia vero in actibus mentis neque veritatem 
neque rectitudinem logicam attendit,. sed eorum naturam, 
originem, dependentiam et influxus causales considerat. Differt 
logica etiam a grammatica. Grammatica enim de formis 
loquendi tractat, quae cum formis cogitandi non plane con¬ 
veniunt, quatenus modi cogitandi locutione externa non 
sernper distincte et perfecte neque in omnibus linguis eodem 
modo exprimuntur; hinc licet una sit logica, diversi tamen 
sunt modi expressionis. 

36 Juvat hoc loco errorem commemorare late propagatum 
inter modernos tractatores logicae, cui nomen psychologis- 
mus tribuitur. Docent isti, logicam non esse scientiam di¬ 
stinctam a psychologia, sed doctrinas, quas tradat, per¬ 
tinere ad psychologiam; tantum hoc proprium esse logicae 
asserunt, ut eas doctrinas in finem practicum recte cogi¬ 
tandi ordinet. Piationem afferunt hanc, quod operationes 
mentis, de quibus logica tractet, facta interna seu psy¬ 
chologica adeoque obiecta psychologiae sint. In qua opi¬ 
nione error principalis philosophiae et aetatis modernae, 
scii, subiectivismus latet; ignorant nimirum vel negant, esse 


ordinem veritatis obiectivum a nobis independentem, et 
leges cogitandi esse leges veritatis absolutae et immuta¬ 
bilis, imbutique sunt opinione perniciosa, leges cogitandi 
ex subiecto humano emanare, pro alia igitur organizatione 
intellectus vel pro aliis entibus alias leges logicas admitti 
posse. 

„Per influxum illius . . . philosophi [J. St. Mill]“, testatur Husserl, 
„inter tres principales, quas in logica invenimus, methodos, psycho¬ 
logicam, formalem et metaphysicam, illa, quae primo loco nominata 
est, numero et gravitate asseclarum omnino praevaluit.” 1 ) .Logica”, 
inquit Mill, „non est scientia a psychologia separata eique coordinata. 
Quatenus scientia est, pars sive sectio psychologiae est.“ 2 ) .Logica”, 
ait similiter Th. Lipps, „est disciplina psychologica.” 8 ) — Maxime illi, 
qui omnes operationes intellectuales ex meris associationibus coalescere 
existimant, quae .psychologia associativa” potissimum inter Anglos 
viget, logicam saepe ad psychologiam revocare conantur. 

Falsa haec opinio est. Psychologia enim tantum ac¬ 
tuum entitatem, originem, mutuum influxum considerat, quo 
ordine scii, actus causaliter oriantur et inter se influant; 
sed non curat leges logicas, quas actus sequi debent, ut 
recti sint et veri. Leges enim logicae non ex indole sub- 
iecti humani oriuntur, sicut psychologicae, sed ex obiectis 
cogitatis, non aliter ac leges mathematicae. 

Haud raro evolutionismo addicti leges logicas existi- 37 
nrant esse tantum consuetudines cogitandi, evolutione na¬ 
turae humanae paulatim ortas, quae igitur minime neces¬ 
sariae et immutabiles, sed cum natura humana variabiles 
sint. Ex qua doctrina, negata immutabili veritate obiec- 
tiva, absurdus subiectivismus et relativismus veritatis se¬ 
quitur. 

2. Logica praecedit reliquas scientias. Non quidem 38 
dignitate. Neque etiam ordine obiecti; sub hoc respectu 

') „Unter dem Einflufi jenes ausgezeichneten Denkers [Mill] hat 
von den drei Hauptrichtungen, die wir in der Logik finden, der psyeho- 
logischen, der formalen und metaphysischen, die erstgenannte in Be- 
ziehung auf Zahl und Bedeutung' ihrer Vertreter ein entschiedenes 
tJbergewicht erlangt.” Logische Untersuchungen I (1900) 3. — 2 ) An 
Examination of Sir W. Hamilton’s Philosophy 5 461. Apud Husserl 
E c. 51. .— s ) Grundztige der Logik (1893) § 3. 

praecedit metaphysica, utpote quae de rebus in se spectatis 
agit, cum logica tractet de rebus respectu mentis cogi¬ 
tantis. Sed praecedit necessitate et usu, quia reliquae 
scientiae, ut rite tractari possint, perfectiorem quandam 
notitiam legum cogitandi et methodi supponunt, qua in 
scientiis procedendum sit. Hac ratione logica non imme¬ 
rito organum vel instrumentum scientiarum nominatur. 

Attamen nimis angusta est definitio logicae nonnunquam a mo¬ 
dernis auctoribus proposita, quae logicam definit „doctrinam de scientia" 
(Wissenschaftslehre). Logica non tantum propter scientias adest, sed 
etiam propter usus cogitandi vulgares. 

39 Momentum logicae multis demonstrare superfluum 
est. Perficit enim rationem et hominem docet recte ratione 
uti, qua pretiosius donum non habet et a cuius recto usu 
tota eius salus dependet. Logica quidem naturalis prae- 
primis necessaria est et in rebus vulgaribus sufficit. At¬ 
tamen ut veritas tutius obtineatur, maxime in rebus diffi¬ 
cilioribus, ut tuto in opinionibus examinandis falsum a vero 
discernere possimus et hac ratione a servitute intellectuali 
eximamur, qua multi caece aliorum dicta sequuntur, logicae 
scientificae studium et exercitatio utilissima et necessaria est. 
Idque magis, quam unquam antea, nostris temporibus, quibus 
intensus intellectualismus viget, qui super omnia cultum 
mentis, eruditionem, scientiam colit; hinc libere in omnes 
partes per libros et folia quaelibet opiniones, assertiones, 
doctrinae sparguntur. Non raro contingit, ut unum so¬ 
phisma millia hominum et populos in perniciem abducat. 

40 Divisio. Logica agit de recto modo procedendi in 
operationibus intellectus. Hinc eam apte in duas partes 
dividimus. Prima pars aget de formis cogitandi elemen- 
taribus, quas semper adhibemus, tum in vita communi tum 
in scientiis; tales sunt tres: idea, iudicium, ratiocinium. 
Secunda pars de operationibus scientificis vel systematicis 
aget, quae maxime in scientiis locum habent, veluti de 
definitione, divisione, demonstratione, methodo. 


Divisio logicae in tractationem distinctam de idea, iudicio, ratio¬ 
cinio est antiqua, iam ex tempore Petri Rami (f 1572) oriunda. Apud 
recentissimos auctores solet iudicium principem locum occupare. Verum 
quidem est, ideas esse propter iudicia, et etiam ratiocinia esse vias ad 
iudicia mediata; sed non ideo antiqua dispositio vituperanda est, quae 
perspicuitate se magis commendat. 

Aristotelis logica supponit, certos et definitos haberi conceptus, 
maxime tales, qui rerum essentias exprimant quique invicem varie 
subordinari et subsumi possint. Et merito id supponitur, neque iis 
assentiendum est, qui immoderato empirismo vel evolutionismo adhae¬ 
rentes universales et stabiles rerum notiones non admittunt. Sed neque 
propterea conatus ille logicorum modernorum excluditur, qui potissimum 
ostendere conantur, qua ratione ad legitimos conceptus et iudicia per¬ 
veniamus et ideo methodologiae scientiarum ac potissimum inductioni 
exponendae operam dant; in quo utilissima logicae ampliatio continetur. 

*Notae historicae. Logicam primus Aristoteles^ 384—322) 41 * 
methodice tradidit et dignitate scientiae donavit atque niul- 
tum perfecit. Ante Aristotelem imperfecta tantum logicae 
initia invenimus. Ad inquisitiones logicas faciendas lusus 
et fallaciae dialecticae sophistarum incitarunt, qui artem de 
diversis rebus loquendi et disputandi docebant et persaepe 
omnem certitudinem in dubium convertere nitebantur. Hisce 
fortiter Socrates (f 399) et Plato (f 347) se opponebant, 
qui definitionem, divisionem, inductionem excolebant. 

Aristoteles haec initia complevit, in opus perfectum 
systematice composuit, itaque recte logicae parens appel¬ 
latur. Maxime id agit, ut syllogismum diligenter explanet. 

Libri, quos de rebus logicis conscripsit, sunt hi: Llepi xaxr\- 
T°piobv (de summis conceptibus), Jiepl eppqveiaq (de iudicio), 
ctvaAunxct nporepa (de syllogismis), &vccAtmx& bdrepa (de 
argumentatione, definitione, divisione), xoruxa (de argu¬ 
mentis probabilibus), irepi docpicJuixcov eAsyxmv (de fallaciis). 
Complexionem horum librorum commentatores Aristotelis 
(Andronicus Rhodius f 70 a. Gb.) uno nomine opyavov 
appellarunt ideo, quod logica sit aliarum scientiarum in¬ 
strumentum. 

Praecipui inter hos sunt libri, quos Aristoteles dvaXo-nxd vocat. 42* 
dn quo dvaXueiv", inquit Trendelenburg, ,nihil aliud est, quam, quod 
°oinpositum est, ad elementa tamquam ad causas redigere. Quemad- 

modum geometrae figuras, ut cognoscantur, in simplicissimas quasque, 
velut polygona in trigona, resolvunt: ita in analyticis cognoscendi ra¬ 
tiones ad primas quasi formas tamquam causas revocantur.” 1 ) 

Idem auctor, de logica Aristotelis in usum reducenda optime 
meritus, ita de Aristotelis opere loquitur: „Aristoteles adeo in hac re 
(logica) auctor est, ut, quae invenit, in stabilem philosophiae posses¬ 
sionem verterit. Quae exposuit, ea, quoniam non dies commentus est, 
nec dies delebit; valuerunt per duo milia annorum; agnoscuntur, 
suscipiuntur vel ab iis hodie philosophis, qui ab Aristotelis logica quam 
longissime recessisse videantur.” “) 

„Vere mirari debemus”, inquit Prantl, „quam magnifica cum 
conceptione Aristoteles logicam perficiat, quae cum intima natura hu¬ 
manae, non Graecae tantum, mentis rectissime concordat”; logica 
Aristotelica „iure merito postulare potest, ut eminentissimis culturae 
humanae monumentis adnumeretur.” 3 ) 

*43 In scholis Christianis logica Aristotelis in magno semper 
honore fuit. Prioribus saeculis Christianis multum adhibe¬ 
batur in scholis introductio (eitfcrfcoYp) Porphyrii (f 304 p. Ch.) ? 
quae faciliora quaedam (de categoriis) secundum mentem 
Aristotelis proponit. Postea Boethius partes organi et Por¬ 
phyrii introductionem latine reddidit. Saec. 12. iam totum 
organum Aristotelis notitiae publicae redditum fuit. Prin¬ 
cipes scholae, maxime Albertus M. (f 1280) et S. Thomas 
(f 1274), copiosos commentarios in libros logicos Aristotelis 
conscripserunt. Aetatis sequioris doctores nonnumquam in 
subtilitatibus logicis excogitandis modum paulum excede¬ 
bant. Medio aevo logica una ex septem artibus libera¬ 
libus fuit. 

*44 Postquam saec. 16. philosophia scholastica negligi coepit, 
etiam dialectica Aristotelis iam minore habebatur honore. 
Petrus Ramus (f 1572) quidem, quamquam contra logicam 
Aristotelis verbis pugnabat, tamen eam satis fideliter seque- 

’) Elementa logices Aristoteleae 8 (1878) 47. — 2 ) Ib. VI. — 3 ) „Es 
mufi uns ein Gegenstand wahrer Bewunderung sein, mit welch grofb 
artiger Konzeption Aristoteles eine Logik entfalte, welche den tiefsten 
Kern des allgemein-menschlichen Denkens uberhaupt — nicht blofi des 
griechischen Denkens — richtig trifft.” Die Aristotelische Logik „dart 
mit Recht beanspruchen, den eminentesten Erscheinungen der menscb- 
lichen Kulturgeschichte beigefflgt zu werden.” Geschichte der Logik ir 1 
Abendlande I (18B5) 87. 


batur. Acrior iam Cartesii (f 1650) est impugnatio. Baco 
Verul. (t 1626) voluit auctor esse novae methodi logi¬ 
cae, nempe inductivae et suum „ organum novum 11 (1620) 
opposuit organo Aristotelis et syllogismo inductionem; in 
hoc aliquod meritum habet, quod inductionem, non quidem 
primus invenit, sed enixe commendavit. 

Recentioribus temporibus magna diligentia in quae¬ 
stiones logicas collata est; neque negari potest, veros pro¬ 
gressus factos esse, maxime quod attinet methodologiam 
tuin generalem tum specialem singularum scientiarum (Whe- 
well, Sigwart, J. St. Mill, W. Wundt, Jevons etc.). 

*Methodi in logica tractanda nunc variae reperiuntur: 45* 

1. Sunt, qui logicam cum critica coniunctani esse ve¬ 
lint. Etsi logica et critica sint scientiae satis diversae et 
commoditas suadeat eas separare, nihil tamen obstat, quo¬ 
minus coniungantur. 

Alii volunt puram logicam formalem habere, quae de 
formis cogitandi agat non habita ratione diversae materiae, 
circa quam cogitationes versantur. Hi nobiscum conveniunt, 
nisi forte talem logicam formalem construere velint (ut 
Herbart), quae penitus ab omni obiecto vel materia praescin¬ 
dat; id enim impossibile est. (Confer n. 31.) 

Multo minus consentiendum est logicae formalisticae, 
quam Kant (f 1804) profitetur. Qui in „ Critica rationis 
purae 11 docet, formas cogitandi esse schemata menti innata 
et pure subiectiva, omni obiecto reali seu valore obiectivo 
carentia, secundum quae quidem cogamur de rebus cogi¬ 
tare, ita tamen, ut nesciamus, utrum res extra nos tales 
sint, quales a nobis per has formas cogitantur. Differt 
igitur summopere logica haec forrnalistica a logica nostra, 
quae praescindit quidem ab expressa consideratione obiec- 
tivitatis actuum cogitandi, sed minime eam negat. 

2. Logica metaphysica, nexu interno cum forrnalistica 
'Uncta. Hegel (f 1830) eam excoluit, cui cogitari est esse, 
Proinde logica idem ac metaphysica, cum ordinem essendi 
'Psi cogitando faciamus. 

3. Logica psychologica, de qua supra (n. 36) diximus. 
Cui se opponit antipsychologica sive pura. 

4. Logica mathematica, quae technicam mathematicam 
adhibet, illustrans res doctrinasque logicas signis et deduc¬ 
tionibus mathematicis („ Algorithmus logicus". Boole, Jevons). 
Recte prudentiores auctores huic methodo solum momen¬ 
tum admodum mediocre attribuunt. 



Pars prima 

De elementaribus formis cogitandi 

Praenotiones psychologicae 

Ut ea, quae de operationibus cogitandi dicentur, faci¬ 
lius intelligantur, iuvat brevem cognitionis humanae de¬ 
scriptionem praemittere. 

Duplex cognitio hominis. Natura humana ex duplici 46 
parte componitur, una inferiore, quam communem habet 
cum brutis, alia superiore, qua angelis similis est. Cui 
duplex modus cognoscendi correspondet, unus per sensus, 
alter per intellectum. 

Sensus complures sunt. Quinque sunt sensus externi: 
visus, auditus, olfactus, gustus, tactus; quibus accedunt 
quidam sensus interiores, qui affectiones internas veluti 
contractiones musculorum, dolorem et similia percipiunt, 
denique phantasia et memoria sensitiva, quibus res ali¬ 
quando sensu perceptas imaginando et recordando repro- 
ducimus. 

Sensus non in sola anima spirituali, sed in corpore 
animato, scii, in nervis anima informatis, sedem habent; 
dolorem enim vel contractionem musculorum per partem 
corporis extensam esse clare percipimus. 

Obiecta, quae sensibus percipimus, sunt tantum res 
materiales concretae sive individuales, veluti extensio, figura, 

colores corporum externorum et affectiones corporis nostri; 
Deum et angelos oculis videre, phantasia repraesentare non 
possumus. 

Quorum obiectorum perceptio hoc modo in sensibus 
oritur. Obiecta percipienda, antequam percipi possunt, in 
organis sensuum impressionem sive mechanicam sive che- 
micam producunt, in oculo per vibrationes aetheris, in aure 
per aeris vibrationes, in aliis sensibus aliter. Per has ex¬ 
citationes sensus ad convenientem sensationem producen¬ 
dam determinatur. — Postquam obiectum semel percep¬ 
tum est, postmodum, etiamsi ipsum non iam adsit, per 
phantasiam iterum repraesentari potest, quia eius perceptio 
quoddam vestigium in anima reliquerat. 

Inteliectus, ratio sive mens (haec enim nomina eandem 
facultatem designant) est facultas sensu multo altior. 

Spectata perfectione entitativa est spiritualis; proinde 
in nulla parte corporis, sed in sola anima inest ut eius 
potentia, per quam anima tamquam per instrumentum in- 
telligit. 

Modus, quo intellectus cognoscit, similiter multo supe¬ 
rior est modo, quo sensus cognoscit. Sensus enim reprae¬ 
sentat res materiales ut singulares etvconcretas, sicut ex¬ 
sistunt, sine distinctione et abstractione (hoc extensum, tale 
nigrum); intellectus vero modo universali seu abstracto res, 
apprehendere solet, abstrahendo a differentiis individualibus 
(„corpus“, „ nigrum", „ens“). Sensus tantum qualitates et 
affectiones corporum repraesentant, ut colores, sonos; in¬ 
tellectus vero essentias rerum apprehendit, quatenus sunt 
corpora, plantae, homines. Praeterea non solum materialia, 
sed etiam immaterialia (Deum, spiritus, virtutes) cognoscit. 
Denique non tantum res simpliciter apprehendit, sed etiam 
iudicare et ratiocinari potest. 

Itaque tres operationes elementares intellectus distin¬ 
gui possunt: idea vel simplex apprehensio, quae aliquod ob¬ 
iectum mere apprehendit, nihil de eo affirmando vel ne¬ 
gando („Plato"), indicium, quod de obiecto aliquid affirmat 

vel negat („Plato fuit Socratis discipulus"), ratiocinium, 
quo ex compluribus iudiciis novum infertur („Homo omnis 
errori subiectus est; atqui Plato fuit homo; ergo fuit ipse 
etiam errori subiectus"). Inter has operationes ratiocinium 
ea ratione eminet, quod non aliter perfectas rerum cogni¬ 
tiones novasque veritates invenire possumus, nisi quatenus 
ignota ex notis ratiocinando concludimus. Hinc perpetuus 
ratiocinii usus est tum in scientiis tum in vita vulgari, 
ideoque logica praecipue id spectare debet, ut mentem in 
recte ratiocinando instruat. 

Liquet, ratiocinia ex iudiciis comparari, iudicia autem 48 
ex ideis coalescere. Ideae vero non sunt ab initio intel¬ 
lectui innatae, sed teste experientia paulatim ideas acquiri¬ 
mus, et quidem ope sensuum. Per sensus enim acquirimus 
primas notitias, quid sit corpus, color, figui'a, sonus; neque 
enim aliter res menti se manifestare suique ideas ei com¬ 
municare possunt, quam per sensus. Ex ideis acquisitis 
intellectus procedit ad iudicia et ratiocinia. 

Idea, iudicium, ratiocinium dicuntur formae cogitandi; 
quatenus enim intellectus de rebus ideas universales appre¬ 
hendit, quatenus iudicat et ratiocinatur, cogitare dicitur. 
Cogitare enim idem est ac cognoscendo supra sensus as¬ 
cendere, ea penetrare et concludere, quae sensum latent. 

Natura cognitionis. Intellectus non idem est atque 49 
anima, sed est potentia animae inhaerens, per quam anima 
intelligit. Ab intellectu iterum differt ipsum intelligere seu 
cognitio intellectus, sive est idea sive iudicium sive ratio¬ 
cinium. 

Quid sit cognitio, non aliter explicare possumus, nisi 
provocando ad id, quod omnes per reflexionem in cogni¬ 
tiones proprias detegimus. Imprimis certum est, cogni¬ 
tionem intellectus, velut apprehensionem domus patriae, 

®sse actionem' sive actum eius immanentem. Nam in¬ 
tellectus apprehendendo, iudicando, ratiocinando agit; cum 
■gitur cognoscit, procedit ab eo actus, accidens quoddam spiri¬ 
tuale, ab intellectu ipso quidem distinctum, sed ei inhaerens. 

Quaestio ulterior oritur, quomodo actus in intellectu 
manens possit esse apprehensio obiecti externi, quomodo 
ad aliquid, quod extra eum est, pervenire possit, ipsum 
quasi in se recipiendo. Certum est, id, quod cognoscimus, 
aliquo modo in nobis esse, a nobis teneri. Amicum enim, 
de quo cogitamus, in mente nostra esse, nobis praesentem 
esse, memoria teneri dicimus. Sed aeque certum est, ob- 
iectum ipsum secundum esse suum proprium non inesse in 
actu mentis; amicus enim vel mons ipse certe in mentem 
non ingrediuntur. Non igitur alio modo obiectum in mente 
est, nisi quatenus actus est expressio obiecti, eius quaedam 
mentalis reproductio, imitatio, similitudo vel imago. Sicut 
homo in speculo esse dicitur, in quo eius imago resplendet, 
ita obiectum in cognitione sistitur, quae etiam eius imago 
est. Sed differt ab aliis imaginibus, quia non est imago, 
quae ipsa aspicitur, sed qua obiectum cognoscitur. Si enim 
cognitio eatenus obiectum repraesentaret, quatenus ipsa 
prius aspiceretur, ad eam aspiciendam nova cognitio et ad 
hanc novam aspiciendam iterum alia necessaria esset atque 
ita in infinitum. Solent hanc imaginem intentionalem vo¬ 
care; mens enim in obiectum cognoscendum tendit, illud 
in se suscipere intendit, quam ob causam veteres cogni¬ 
tionem vocant intentionem et imaginem descriptam inten¬ 
tionalem. 

Praemissa declaratio docet, non esse idem cognitionem 
et obiectum . cognitum. Cognitio enim intellectus est acci¬ 
dens ei inhaerens, obiectum vero est extra mentem et qui¬ 
dem vel aliquid mere possibile (mons aureus) vel existens 
(domus patria) sive praesens sive praeteritum sive futurum. 
Multo magis clarum est, nos cognoscendo non facere ob¬ 
iectum, sed obiectum cognitioni supponi; cognitio enim ob¬ 
iectum repraesentat, repraesentatum autem ante repraesen¬ 
tationem est. Quod vehementer inculcandum est contra 
modernum idealismum seu subiectivismum, cuius error prin¬ 
cipalis in hoc consistit, quod negat, cognitiones esse reprae¬ 
sentationes obiectorum ab ipsis' distinctorum, et docet, ob- 
iecta per mentem poni. 


De idea et vocabulo gg 

Non obstante hoc discrimine etiam obiecta cognitionum 
vocari solent „ideae", „ iudicia", „ratiocinia“, ita ut his 
vocabulis duo diversa designentur, actus mentis et obiecta 
eorum. Ut discrimen pateat, actus dicitur idea, iudicium, 
ratiocinium subiectivum vel formale, obiectum vero idea’ 
iudicium, ratiocinium obiectivum. Sicut dicimus: „idea (sub¬ 
jectiva), quam liabeo, repraesentat mihi Deum, aeternitatem", 
ita etiam. „Deus et aeternitas sunt ideae supersensibiles" 
(obiectivae). Generatim multo saepius haec vocabula in 
ffinsu obiectivo, quam subiectivo accipiuntur. 

■ Logica fere semper considerat ideas, iudicia et ratio¬ 
cinia obiectiva sive obiecta actibus repraesentata et rela¬ 
tiones logicas eorum. 


Caput I 

De idea et vocabulo 


- Articulus I 

De natura ideae 

Idea est actus, quo mens obiectum aliquod mere ap- 5 
prehendit, nihil de eo affirmans vel negans („bellum", „ali- ' 
|®d“; non vero „bellum crudele est", „aliquid hic iacet"). 
*are ideae neque veritatem neque falsitatem habent, sicut 
'udicia, quae aliquid affirmant vel negant. Nihilominus 
«liam de ideis logicae tractandum est, quia ultima elementa 
[j r ex quibus iudicia et ratiocinia coalescunt. Idea vo- 
!?. etiam apprehensio simplex (Vorstellung, apprehension); 
p®ur conceptus, quia mens per hunc actum obiectum in 
quasi concipit; appellatur etiam notio (Begriff) et verbum 
,,le ntis. 

si „ Haec nomina eundem actum significant, cum hoc discrimine, quod, 

I & a PP rehenslone sermo est, actus magis consideratur ut actio in 

^onat, Logica 

fleri, sin autem de notione, conceptu, idea, actus consideratur in facto 
esse ut similitudo obiecti producta (confer n. 49). 

Cavendum est, ne similitudo intentionalis, quam ideam vocamus, 
confundatur cum illa imagine, quam phantasia producit quaeque semper 
ideas mentis comitatur, et phantasma dicitur. Phantasma est actus 
sensus, scii, phantasiae, et exhibet tantum res corporales easque plane 
concretas; dum v. g. intellectus angelum vel Deum apprehendit, phan. 
tasia hominem alatum vel vocabulum scriptum „Deus exhibet. Idea 
vero est actus spiritualis, repraesentat etiam spiritualia et pleiumque 
abstracta (confer n. 47). 

52 Obiectum ideae. Omnis idea aliquid repraesentat; 
id, quod repraesentat, vocatur eius obiectum. Obiectum po¬ 
test esse res existens (Alpes) vel mere possibilis (mons aureus) 
vel non-ens sive negatio (defectus pecuniae). Sed obiec¬ 
tum semper distinctum est ab actu ipso; tamen propter 
relationem inter obiectum et actum etiam ipsum vocari 
solet idea, conceptus, notio (Deus, vita aeterna dicuntur 
„ideae religiosae 0 ), et quidem conceptus obiectivus, cum actus 
repraesentans conceptus subiectwus vel formalis dicatur 
(confer n. 50). 

53 Porro distinguendum est obiectum materiale et for¬ 
male. Mens non solet res perfecta cognitione comprehen¬ 
dere, sed plerumque unam tantum vel aliquas eius notas 
apprehendit. Nota nimirum dicitur, quidquid in re est vel 
cogitari potest; e. g. si de Roma agitur, „urbs, sedes poii 
tificia, antiqua" sunt notae. Itaque distinguenda est res, 
quae per ideam repraesentatur, et res, quatenus repraesen¬ 
tatur. Res, quae repraesentatur, adeoque res in se cum 
omnibus notis accepta, dicitur obiectum materiale ideae; 
res vero, quatenus repraesentatur, adeoque tantum notae 
illae, quae per ideam exhibentur, obiectum formale nuncu¬ 
pantur. Cum condonator in fide consideranda egregiam 
eius pulchritudinem apprehendit, neglecta eius necessitate 
et felicitate, obiectum materiale est fides, formale pulchri¬ 
tudo eius. Et cum quis „primum hominem" cogitat, not» 
„primus peccator" ad obiectum quidem materiale, non ver» 
ad formale pertinet. 


Comprehensio. Extensio. Omnis idea quasdam notas 54 
exhibet; quae vel ad unam rem vel ad plures simul per¬ 
tinere possunt. Itaque summa notarum, quibus idea (ob¬ 
jecti va) constat, comprehensio eius dicitur (Inhalt, compre- 
hension); complexio autem rerum (obiectorum materialium), 
quibus haec summa notarum convenit, extensio (Umfang, 
extension) vocatur. Comprehensio igitur ideae „sacramen¬ 
tum" ex his notis constat: signum sensibile, a Christo in¬ 
stitutum, conferens gratiam; eius extensio autem omnia 
septem sacramenta sunt. 

Per se intelligitur, eo minorem esse extensionem ideae, 
quo maior sit eius comprehensio, et e contrario. Nam quo 
plures notas idea habet, eo pauciores inveniuntur res, quae 
omnes has notas continent. V. g. in hac serie: „imperator, 
princeps, vir, homo, vivens, ens" comprehensio decrescit 
crescente extensione. 

. Articulus II 

Praecipua genera idearum 

Ad rectum idearum usum faciendum necesse est varia 
earum genera attendere. Sub respectu logico potissimum 
ideae universales attentionem postulant; sub alio respectu 
aliae ideae diligenti consideratione dignae sunt. 

Ideae clarae, distinctae. Idea clara tot ac tales 55 
notas rei exhibet, ut res ab omni alia re discerni possit. 

Si id non obtinet, idea obscura habetur. Ita multi forte 
claras ideas auri, argenti, sed obscuras logicae, biologiae 
habent. — Idea distincta vocatur, si saltem aliquae eius 
hotae ab invicem distingui et enumerari possunt; secus 
confusa appellatur. Multi certe ideas claras trianguli, ho- 
fninis, arboris habent, tamen de his interrogati distinctam 
definitionem dare minime possunt. 

Ideae clarae et praesertim distinctae saepe scientificae 
v ocantur, quia propriae sunt scientiis; obscurae vero vel 
c °nfusae vulgares dicuntur. 3 * 

56 Notio distincta tunc erit adaequata, cum omnes notae 
fuerint distincte perceptae; cum quis v. g., si de notione 
hominis agitur, distincte conceperit, quid sit substantia, 
corpus, vita, spiritus etc., notionem hominis adaequatam 
habet. — Comprehensiva vocatur illa idea seu cognitio, 
quae totam obiecti cognoscibilitatem exhaurit, ut nihil plane 
in re sit vel ad eam pertineat, quod non fuerit absolute 
perfecta cognitione comprehensum. Haec cognitio tantum 
intellectui infinito convenit. 

57 media ad ideas claras et distinctas comparandas. Nulla scientia 
ullum tutum de rebus iudicium habere potest, nisi ideae sint distinctae 
vel saltem clarae. Nam fere omnis error ex aliqua idearum confu-ione 
oritur. Obedientiam fidei homine culto indignam esse affirmant, quia 
fidei et naturae mentis ideas claras non habent; ecclesiam esse ini¬ 
micam libertatis, eam debere simpliciter pacem inire cum cultura mo¬ 
derna asserunt, quia neque libertatis neque culturae claras sibi notiones 
compararunt. Ideo omnium scientiarum, maxime philosophiae et theo¬ 
logiae cura praecipua est, ut clarae ideae obtineantur. Ut haec claiitas 
et distinctio idearum acquiratur, cui obtinendae multa impedimenta 
obstant, haec inter alia iuvant: 

1. Fugienda est praecipitantia in rebus considerandis, ad quam 
prona est ingenii levitas et nimia confidentia. Nam angusti sunt limites 
mentis, magna debilitas memoriae et imaginationis instabilitas, quae 
facile diversa confundit. 

2. Assuescendum est attentioni et reflexioni, ut vocum multiplex 
vel indeterminata significatio perspiciatur, ne res similes confundantur. 
Quare non multa simul consideratione complectenda sunt, et unum, 
quod attenditur, distincte per partes investigandum est. 

3. Idcirco necessarium est ordinem observare in rebus discutiendis; 
iuvat, conceptus scribendo discutere, ut attentio defigatur et acuatui, 
iuvat etiam, quae quis mente perpenderit, voce postmodum vel scripto 
exprimere, ut facilius deprehendatur, quod confuse conceptum fuit. 

58 Ideae propriae et analogae. Idea propria exhibet rem, 
sicut in se est; analoga vero rem exhibet tantum per re¬ 
spectum ad aliam rem. Ideas proprias in hac vita tantum 
de rebus corporalibus habemus, quas scii, sensibus percipem 
possumus (quid sit magnum, parvum, durum, quid sint 
calor, distantia, corpus). Rerum autem spiritualium seu 
supersensibilium tantum analogas ideas possidemus, easqu e 

formamus per respectum ad res sensibiles. Variis modsi 
id fit, praesertim a) negatione: „ infinitus*, ^immortalis*. 

„immaterialis*; b) secundum similitudinem: „Verbum* di¬ 
vinum, „extensio“ aeternitatis, in studia „incumbere*; c) aliis 
modis, praecipue secundum causalitatem: Deus ut „causa 
mundi “ apprehensus. 

Ex hoc, quod de rebus.sensibilibus proprios, de supersensibilibus 59 
autem tantum analogos conceptus habemus et hos saepe valde imper¬ 
fectos, intelligitur, cur res sensibiles magnopere voluntatem trahant, 
res vero spirituales et aeternae minus et parum; cur, cum veritates 
supersensibiles hominibus proponendae sunt, admodum utile sit, eas 
vestire illustrationibus sensibilibus, quibus efficitur, ut quodammodo 
conceptu proprio apprehendantur. Perspicitur etiam facile, in rebus 
spiritualibus, maxime in divinis, nobis mysteria esse posse, cum eas 
tantum conceptibus analogis cognoscamus, quasi earum aliquam um¬ 
bram percipientes. 

NOia. Divisioni expositae admodum propinqua est divisio in ideas 60* 
p> imitivas et factitias; factitias mens ipsa ex primitivis format (in-cor- 
poreum), ad primitivas vero, quales sunt omnes ideae propriae, per 
obiecla ipsa determinatur (corpus). — Similis est divisio in apprehen¬ 
siones intuitivas (Anschauungen, Wahrnehmungen, connaissances intui- 
tives), quae immediate res existentes ut tales percipiunt, et abstractivas 
(Vorstellungen, c. abstractives), in quibus alterutra condicio deest. In- 
tuitivae sunt apprehensiones factorum, internorum per conscientiam vel 
visio Dei beatifica, abstractivae sunt apprehensio rei possibilis vel re¬ 
praesentatio Dei existentis, quam nunc habemus. 

Omnis idea intuitiva propria est et omnis analoga abstractiva 
(sed non omnino viceversa). — Ceterum hae divisiones potius ad psy- 
chologiam spectant. 

Ideae abstractae et concretae. Idea abstracta exhibet 61 
formam veluti separatam (sapientia, paternitas, laus), con¬ 
creta vero subiectum cum forma (sapiens, pater, laudatus). 
Sicut enim in statua materia et forma seu figura distin¬ 
etur, et materia subiectum formae dicitur, ita mens in 
quibuslibet rebus distinctionem facere solet inter id, quod 
flaturam aliasve determinationes habet, et lias ipsas; illud 
subiectum, hae vocari solent formae. 

Ideo in concretis duplex significatum distinguitur, ma¬ 
teriale (subiectum) et formale (forma). Si solum subiectum 

attenditur, dicuntur sumi specificative vel materialiter, si 
forma, reduplicative vel formaliter. Cum dico „Deus crea¬ 
vit mundum", Deus reduplicative accipitur {ut Deus); sin 
autem „Deus mortuus est in cruce", specificative {qui est 
Deus). 

62 Si igitur ideae vel termino concreto tribuitur attributum 
vel praedicatum, sensus diversus oritur, prout vel ad signi¬ 
ficatum materiale refertur vel ad formale, seu prout ter¬ 
minus concretus sumitur specificative vel reduplicative. Si 
attributum vel praedicatum refertur ad significatum mate¬ 
riale, dicitur adesse appellatio materialis , formalis vero, si 
ad significatum formale refertur. Itaque appellatio mate¬ 
rialis adest, si dico; „Deus mortuus est, pontifex falli potest 
(qui est pontifex), sancti peccant"; formalis vero, si dico: 
„Deus creavit mundum, pontifex infallibilis est, sancti Deo 
placent". 

*63 Concreta possunt esse substantialia vel adiectiva. In adiectivis 

forma ut adiacens et habita exprimitur (divinus, humanus, sapiens); 
ideo distinctio clarius apparet. In substantialibus vero (Deus, homo) 
non apparet haec distinctio in subiectum et formam. Ex hoc elucet, 
concreta substantialia multiplicari non posse, nisi multiplicetur forma 
(non: tres Dii), adiectiva possunt multiplicari, etiamsi forma unica sit, 
dummodo subiectum multiplicetur (licet dicere: tres divini [tria sub- 
iecta divinitatis]). 

Nota, ideam abstractam et concretam saepe etiam hoc) sensu ac¬ 
cipi, ut idea abstracta vocetur universalis (sapiens), concreta vero in- 
dividualis (hic sapiens). 

64 Ideae positivae et negativae. Idea positiva rem signi¬ 
ficat (liomo, aliquid, scientia), negativa vero rei absentiam 
(non-homo, nihil, ignorantia). Sed potest esse, ut idea 
secundum modum concipiendi negativa sit, secundum rem 
significatam autem positiva (infinitus, increatus, ineffabilis)' 

Ideae simplices et compositae. Idea simplex in com¬ 
prehensione unam tantum notam continet (aliquid, ens). 
composita vero plures, licet uno vocabulo significetur (sacra¬ 
mentum). 


Ideae universales et singulares. Spectata extensione 65 
distinguendae sunt ideae universales et singulares. Idea 
singularis determinatum individuum exhibet (Aristoteles, 
haec arbor), proinde rebus compluribus communis esse ne¬ 
quit. Idea universalis exhibet aliquid, quod de pluribus 
praedicari potest (vir, cypressus). Idea universalis, de qua 
mox plura dicenda erunt, in mente per abstractionem oritur. 
Extra mentem enim in ordine reali existunt tantum deter¬ 
minata individua (Alexander, Roma, haec et illa viola). 
Intellectui autem proprium est, ut a determinationibus in- 
dividualibus praescindat easque in repraesentando omittat et 
sic apprehendat tantum id, in quo varia individua conve¬ 
niunt (homo, urbs, viola, ens). Haec iam est idea univer¬ 
salis. Res illae, de quibus idea universalis praedicari potest 
(singuli homines vel violae), inferiora eius appellantur. 

Itaque idea singularis exhibet certum individuum, i. e. 66 
rem tot talibusque notis affectam, quae uni tantum rei 
convenire possunt quibusque haec ab aliis discernitur. 
Attamen non ita nos individua discernere possumus, ut 
eorum essentias seu naturas individuales perspiciamus, in 
quo e. g. essentia huius animae ab essentia alterius differat. 

Sed tantum per accidentalia et externa discrimina individua 
discernere licet; et quidem vel a) indicando rem ut prae¬ 
sentem : hic homo (quem video): vel b) determinando rem 
per alias „notas individuantes", sensibiles videl. notas, 
quibus varia individua inter se differunt quaeque v. g. in 
inscriptionibus epistularum vel in testimoniis afferuntur. 

Praecipuae quaedam huiusmodi notae in hoc versiculo veterum con¬ 
tinentur: Forma, figura, locus, tempus, stirps, patria, nomen; 

Haec ea sunt septem, quae non habet unus et alter. 

Peculiare nomen habent illae notiones paucae, quae 67 
omnibus plane rebus conveniunt (ens, res, aliquid, unum, 
•Verum, bonum); dicuntur enim transcendentales. 

D Idea, quae exhibet unum, quod in collectione consistit, idea col- 
mfctim vocatur (familia, exercitus). — Loquuntur etiam de idea parti- 
culari (aliquis vir), quae est idea universalis ad partem extensionis in¬ 
determinatam restricta. 

Articulus III 

De ideis universalibus 

68 Inter omnia genera idearum in logica primum locum 
occupare debent ideae universales. Has enim mens de 
multis et plurimis rebus praedicare (aurum est substantia, 
angelus est substantia) itaque plurima et omnia paucis ideis 
subsumere, diversa et omnia paucis ideis complecti potest. 
Praeterea ideae universales saepe ea exhibent, quae ad in¬ 
ternam naturam rerum pertinent, proinde iis necessario in¬ 
sunt (homo, substantia, ens); iam vero cognoscere naturam 
rerum earumque necessarias proprietates est perfecte co¬ 
gnoscere res. 

Hinc elucet momentum idearum universalium tum in 
vita vulgari tum maxime in scientiis; etenim „omnis sci¬ 
entia est universalium" 1 ), scientiae inquirunt generales leges, 
formulas, investigant genera rerum et species. Propterea 
etiam ideae seu conceptus universales saepe per excellentiam 
et simpliciter conceptus (Begriffe) dicuntur, ita ut duplex 
usus huius vocabuli „conceptus" distinguendus sit: latior, 
quem hucusque adhibuimus, et strictior, quo conceptus non 
quamcunque ideam, sed universalem significat, praesertim 
illam, quae speciem exhibet. 

Itaque imprimis diversae classes idearum universalium 
seu diversi modi considerandi sunt, quibus ideae univer¬ 
sales de rebus praedicari possunt. 

§ 1, De pradioabilitaus 

69 Praedicabilia sunt diversi modi, quibus ideae univer¬ 
sales (obiectivae) de suis inferioribus praedicari possunt,; 
seu sunt diversae relationes idearum universalium ad in¬ 
feriora. Quinque tales modi, adeoque quinque classes idea¬ 
rum universalium inveniri possunt. 

1. Species (Artbegriff, espece) est id, quod de pluribus 
individuis praedicatur ut eorum essentia completa; e. g- 


‘) Aristoteles, Metaph. XI 3. 

Cicero est „animal rationale", haec figura est „triangulum 
rectangulum". Essentia est id, quo res est, quod est; 
quod igitur cogitare oportet, ut res cogitetur. Ideo species 
etiam praedicari dicitur „in quid complete," quia scii, essen¬ 
tiam enuntiat et quidem completam. Ita species sub se 
habet individua, quae non iam per essentiam, sed tantum 
.numero" differunt. 

Duplex essentia distinguenda est: speeiSca et individualis. Speci¬ 
fica illa est, in qua omnia individua similia (.eiusdem speciei") conve¬ 
nire conspiciuntur, e. g. essentia humana. Individualis illa dicitur, quam 
unumquodque individuum propriam habet et per quam ab aliis indivi¬ 
duis eiusdem speciei differt. Sed hanc essentiam, quomodo e. g. duo 
homines in natura sua differant., cognoscere non possumus. Individua 
tantum secundum notas externas accidentales discernimus (confer n. 66). 
Idcirco essentia simpliciter dicta semper specifica intelligitur. 

Intra eandem speciem viventium saepe multae constantes .varie¬ 
tates" vel .stirpes" (Spielarten, Rassen) inveniuntur, quae non iam per 
essentiam differunt. Si igitur nonnumquam etiam variefates .species" 
vocantur, vox .species" latius adhibetur. 

2. Genus (Gattungsbegriff, genre) est id, quod de plu- 70 
ribus specie differentibus praedicatur ut essentiae pars deter¬ 
minabilis; e. g. Cicero est .animal", haec figura est .trian¬ 
gulum". Ideo dicitur praedicari .in quid incomplete". 

3. Differentia (Artunterschied, difference) est id, quod 
de pluribus praedicatur ut pars essentiae determinans; e. g. 
Cicero est .rationalis", haec figura est .rectangula". Di¬ 
citur praedicari „in quale constitutivum", quia per adiec- 
tivum exprimitur et pars essentiae est. — Differentiae 
igitur dividunt genus in species, constituunt species et di¬ 
scernunt eas ab invicem. 

4. Proprietas (proprium, eigentuml. Merkmal, propriete) 
est q^d de pluribus praedicatur ut necessario conse- 
tuens ex, essentia eorum; ideo his rebus omnibus et solis 
invenit. Est proprietas specifica, si ex essentia specifica 
«equitur (Cicero est .visibilis", .loquela praeditus"; haec 

SUra „habet angulos, quorum summa aequat duos rectos"); 

Bt proprietas generica, si ex essentia generica sequitur 

(„ immortale" respectu spiritus, „extensum" respectu corporis). 
Proprium dicitur praedicari „in quale necessarium". 

Rerum essentiae, quippe quas non immediate intuemur, plerum¬ 
que tantum ex propriis nobis innotescunt. Ita corpora anorganica co¬ 
gnoscimus et discernimus secundum formam crystallinam, pondus, 
calorem specificum, duritiem, affinitatem cbemicam ete. 

71 5. Aceidens (zufalliges Merkmal, accident) est id, quocl 

praedicatur ut contingens: quod igitur adesse vel abesse 
potest integra manente essentia. Dicitur praedicari „in 
quale contingens". Exempla sunt „sedens“, „flens“, ,,par¬ 
vus" respectu hominis. 

Hoc accidens logicum distinguendum est ab accidente metaphysico 
(physico), cuius infra mentio fiet. Accidens logicum denominatur a 
modo praedicandi et opponitur essentiae ut contingens; accidens autem 
metaphysicum est modus essendi et opponitur substantiae ut ens in 
alio. Hoc ad metaphysicam spectat, illud ad logicam. Accidens logicum 
non semper est metaphysicum neque viceversa; e. g. intellectus dicitur 
esse accidens metaphysicum, inhaerens in anima, nihilominus praedi¬ 
catur de anima ut proprietas. 

72 Ex definitionibus datis elucet, tantum quinque posse esse praedi¬ 
cabilia diversa. Omne enim, quod praedicatur, aut praedicatur ut con¬ 
tingens et tunc est accidens (5), aut ut necessarium et tunc aut tantum 
sequens ex essentia (4) aut ut constituens essentiam, et si id, aut tam¬ 
quam essentia completa (1) aut tamquam pars, et quidem vel deter¬ 
minabilis (2) vel determinans (3). 

73 Ideae universales, quae ut species, genus, differentiae 
vel proprietates praedicantur, enuntiant ea, quae in rebus 
necessaria sunt. Ideo multo pluris aestimandae sunt, quam 
accidentia, earumque usus est perpetuus in scientiis, quippe 
quae universalia et necessaria in rebus inquirunt. Sed 
potest nonnumquam difficile esse discernere, sintne quae¬ 
dam perfectiones, quae in aliqua re inveniuntur, acciden¬ 
tales an vero necessariae et essentiales. Quae dubitatio 
saepe in zoologia et botanica oritur, utrum scii, certa di¬ 
scrimina animalium vel plantarum cum eorum essentia co¬ 
haereant adeoque specificum discrimen importent, necne. 

74 Subordinatio generum, specierum, differentiarum' 

Si praedicabilia essentialia, scii, species, genus, differentia io' 

vicem comparantur, elucet mutua eorum relatio. Species 
snbordinantur generibus seu continentur in eorum exten¬ 
sione, genera autem per differentias accedentes in species 
dividuntur. Genera possunt iterum aliis generibus sub- 
ordinari atque haec denuo altioribus, ut saepe ordinatum 
systema oriatur, in quo a genere quodam supremo grada¬ 
to per varia genera usque ad species et individua de¬ 
scendatur. Exemplum praebet „ arbor Porphyriana", quae 
a Porphyrio (f 304 p. Ch.) nomen habet. 


Genus supremum 


Substantia 


Differentia generica . lllZltcricllis 


Genus subalternum 


Differentia generica 


Genus subalternum 


immaterialis 

(Genera et species angelorum) 


Corpus 


animatum 


inanimatum 

(Genera et species corporum 
anorganicorum) 

Yi vens 


Differentia generica . Sensitivum 


Genus proximum 


insensitivum 


Animal 


nsitivum 

(Genera et species plantarum) 


Differentia specifica . . rationale 


Species (infima) 


irrationale 

(Genera et species brutorum) 


Caius, Plautus, Tiberius 

In hoc schemate cernitur: 

Ordo generum. Genus supremum dicitur, quod uon 75 
substat alii generi (substantia); subalternum, quod supra se 
et sub se genus habet (vivens); infimum, quod sub se tantum 
Speciem habet (animal). Genus infimum etiam proximum 
dicitur, nimirum speciei, quae ipsi immediate subest. 1 ) 

’) In zoologia, botanica species et varia genera haec nomina Ger¬ 
manica habent: Reich (Tierreich), Kreis (Wirbeltiere), Klasse (Saugetiere), 

Ordo specierum. Species infima dicitur, quae sub se 
tantum individua habet; haec sola est species proprie dicta 
(homo). 

Ordo differentiarum. Differentia dicitur specifica, si est 
pars essentiae specificae (rationale), generica vero, si pars 
essentiae genericae est (sentiens). 

Intelliguntur etiam quaedam formulae loquendi: Toto 
genere differre dicuntur, quae non subsunt eidem generi 
proximo (homo-lapis); specie differunt, quae non sunt in 
eadem specie; denique numero differre dicuntur individua 
eiusdem speciei. 

Cernitur in exemplo etiam lex: quo maior est ideae 
universalis comprehensio, eo minor eius extensio, et vice- 
versa. 

§ 2. De supremis generibus rerum sive categoriis 

76 Schema supra allatum, cui nomen arbor Porphyriana, 
praebet aliquod supremum genus rerum, cui substant omnia 
genera et species substantiarum usque ad individua. Quum 
logica de generibus et speciebus eorumque subordinatione 
agat, etiam inquirere solet, quae et quot talia suprema 
genera rerum distingui possint. 

Aristoteles in libro „IIepl xcarpfoptcbv “ decem suprema 
genera proponit, quae ab ipso categoriae, latine autem prae¬ 
dicamenta dicta sunt. Quae divisio in philosophia peripa¬ 
tetico-scholastica communiter recepta est. Decem genera 
sunt haec: 

77 1. Substantia (oucfia) seu ens in se. Opponitur acci¬ 
denti (metaphysico) sive enti in alio. Accidentia sunt v. §• 
qualitates rerum, actus cognitionis vel voluntatis, substan¬ 
tiae vero homines, bruta, plantae, mineralia, generatim ea, 
quae vulgo simpliciter „res“ dici solent, non autem deter¬ 
minationes rerum. Ad sequentes categorias pertinent ac¬ 
cidentia (metapliysica). 

Ordnung (Raubtiere), Familie (Katzenartige), Geschleeht, Gattung, -A 1 *, 
[Unterart, Spielart], Individuum. 


Relationes idearum inter se 

2. Quantitas (jtogov) seu illud accidens, quo fit, ut 
substantia corporea extensa sit in spatio (longitudo du¬ 
orum cubitorum). 

3. Qualitas (trotov) seu accidens complens ac perficiens 
substantiam in esse sua vel operari (gratia sanctificans, 
virtus). 

4. Relatio (jipoq rt) seu respectus unius ad aliud (si¬ 
militudo, propinquitas). 

5. Actio (rroieiv) v. g. secare, scribere. 

6. Passio (jcddxetv) e. g. secari. 

7. Ubi (jtou) seu determinatio in loco (in templo, in 
urbe). 

8. Quando (jtots) seu determinatio in tempore (heri). 

9. Situs (xeiohai) seu dispositio partium corporis (se¬ 
dere, stare). 

10. Habitus (eyeiv) seu affectio corporis externa quae¬ 
cunque (calceatum, armatum esse). 

Sicut igitur zoologus vel botanicus suprema genera 78 
animalium vel plantarum distinguit (vertebrata, arthropoda, 
veimes, echinodermata etc.) iisque omnia bruta sive plantas, 
variis varia, subsumit, ita Aristoteles decem suprema genera 
distinguit, quibus omnia entia creata, existentia et possi¬ 
bilia, substantias et substantiarum determinationes, subsumit. 

In singulis possunt similes subdivisiones generum et spe¬ 
cierum fieri, ac supra in categoria substantiae factae con¬ 
ficiuntur . Attamen tantum in categoria substantiae talis 
subdivisio maius momentum habet. 

Ceterum uberior categoriarum expositio non ad logicam, sed ad 
Eetaphysicam spectat. Logica solum relationes logicas rerum, non vero 
163 >P s as earumque ordines considerat. Confer Ontol. n. 98 ss. 

Articulus IV 

Relationes idearum inter se 

Identitas et distinctio idearum duplex esse potest: 79 
| a) Ideae ratione vel intrinsecus identicae sunt, si ean- 
d em comprehensionem habent (2 + 3 et 5, homo et animal 

rationale, definitio et definitum, synonyma); ratione distinctae 
sunt, si non eandem comprehensionem habent (atramentum, 
et vestimentum). 

b) Ideae realiter identicae sunt, si eandem rem, quam¬ 
quam sub diversa ratione, exhibent (Filius Mariae et Verbum 
incarnatum, filius Philippi et victor Darii); realiter distinctae 
sunt, si diversas res exhibent (adamas-salix-abies). 

Perspicitur, ideas, quae ratione identicae sint, etiam realiter iden- 
ticas esse, et quae realiter distinctae sint, eliam ratione diversas esse; 
sed non viceversa. 

80 Oppositio idearum. Ideae, quae in eadem re sub 
eodem respectu esse non possunt, insociabiles vel repugnantes 
vocantur; e. g. corpus et spiritus, frigidum et calidum (scii, 
spectata eadem corporis parte et eodem tempore), sciens 
et nesciens (eiusdem rei), non vero sanctus et doctus, in¬ 
felix et dives. 

Inter notiones insociabiles quaedam non quomodocun- 
que, sed ita certa lege invicem oppositae sunt, ut una pro¬ 
posita statim altera nominari possit; e. g. lux et tenebrae, 
iustitia et iniustitia; tales notiones strictiore sensu oppositae 
dicuntur. Reliquae, quae multis sine certa lege opponuntui, 
disparatae vocari solent (stella aeque folio opponitur ac 
domui vel aquae). Oppositorum quatuor species sunt: 

81 1, Contradictorie opposita sunt res eiusqi^e simplex 
negatio (felix-non felix, lux-non lux, habere-non habere); 
proinde tertium, quod intermedium sit, non habent, sed 
verificatur de omni re aut unum aut alterum. 

2. Contrarie opposita sunt, quae sub eodem genere 
maxime distant (album-nigrum, pulehrum-foedum, prodiga- 
litas-avaritia). Inter contraria igitur medium cogitari potest 
(e. g. inter prodigalitatem et avaritiam moderata liberalitas). 

3. Privative oppositae sunt perfectio eiusque privatio. 
Privatio est negatio perfectionis debitae. Ita opponuntui 
auditus et surditas, visus et caecitas. Etiam inter pri ?a ' 
tive opposita per se medium cogitari potest, scii, simpli 
negatio perfectionis (videre-non videre [in lapide] — caectin' 
esse [in homine]). 


4. Relative opposita sunt ea, quorum unum habet re¬ 
spectum ad aliud (pater-filius, creator-creatura). 

Oppositio contradictoria hac ratione omnium maxima 
est, quod medium non admittit, ita ut posito uno alterum 
tollatur, et sublato uno alterum ponatur. Contraria vero 
hoc sensu maxime opposita sunt, quod inter se longissime 
distant. 


Articulus V 

De locutione et de vocabulo 

Ideas, quas mente concipimus, et iudicia, quae per 
ideas formamus, aliis communicare solemus; quod per lo¬ 
cutionem fit. 

Locutio. Locutio generaliter accepta in hoc consistit, 82 
quod sensa interna aliis communicantur, i. e. cum inten¬ 
tione manifestantur, ut alii ea intelligant (manifestatio enim 
sine hac intentione facta, v. g. manifestatio famis per ulu¬ 
latum in brutis, non dicitur locutio). Inter homines locutio 
per signa sensibilia fit, quorum praecipua sunt vocabula 
ore prolata; attamen non sunt unica. Potest enim pro 
varietate signorum triplex locutio distingui: 

1. Locutio gesticularis (Gebardenspraehe, langage d’ac- 
tion), quae per vultus, motus membrorum corporis, prae¬ 
sertim brachiorum et digitorum fit, velut cum manu ab¬ 
nuimus. Artificiali locutione gesticulari cum completa si¬ 
gnorum collectione utuntur surdi mutique vel monachi stricto 
^iientio obligati. 

2. Locutio scriptoria (Schriftsprache, langage. ecrit), 83 
quae per signa scripta fit. Inveniuntur diversi gradus per¬ 
fectionis, per quos scriptura transiit, donec ad modernam 
fenham pervenerit: 

. i a ) Scriptio idiographica (Bilderschrift) exhibet imme¬ 
tate res per imagines et symbola, velut lucem imagine 
8 °lis; est antiquissima et adhuc invenitur apud Indianos 

Americae; etiam scriptiones hieroglyphica et cnneoformis 
Babylonica (Keilschrift) ortae sunt ex scriptura idiographica. 

b) Scriptio phonographica (Lautschrift) inventa est ad 
immediate significanda vocabula oralia. Est igitur multo 
perfectior, quam scriptio idiographica admodum impedita; 
participat enim facilitatem et claritatem signorum oralium. 
Paulatim orta est ex pictographica, quatenus pedetentim 
imagines ad voces significandas adhibebantui. Sed licet 
scriptio phonographica ex institutione sua immediate voces 
significet, nunc iam statim de rebus ipsis cogitare solemus, 
cum literas scribimus vel legimils. Scriptio phonographica 
iterum triplex distinguenda est: 

84 1) Scriptio vocalulctris (Wortschrift), in qua singula signa integra 
vocabula exprimunt, qualis adhuc est scriptio Sinensis. 

2) Scriptio syllabaris (Silbenschrift), in qua singula signa sylla¬ 
bos exprimunt (ita adhuc nonnumquam aenigmata componuntur ex 
signis syllabarum). 

3) Scriptio alphabetica (Buchstabenschrift), quam nos habemus, 
in qua singula signa singula vocum elementa significant. Ad hanc ulti¬ 
mam perfectionem sola scriptio hieroglyphica Aegyptiorum gradatim se 
evolvit; quae primum fuit pictographica et deinde in phonographicam 
transiit. Postmodum Phoenices alphabetum Aegyptium (ut hypothesis 
probabilior tenet) suum fecerunt; a Phoenicibus cum mutationibus 
transiit ad Graecos, Italos, Romanos. 

Scriptio alphabetica tantum pauca signa habet; ideo nuinquam in¬ 
finitas pene modificationes subtiles elementorum vocum adaequare pot- 
est. Ita v. g., si comparantur „sanus‘ et „longus“, in litera n scripta 
nulla apparet diversitas, magna autem in eadem ore prolata. Vel 
confer Fach et Facher; ch bis scriptum idem est, sed ore prolatum mi¬ 
nime idem. 

Oifrae arabicae immediate numeros, non vocabula eorum signi¬ 
ficant; sunt enim eaedem in diversis linguis. 

85 8. Locutio oralis (Lautsprache, langage orale). Quae¬ 
dam imperfecta locutio oralis etiam per voces inarticulatas, 
velut per gemitus, clamores, fieri potest. Perfecta autem 
per voces articulatas fit. Haec locutio longe praecipua est- 
Componitur ex vocabulis, quae ideas significant. Vocabula igi¬ 
tur cum principalia signa idearum sint tamque arcte in adultis 
cum ideis coniuncta appareant, ut vix quidquam cogitemus 
sine vocabulis mente saltem conceptis, de vocabulis etiam 


in dialectica loquendum est. Ut vocabuli natura melius 
intelhgatur, definitio signi praemittenda est. 

Signum. „ Signum est, per quod aliquis devenit in 
fcgnitionem alterius". 1 ) Variae species signorum distingui 
possunt; 

I 1. Signum naturale aliquid significat ex natura sua, 
proinde semper et pro omnibus; ita gemitus dolorem, pal¬ 
pitatio cordis vitam indicat. — Signum conventionale (arbi¬ 
trarium) significat aliquid ex institutione; ita ramus olivae 
pacem, lilium puritatem, ablutio baptismalis plenam animae 
purgationem, quaedam indicia dignitates militares significant. 

Adducta exempla ostendunt, in signis arbitrariis saepissime ali¬ 
quam naturalem convenientiam signi cum re significata adesse; quae 
lamen per se solam non sufficit, sed per institutionem complenda est 
ut adsit actualis significatio. 

; 2. Signum manifestatimm manifestat alicuius rei exi- 
stentiam; ita gemitus praesentem dolorem, fossilia in stratis 
subterraneis vitam praeteritam, nubes atrae futuram tempe- 
Btem manifestant. Signum suppositivum pro re signi¬ 
ficata substituitur eiusque vices gerit; ita alloquimur ima¬ 
gines sanctorum sicut sanctos ipsos et adoramus crucem 
Domini. 

■ , Ex quo intelligitur veneratio imaginum ecclesiae propria. Coram 
mfmibus genuflectimus, oramus, non ita, ut veneratio ipsis imagini- 
«8 hgneis vel papyraceis tribuatur, sed ut per imagines ad personas 
■tseat, quarum videl. imagines tamquam signa suppositiva vices 
«nint. Aha fuit paganorum veneratio, qui .lignum adorarunt, deos 
y ecerunt", quippe quorum veneratio in imaginibus ipsis sistebat- 
enim imagines non signa tantum suppositiva habebant, sed 
S SUOS cum imaginibus comunctos esse censebant, quas propterea 
bant ’ ungebant, catenis alligabant, ne ad hostes transirent. 

3. Denique signum quod illud est, quod prius co- 
Bj>sci oportet, ut ducat nos in cognitionem alterius. 

sunt omnia signa, uno excepto, scii, signo quo. — 
$ uo vel formale sine sui cognitione in alterius co- 

?■ l ) ‘Si Thomas 3 q. 60 a. 4. 
i 0 *iat, Logica 

gnitionem nos inducit; tale signum est cognitio eaque sola, 
Confer supra n. 49. 


"Vocabulum est vox hominis articulata ex institutione 
aliquid significans. Vocabula secundum Aristotelem etiam 
termini (orales) dicuntur, quia propositio in vocabula m 
terminos ultimos resolvitur. Vocabulum significat immediate 
rem, mediate mentis ideam, rem repraesentantem. Cum 
enim profertur vox „Carolus M.“, tum loquens immediate 
personam significare intendit, tum audiens statim de per- 
sona cogitat; remote tantum de actu mentis cogitatur. 

Vocabulum igitur signum rei est, et quidem signum 
suppositivum, quia continuo pro re significata substituitur, 
et conventionale, quia non significat certam rem ex natura 
sua, sed ex institutione. 

Attamen per hoc minime excluditur naturalis conve¬ 
nientia vocabidi cum re significanda, quae tamen, si adest, 
sola sine institutione non sufficit ad conferendum vim signi¬ 
ficandi. Talis naturalis analogia adhuc in modernis linguis 
nonnumquam observatur. 

Huc pertinent maxime onomatopoetica, quae voces rerum, quas 
significant, realiter imitantur (cuculus, murmurare, flttstern, klappem 
kichern, indog. bkla = flare = blasen, bbrag = frangere = brechen). 
Non raro quaedam consonantia synibolica inter voces et, res significatas 
apparet in formis grammaticis v. g. in reduplicationibus, quibus a) 
facta iterata significantur (6\oXuZ> ; quisquis; Japan. pozupozu = pluit 
batabata = currit); vel b) pluralitas exprimitur (in Dakota runa = vir, 
runa-runa = populus; in Sinens, zit = d(es, zit-zit = cotidie); e) in- 
tensitas significatur (bello bellissimo; in Samoa taba = loqui, taba-tabs 
= clamare; vel etiam d) actionem perfectam esse exprimitur (Y'h' ov8 
Tetpacpa, cecidi). 

Naturalis convenientia cum rebus significandis sin e 
dubio multo frequentius locum habuit in primis vocabuli* 
cum lingua orta est; non acsi id nunc factis clare poss e ' 
mus demonstrare, sed quod supponere debemus, ration® 1 
sive divinam sive humanam in primis vocabulis eligeu 1 
non temere egisse et consonantiam neglexisse, quae iu®| 
obiecta significanda et certas voces inveniri potest. 


locutione gesticulari adhuc cernimus, illos eligi et electos 
esse gestus, qui cum rebus significatis similitudinem vel 
connexionem habent. 

Haec prima convenientia vocabulorum cum rebus pau- 
Icitim cleleta est. Factae enim sunt et adhuc fiunt perpetuo 
mutationes linguae, lentae quidem, sed plane continuae, 
quatenus mutantur voces (Lautivandel; confer: fagus-cpnyoq- 
Buche) et mutatur significatio vocum (Bedeutungsvvandel). 
Quae mutationes plerumque non sunt opus clarae inten¬ 
tionis, sed fractus usus loquendi, qui non clara conscientia, 
sed praesenti commoditate et necessitate regitur. 

De origine linguae humanae, de vera et falsis sententiis, pariter 
de psychologicis et physiologicis linguae condicionibus vide in Psycho¬ 
logici n. 143—150. 


* Articulus VI 

Praecipuae formae vocabulorum 

Vocabula, sicut ideae, non solent separata inveniri, 91* 
sed in orationem composita; sunt enim partes orationis. 
jL grammaticis complures partes orationis (Redeteile) di¬ 
stinguuntur, inter quas nomina et verbum insuper multas 
modificationes grammaticas habent, velut casus, genera, 
modos. De his formis, praecipuis saltem, aliqua iam di¬ 
cenda sunt. 1 ) 

Substantivum significat rem tamquam per se stantem 
(vir, miles, urbs). 

l Adiectivum (probus, beatus [vir]) significat rem (pro- 92 * 
fetem, beatitatem) non tamquam in se stantem, sed ut 
■miam sive qualitatem subiecto inhaerentem. Gonnotat 
Wem etia m subiectum (habens probitatem), attamen tam 

) Confer ad sequentia inter alia: K. Brugmann, Kurze ver- 
feichende Grammatik. der indogerm. Spraehen II (1903). — Wundt, 
IMkerpsychologie I die Sprache 2 II (1904). — H. Pani, Prinzipien der 
"Prachgeschichte* (1909). 

obscure et cum respectu ad substantivum, cui adstat, ut 
vix sentiatur. — Sed potest, mutata consideratione logica t 
adiectivum ad modum substantivi adhiberi et vicissim. 

Potest adiectivum ita in substantivum transire, ut oblivioni trada. 
tur, rem vocabulo significatam esse formam. Confer : Ubel, Recht, Wil(] f 
Greis (adiect. gris.). Adiectiva erant prius Feind, Freund, Mensch. Saepe 
retinentur formae grammaticae adiectivi (familiarissimi mei). In 
lingua Graeca transitus adiectivi in substantivum saepius invenitur, 
quam in latina. 

Transitus substantivi in adiectivum nonnumquam in appositione 
observari potest (exercitus victor, tirones milites; po&o&cr/.xuXoc, eueXmc, 
magnanimus), frequentius in praedicato observatur (confer: Herr seiii; 
es ist schade; er ist schuld; nemo tam puer est). 

*93 Numeralia et Pronomina similia sunt nominibus sub¬ 
stantivis et adiectivis. Ex pronomine demonstrativo ortus 
est Articulus (confer: der, o liev—o &e apud Homerum). 

Quod supra asseruimus, initio permagnam fuisse naturalem 
convenientiam inter res significatas et earum voces, illustratur hoc 
facto, quod multa vocabula numeros significantia plerumque a digitis 
manuum (et pedum) sumpta esse videntur. „Quod iam contestatur 
systema numerorum decimate, in terra magnopere vulgatum, et illud, 
quod, ubi proprium systema decimale deest vel aliis numerandi modis 
completur, expressiones differentes plerumque secundum methodum 
quinariam et vigesimalem formatae sunt. Manifesto apparet, priorem 
numerandi rationem unam tantum manum, alteram vero etiam digitos 
pedum respicere.” „In lingua Bakairi ,digiti struthionis' significant 4, 
digiti unius manus' 5, ,digiti utriusque manus' 10, ,digiti utriusque 
manus et pedis' 20.” J ) „Systema numerorum ortum esse ex nume¬ 
ratione secundum digitos manuum et pedum, vocabulum vjSati-S indi¬ 
cat, quod in lingua Indica antiqua 20 significat. Non enim significat 
,duas decades', sed ,utramque decadem' i. e. digitorum manuum et 
pedum.” 2 ) 

In nominibus diversae formae grammaticae attenden¬ 
dae sunt. 

*94 Casus. Casus significant relationes rei designatae ad 
alia, uno excepto nominativo vel casu recto (et vocativo), 
qui improprie dicitur casus neque relationem rei significat, 
sed tantum rem nominat (sive vocat). Reliqui casus dbh 


Me dicuntur vel proprie dicti. In linguis Indogerm. prius 
5 ex casus obliqui erant, nunc vero in multis tantum gene¬ 
tivus, dativus, accusativus relicti sunt, dum ablativus, lo¬ 
calis, instrumentalis vel per istos casus vel per praepo¬ 
sitiones exprimuntur. In nonnullis linguis ab Indogerm. 
diversis multi, 12, 30 et plures reperiuntur casus, qui di¬ 
versas, locales praesertim, relationes exprimunt. 

Non facile est invenire, quid singuli casus (genetivus, 
Jativus, accusativus) significent. Videtur singulis casibus 
in multiplici usu, quem nunc habent, plerumque eadem 
fere significatio subesse, licet sint, qui id admittere recu¬ 
sent; etiam concedendum est, nonnumquam sensum a com¬ 
muni peregrinum casui subesse, vel ideo, quod hic casus 
simul munere alterius casus iam perditi fungitur (in lingua 
Graeca forma genetivi saepe munus ablativi sustinet) vel 
ob alias causas. 

P Singulos casus plerumque suam eandem significationem habere, 
colligitur ex eo, quod clare nobis conscii sumus discriminis, si quando 
t. g. pro dativo per errorem accusativus adhibetur (servio dominum). 
Praeterea idem casus fere constanter idem suffixum habet. „Semper 
mos fuit atque usus practicus vehementer postulat, ut significatio prin¬ 
cipalis casuum in brevem formulam redigeretur.” 1 ) — Loquimur tan¬ 
tam de usu et significatione casuum, quam nunc habent. 

I Genetivus subiectum significare videtur, ad quod aliud 95* 
pertineat (Zugehorigkeit); idcirco maxime casus attributi est. 

Non difficile plerumque est hunc sensum invenire. Confer 
e. g.: Juvenis est tacere, studium veritatis, sum huius sen¬ 
tentiae, er ist des Todes. 2 ) 

Sedulo attendendum est, in diversis linguis in eadem re variam 
taeniis considerationem vigere diversamque inde effici constructionem; 
f onfer e. g. dolor peccati, Schmerz uber die Silnde (sich ergiefiend). 

Dativus plerumque terminum significare videtur, in 
Iho actio (seu quocl ad modum actionis apprehenditur) 


B l ) Brugmann, „Die Grundbedeutung der Kasus auf eine kurze 
0l, nrel zu bringen ist immer ublich gewesen und die Praxis verlangt 
es gebieteriscb, “ L. c. II 417. — 2 ) Cf. Wundt II 104. 


') Wunclt 1. c. II 25 s. — — 2 ) Brugmann 1. c. II 363. 

quiescit seu cui quasi inclinari concipitur. Hinc etiam casus 
destinationis vel linis, etiam „casus obiecti remoti“ appel¬ 
latur. Confer: alicui prodesse, donare, providere, studere 
(studium tribuere); utilem, aptum esse; aliquem ludibrio 
habere; mihi pugnandum est (= pugnandi obligatio in¬ 
cumbit). 

Accusativus significat directum terminum actionis, quem 
scii, actio directe quasi (ad modum motus) ferire concipitur. 
Si verbum est transitivum, hic terminus actioni externus 
est et necessario exprimendus („obiectum externum": occi¬ 
dere hominem, levare librum); si intransitivum est, ter¬ 
minus internus est et iam in verbo expressus („obiectum 
internum": praelium praeliari; etiam J OA6pma vixcov). — 
Nonnumquam duplex accusativus habetur, qui tunc ter¬ 
minum completum actionis significat (doceo aliquem gram¬ 
maticam). 

Accusativus solutus, quem vocant (loser Akkusativ), a prima signi¬ 
ficatione accusativi vix differt; exprimit enim extensionem seu direc¬ 
tionem quandam ad modum motus terminum attingentis (decem pedes 
longum). 

Genus nominum, masculinum, femininum, neutrum, quo¬ 
modo ortum sit, non certo constat. Quidam putant, ori¬ 
ginem dedisse personificationem, qua multae res ad modum 
personarum diversi sexus conceptae, aliae autem tamquam 
neutrius generis relictae fuerint. Sed verior videtur esse 
sententia eorum, qui putant, divisionem grammaticam 
„generum" antiquitus nihil fuisse nisi divisionem rerum in 
complures classes, non ratione sexus, sed secundum digni¬ 
tatem, valorem etc. institutam, v. g. divisionem factam esse 
in res maiores, quibus viri etc., et minores, quibus 
pueri, mulieres adnumerati sint; terminos grammaticos „ ge¬ 
nerum" postea sensum huius pristinae divisionis penitus 
obscurasse. 

Adhuc in inultis linguis eiusmodi divisio rerum in duas, tres, 
quinque classes invenitur. Immo etiam in eadem re multiplex distincti 0 
nonnumquam observatur (e. g. in Hottent. aqua n. (gami) = aqua ,rl 
genere, aqua f. (gamis) = aqua ad usum, aqua m. = 'magna aqu a ’ 


jacus). — „Certum esse videtur", inquit Brugmann, .grammaticas 
5 exuum significationes non ab initio tantum sexum significasse neque 
per quandam poeticam translationem qualitatum masculinarum et fe¬ 
mininarum entium viventium in alias res demum extensas esse." 1 ) 

Ceterum genera grammatica nunc iam significationem suam ami¬ 
serunt et formae pure grammaticae effectae sunt. 

Numerus grammaticus, singularis, dualis (trialis), pluralis, 97* 
numerum rerum significant. Numerus dualis in multis lin¬ 
guis (Indogerm.) in pluralem receptus est, ut duplex solum 
numerus adsit. Formae grammaticae paulatim ortae sunt 
ex coalitione pronominum vel numeralium cum nomine, 
ex reduplicatione (pluralis) et aliter. 

Congruentia grammatica inter S et P, substantivum et 
adiectivum (virgo beata, martyres beati) aptissime exprimit, 
duas ideas in eadem re convenire. Mens quidem semper 
hanc convenientiam apprehendit; sed eius signum, congru¬ 
entia grammatica, gradatim tantum in linguas inducta fuit. 

Multum hic consideratio logica valet. Confer v. g. haec: Das ist 
der Mann, Mc est vir; animal hoc, quem vocamus hominem (Cic.); 
nomen ei est Caius, Gaii, Caio; „si civi Romano licet esse Gaditanum" 

(Cic.) vel Gaditano. 

Verbum actionem in tempore exercitam significat sive 98* 
reapse talem sive apprehensam (laboras, pacfiAeuetc, es). 
Discrimina grammatica generum, modorum, temporum, quae 
in verbo observantur, paulatim orta sunt. 

Genera verbi sunt activum, medium, passivum. Passivum 
ortum est ex activo, potissimum vero ex medio; confer: fit 
[wird] — ab aliquo; corrumpitur [verdirbt] — ab aliquo. 

Modi. Indicativus enuntiat factum obiectivum, impera¬ 
tivus imperium, optativus optationem; coniunctivus, cuius 

fi „Dafi letztere [die gramm. Geschlechtsbezeichnungen] nicht von 
Anfang- an nur fiir den Sexus da waren und nicht erst infolge von 
«iner Art poetischer Obertragung m&nnlicher und weiblicher Eigen- 
Puaften der Lebewesen auf die Dinge tiberhaupt sich weiter verbreitet 
baben, scheint sicher." L. c. II 361. Consentit Wundt II 21. 

usus varius est et frequentissimus, exprimit generaliter 
modum se habendi subiecti respectu rei. In nonnullis lin¬ 
guis peregrinis etiam alii modi accedunt, velut hortativus, 
interrogativus etc. . 

„Coniunctivus latinus modus subiectivus est, in quem simul op. 
tativus et coniunctivus confluxerunt' 1 ); „est generalissima expressio 
subiectivi modi se habendi". 2 ) 

Indicativus futuri non raro voluntatem subiectivam significat, e. g, 
faciam = volo facere, facies = fac. 

Participium actionem significat ad modum qualitatis 
subiecto inhaerentis (orans, legens); participat igitur indolem 
adiectivi et potest paulatim in perfectum adiectivum trans¬ 
ire (praestans). 

Infinitivus actionem ut aliquid in se stans, ab agente 
solutum, exprimit (legere, legisse); participat igitur simul 
indolem nominis substantivi, et potest gradatim ita in sub¬ 
stantivum converti, ut ratio actionis penitus oblivioni tra¬ 
datur (Einkommen, Interesse). Participium et infinitivus, 
qui prope iam ad nomina accedunt, verbum infinitum di¬ 
cuntur. 

*99 Tempora, quae dicuntur, exprimunt a) tempus praeteri¬ 
tum, praesens, futurum, et quidem vel respectu loquentis 
vel respectu alterius facti (huc pertinent plusquamperfec¬ 
tum, futurum exactum et consecutio temporum); vel ejtiam 
b) modum actionis exprimunt, velut aoristus inceptionem, 
imperfectum durationem vel iterationem, perfectum vero 
actionem absolutam. 

Pro tempore absoluto i. e. libero a discriminibus temporum in ab¬ 
stractis enuntiationibus adhibetur forma praesentis (flamma lucet, virtus 
est bona). 

') Schmalz: „Im latein. IConjunktiv sind Optativ und Konjunktiv 
zu einem subjektiven Modus zusammengeflossen." I. Mulier, Handbuch 
d. klass. Altertumswissenschaft 3 II 2 (1900) 329. — 2 ) Wunclt: „Als die 
Form einer irgendwie zu denkenden Abhangigkeit tiberhaupt ist er die 
allgemeinste Ausdrucksweise subjektiver Bedingtheit, die eben deshalb 
ais Ersatz fur viele der urspranglicheren, konkreteren Formen, wie den 
Dubitativ, Kohortativ, Optativ, eintritt, in gleichem MaS aber auch na- 
tilrlich in ihren Anwendungen variirt." L. c. II. 203. 


Modus actionis in linguis aetatis recentioris ut plurimum adver¬ 
biis significari solet, nisi modus actionis in ipsis verbis exprimitur, quae 
appellantur iterativa, perfectiva, imperfectiva etc. 

Suffixa (praefixa), quae nunc casus, genera, modos, tempora etc. 
nominum et verborum designant, paullatim effecta sunt per compo¬ 
sitionem, quatenus vocabula, quae prius nominibus et verbis apposita 
erant, cum iis coalescebant. Confer: faimerai = amare habeo; in dia¬ 
lecto bavarica: ess lebts (pronomen denuo cum verbo coalescit); ama¬ 
veram = amafueram (fu = Indogerm. bhu [bin, byti], eram oritur ex 
radice es, as [sum, elpi, ist]). 

Adverbia exprimunt determinationes actionum (sive 100* 
verborum) vel qualitatum (sive adiectivorum), velut: vaide 
magnus, pulchre scribis. Pleraque sunt adiectiva, in usum 
adverbialem conversa (schon), vel antiqui casus nominum 
{multum, difficile, domi [localis]) vel composita (admodum, 
lehrittweise). Adverbium igitur et adiectivum munera pau¬ 
lum similia habent, quare fit, ut facile unum in aliud 
transeat. 

Confer e. g.: Venit ultimus — er kommt zuletzt; libenter — excov, 
solch(e) schlechte Ware. In exemplis: discessu tum meo (Cic.), xro vuv 
ysvea, die Fahrt hierher, — adverbium fere ut adiectivum accipitur. 
Formam grammaticam adiectivi induerunt propior, sofortig et similia. 

Particulae. Hoc nomine designari solent praeposi- 101* 
tiones et coniunctiones, quae nimirum significationem valde 
incompletam habent neque flexionem admittunt. Plerum¬ 
que ortae sunt ex adverbiis, nominibus, verbis, aliquae 
fortasse ex antiquis interiectionibus. 

Praepositiones nunc dicuntur „ regere casus' 1 . In linguis 
Indogerm. praepositiones saepissime ex adverbiis (plerum¬ 
que loci) ortae sunt, v. g. ante, sub, in, nach [nahe]; haec 
adverbia olim iuxta casum stabant, qui tamen a verbo 
pendebat, sed postea paulatim in mentis consideratione ad 
c asum trahebantur, qui tunc a praepositione pendere in¬ 
cipiebat. 1 ) 

7 ‘) „Der betreffende Kasus", inquit II. Paul, „war direkt auf das 

^ e rbum zu beziehen, seine allgemeine Bedeutung wurde noch em- 

Confer: xeipaXqi; ano <papo<; eXeoxe, in quo exemplo ,praepositio“ 
adhuc ut adverbium sumi potest; er ging ihm nach — er ging naeh 
ihm. 

Aliae praepositiones aliter ortae sunt, v. g. causa (mea, illius), 
anstatt meiner (an meiner Statt [substantivum]). 

Coniunctiones significant, quod nomen indicat, coniunctio- 
nem. Videntur post adverbia et praepositiones ortae esse, et 
quidem ex pronominibus (propterea, deshalb), substantivis 
(gleichfalls) vel adverbiis. 

*102 Interlectiones sunt manifestationes, plerumque non 
plene voluntariae, affectionum internarum, etiam sine in¬ 
tentione eas aliis communicandi. Vel sunt voces naturales, 
paulatim in linguam receptae [o! oiuot!), vel vocabula al¬ 
terius generis (ach Gott! Jemine [.Jesus Dmne]). 

Articulus VII 

De diversitate significationis vocabulorum 

103 Idea (subiectiva) numquam diversa, sed unum tantum 
exprimere potest, illud videl. obiectum formale, quod re¬ 
praesentat. Sed idem vocabulum potest diversa significare, 
vel eodem tempore vel diversis successive aetatibus, qua¬ 
tenus cum tempore significationem mutat. "■ 

Et hoc necessarium est. Vocabula enim relative pauca 
sunt;, ideo, ut sufficiant rebus rerumque relationibus pene 
infinitis exprimendis, oportet ut ambitum significationis con¬ 
tinuo extendant. Immo non tantum significatio unius voca¬ 
buli plerumque multiplex est, sed etiam in una significa¬ 
tione potest multiplex suppositio fieri. Plurimi autem errores 

pfunden und erhielt dureh die Praposition nur eine Spezialisierung. 
Diesem ursprungliehen Zustande steht das Griechische noch einiger- 
mafien nahe. Mehr und mehr aber hat der Ivasus seine Selbstandigkeit 
gegenliber der Praposition eingebiifit, die Verbindung der Praposition 
mit dem Kasus ist gewohnheitsmafiig geworden, wobei das Gefilhl filr 
die Bedeutung' des letzteren verblasst/ Prinzipien der Sprachgeschichte 
(1909) 155. 

et deceptiones ex eo originem ducunt, quod complures illae 
notiones, quae eidem vocabulo subsunt, confunduntur. 

§ 1. De multiplici significatione 

Ratione habita multiplicis significationis, quam voca¬ 
bula eodem tempore habere possunt, divisio in terminos 
aequivocos, analogos, univocos attendenda est. Si voca¬ 
bula diversis temporibus diversas accipiunt significationes, 
mutatio significationis locum habet. 

Termini aequivoci, analogi, univoci. 1 . Terminus 104 
univocus eodem modo de multis praedicatur, sine ulla di¬ 
versitate; ita homo eodem modo convenit Caio, Tiberio, 
item miles, faber. 

2. Terminus aequivocus dicitur de pluribus rebus pe¬ 
nitus diversis, proinde aliquot significationas omnino diversas 
habet; e. g. taurus (mons et bos), acht (octo, proscriptio, 
attentio), examen (examen apum et examen scientiae). 

3. Terminus analogus dicitur de diversis, quae tamen 
sub certo respectu aliquam convenientiam inter se habent 
et propterea eodem vocabulo significantur; habet igitur 
significationem neque penitus eandem neque penitus diver¬ 
sam. Ita tristis dicitur homo et tempestas (propter simili¬ 
tudinem), sanus homo et aer (quia conducit ad sanitatem). 
Secundum variam convenientiam varia analogia distinguitur: 

a) Analogia proportionis habetur, si terminus ab uno 
(analogo primario) ad aliud transfertur propter aliquam 
•similitudinem; e. g. leo (animal et vir fortis), flos (plantae 
et iuventutis). 

b) Analogia attributionis adest, si vocabulum convenit 
Uni rei primario et secundario alii, quae ordinem quendam 
habet ad illam priorem. Ita homo pius dicitur et etiam 
situs, quem in orando servat; dissolutio hominis dicitur 
ttiors et etiam venenum, illius causa; actus mentis dicitur 
idea et ipsius etiam obiectum. 

Potest fleri, ut vox analoga paulatim in aequivocam transeat, si 
nexus, qui initio inter varias significationes adfuit, oblivioni iam tradi- 

tus est vel vix umquam attenditur e. g. candidatus (alba veste indutus 
— postulator muneris); Band (tomus — vinculum). — Potest etiam 
idem terminus respectu aliquorum univocus esse et simul respectu ali¬ 
orum analogus, e. g. pius respectu hominum et librorum. 

(Denique nota, divisionem in terminos univocos et analogos non 
omnino convenire cum divisione idearum in proprias et analogas. Notio 
„immaterialis” est idea analoga (non-materialis), non vero propria; 
tamen respectu angelorum univoca est, non analoga in sensu vocis hic 
accepto.) 

*105 Tropi. Extra fines philosophiae, praesertim in arte 
dicendi, analogiae descriptae plerumque nominari solent 
tropi. Tropus enim dicitur translatio vocabuli a propria 
significatione ad aliam, connexam. Quatuor tropi distin¬ 
guuntur : 

1. Metaphora, in qua translatio vocabuli fit propter 
similitudinem (terra sitiens, arida; animus ardens); revo¬ 
catur igitur ad analogiam proportionis. 

2. Synecdoche, in qua nomina eorum permutantur, 
quae se habent ut pars et totum (tectum vel limen pro 
domo, caput pro homine). 

3. Metonymia, in qua translatio vocabuli fit propter 
alias rerum connexiones, veluti causae et effectus, signi 
et significati (sceptrum pro potestate, oliva pro pace). — 
Metonymia et synecdoche ad analogiam attributionis relo¬ 
cantur. 

4. Ironia est tropus, quo verbum vel sermo a propria 
in contrariam significationem traducitur; est igitur ana¬ 
logiae proportionis quaedam inversio. 

106 Mutatio significationis (Bedeutungswandel). Multiplex 
significatio, quam pleraque vocabula habent, orta est pau- 
latim; neque ea, quae nunc est, semper eadem manet, sed 
vix non perpetuo mutatur, quatenus novae significationes 
accedunt, dum pristinae manent vel etiam paulatim pereunt. 
Quae mutatio significationis plerumque usu loquendi, ideo 
lente et absque conscio proposito inducendi mutationem 
efficitur; raro per peculiarem institutionem fit. — Porro 


vix umquam fit temere, sed fere semper propter aliquam 
analogiam vel per tropos. 

Aliquot exempla id declarent. 

1. Multae mutationes significationis fiunt per metaphoram. Confer: '0? 
folium (arboris, cartae) ; Handschuh. Huc pertinet translatio vocabulorum 

a significatione locali ad temporalem (in, usque ad, extra, intra, per, 
extensio), a significatione materiali ad immaterialem vel penitus abstrac¬ 
tam (animus, spiritus, uveCpa; apprehendere; vir, tempestas, cogitatio 
„advenit“). 

2. Saepe synecdoche locum habet; fit a) translatio a parte ad 
totum: Tafel (pro tota mensa). Huc pertinet mutatio, qua significatio 
generalior fit: Carolus M. — kral, kiraly (rex); Caesar — Kaiser: ex „ad 
ripam venire" factum est (Ital., Hisp., Gall.) arrivare, arrivar, arriver 
(advenire); dominus, professor aliique tituli in dies extensione crescunt, 
valore decrescunt; furchtbar, sehr (prius = schmerzlich) saepe iam solam 
intensitatem exprimunt. — b) Translatio fit a toto ad partem, praeser¬ 
tim quatenus significationi universaliori perpetuo etiam specialiores 
accedunt. Schirm praeter universalem varias significationes speciales 
habet (Ofen-, Lampen-, Regen-, Sonnenschirm). Ex jtraVo?, pullus (ani¬ 
mal iuvenile) factum est Fohlen, Ftillen (Germ.) = poulain (Gall.). Si¬ 
milis coarctatio significationis in terminis recenter inventis observari 
solet: Fernsprecher, Radfahrer, Bahnsteg. 

Possunt etiam vocabula generalia in appellativa transire e. g. 
Monasterium (Munster). 

3. Metonymia invenitur in liuiusmodi translationibus: Ministerium, 
universitas (pro aedificio), stilus (instrumentum — modus scribendi), 
paternitas, maiestas (pro persona), argent (Gall.) = pecunia. 

4. Neque ironia deest; confer: schone Geschichte, nett. 

Saepe in eodem vocabulo diversi tropi invicem succedunt; e. g. 
bulla (bullire) = Blase; postea-capsula aurea rotunda, a triumphatoribus 
vel filiis nobilium gestata (metaphora); deinde = decretum pontificium, 
capsulam adiunclam habens (synecdoche); denique = bili (Angi.). 

§ 2. De multiplici suppositione 

Suppositio est certus usus termini secundum aliquam 108 
significationem, per contextum orationis vel per adiuncta 
determinatus. Quaevis enim significatio, quae vocabulis 
convenit, aliqua ratione indeterminata est et multiplicem 
modificationem admittit. Cum dico: omnes homines sunt 
errori subiecti, et: omnes homines constituunt genus hu¬ 
manum, „omnes homines" aliquam significationem habet, 

quae tamen aliter modificatur in priore propositione (omnes 
singuli), aliter in posteriore (omnes simul). Haec certa 
determinatio significationis suppositio dicitur. 

Suppositionis plurimae species enumerari possunt. Inter 
alias potissimum sequentes attendi solent: 

*109 1. Suppositio materialis et formalis. Materialis est usus termini 

pro se ipso, non pro re significata {homo est vox 3 a e declinationis); quae 
tamen non est vera suppositio, quia vocabulum non ut vocabulum seu 
signum pro re .supponitur 1 . Formalis est usus vocis pro re significata 
{homo est creatura Dei). Formalis est iterum: 

2. Realis et logica. Realis est usus vocabuli pro re, ut est in 
statu reali; e. g. {homo est creatura Dei [.creatura Dei“ est praedica¬ 
tum reale ideoque indicat, .homo 1 sumi, prout in statu reali sit]). Sup¬ 
positio logica est usus termini pro re, ut est in statu mentali seu 
logico; e. g. homo est species, idea universalis (.speciem", .ideam uni¬ 
versalem" esse, potest rei tantum convenire, quatenus subest cogitationi 
mentis). Suppositio realis potest esse: 

110 3. Absoluta et personalis (relativa). Absoluta est usus 

termini pro natura vel essentia; cum dico: homo est animal 
rationale, aqua oritur ex O et H chemice coniunctis, homo 
et aqua in suppositione absoluta sumuntur. Personalis est 
usus termini pro illis, qui habent hanc naturam (individuis); 
e. g. homo [scii. Adamus] nos perdidit, homo [scii. Christus] 
nos redemit. Suppositio absoluta ex numero singulari et 
praedicatis essentialibus facile plerumque innotescit. 

In suppositione personali nonnumquam terminus non pro indivi¬ 
duis, sed pro generibus vel speciebus sumitur, e. g. cum dico: zoo- 
logia de omnibus animalibus [generibus] tractat, Christus omnes dolores 
[species] passus est. Quam suppositionem etiam incompletam appellant. 
Suppositio personalis iterum est: 

4. Suppositio universalis seu usus termini pro omnibus 
in extensione contentis, e. g. Christus redemit homines 
[omnes], et 

Suppositio particularis seu usus termini pro parte ex¬ 
tensionis, e. g. homines [aliqui] crucifixerunt Christum: 
Christus hominibus [aliquibus] commisit corpus suum et 
sanguinem. 

Suppositio singularis est usus termini pro uno determinato indi¬ 
viduo, e. g. homo [Christus] nos redemit. Frequens haec suppositio est, 


cum de re agitur, quae ex contextu, ex adiunctis loci, temporis nota 
est; v. g. cum filii de .patre" et .matre", oppidani de .oppido", .foro" 

(suo) loquuntur. 

5. Suppositio distributiva et collectiva adest, prout ter- 111 
nfinus pro illis, de quibus agitur, vel omnibus et singulis 

vel tantum simul sumptis accipitur, e. g. omnia peccata 
[singula] sunt offensiones Dei, omnia peccata venialia [simul 
sumpta] vitari nequeunt. 

Ideo vitiosus esset hic syllogismus : Omnia peccata venialia [supp. 
univ. collectiva] vitari nequeunt, atqui distractiones voluntariae in ora¬ 
tione peccata venialia sunt [supp. part. distributiva], ergo vitari ne¬ 
queunt. 

In suppositione igitur distributiva resolvenda est propositio ita: 

A est servus Dei et B est servus Dei etc.; si autem collectiva, ita: A 
et B et C . . . sunt genus humanum. 

6 . Suppositio disiuncta et disiunctina adest, prout ter¬ 
minus sumitur pro individuis determinatis vel indeterminatis, 
e. g. homines crucifixerant Christum [determinati], desidero 
iterum esse inter homines [quoscunque]; aliquis oculus 
[determinatus] huius hominis aegrotat, aliquis oculus [al¬ 
teruter] necessarius est ad videndum. 

7. Appellatio, quae dicitur, etiam suppositionibus ad- 113 
numerari potest. Confer n. 62. Appellatio formalis vel 
materialis adest, prout termino concreto tribuitur attributum 

seu praedicatum secundum significatum formale vel ma¬ 
teriale, e. g. Suarez est magnus theologus [formalis], hic 

I theologus est magnus [materialis]. 

8 . Exstant praeterea variae aliae significationis restric¬ 
tiones et modificationes, quas potius exemplis illustrare, 

I quam variis nominibus appellare nivat; v. g. .Renuntiate 
Joanni, quae audistis et vidistis, quia caeci [qui fuerunt] 
vident, claudi ambulant" (Luc. 7, 22); homo ille albus 
[quoad capillos] etc. 

Articulus VIXI 

De recte adhibendis et interpretandis vocabulis 

1 Vocabula ex natura sua hunc finem habent, ut audi- 113 
entes in cognitionem rerum veniant, de quibus loquens ser- 

monem instituit. Ex quo sequitur opus esse, ut loquens cum 
debita claritate loquatur, et ut audiens (vel legens) verba lo- 
quentis recte interpretetur itaque eius mentem assequatur. 

I. Loquens debita cum claritate loquatur. 

1. Quapropter ante omnia necesse est, ut loquens prius, 
apud se res exprimendas accurate et dare concipiat. 

2. Praeterea clara vocabula adhibeat. Idcirco, ubi opus 
est, terminos a se adhibitos definitione vel adiecto voca¬ 
bulo notiore synonymo vel per exemplum declaret. Obscura 
vocabula ne adhibeat, ubi clara suppetunt; ideo res deter¬ 
minatae et particulares ne describantur per solos terminos 
abstractos, et tropi ita adhibeantur, ut auditores clare 
eorum sensum apprehendant. Denique si vocabula multi¬ 
plicem significationem vel ex se (humanitas, cultura) vel ex 
adulteratione sophistarum modernorum habent (religio, 
libertas cogitandi, libertas conscientiae), auditor praemo¬ 
neatur, nisi per se pateat, quaenam supponatur significatio. 
Neve in eodem sermonis decursu eadem vox modo in hac 
modo in alia significatione adhibeatur. 

114 3. A receptis vocabulis et recepta eorum significatione 

ne facile recedatur; alioquin vocabula vel omnino non vel 
falso intelliguntur. Sed prohibitum non est, quominus 
scientiae terminos proprios habeant, quia saepe de rebus a 
vulgari cognitione remotis agunt et certe terminis indigent, 
qui ideis doctrinisque suis scientificis concinne exprimendis 
adaptati sunt. Sed sine necessitate termini a vulgari ser¬ 
mone peregrini multiplicandi non sunt, ne scientiae eva¬ 
dant disciplinae penitus arcanae; neve terminis significatio 
supponatur, quae a communi usu aliena est. Porro in 
scientiis stabilis et communis, quantum fieri potest, ter- 
minologia habeatur, maxime in philosophia; secus communis 
tractatio scientiae admodum impeditur et ingentes oriuntur 
confusiones. 

4. Consideranda est etiam auditoris condicio, ut ea 
vocabula adhibeantur, quae praesens auditor intelligat. 

5. Ornatus sermonis potissimum ad oratores et poetas 
spectat, qui obiectum tale proponere et ita proponere de- 

jient, ut moveat et delectet. Sermonis simplicitas propria 
e3 t scientiis, quae nihil nisi veritatem menti proponere 
student; sed sit honesta simplicitas. 

In lebus scientificis, maxime in philosophicis, potest 
facile sermo exquisita arte ornatus obesse. Nam eiusmodi 
ornatu animus delectatur eiusque attentio a veritate in 
modum dicendi distrahitur, et affectus excitantur, qui men¬ 
tem obnubilant quique ipsi, non autem veritas, ultimum 
iudicium determinant. 

II. Audiens vel legens Verba loquentis recte interpretetur 115 
i. e. iuxta mentem loquentis intelligat (ars hermeneutica). 

In hunc finem haec ferine, praesertim in interpretandis 
scriptis, observanda sunt: 

1. Ut inveniatur significatio, quam auctor verbis suppo¬ 
suit, non vero, quam vocabula habere possunt vel forte nunc 
ftmpoiis habent, interpretanda sunt verba secundum usum 
loquendi, qui proprius est linguae auctoris, loco vel aetati, 
quibus auctor locutus est vel scripsit; supponendum enim est, 
eum secutum esse hunc modum loquendi, quia a suis in- 
telligi voluit. Ergo opus est nosse auctoris linguam seu 
proprietates eius; necessaria est consideratio aetatis, pa¬ 
triae, morum gentis, ad quam auctor pertinet. 

2 . Attendenda est etiam occasio scribendi, scriptoris 
consilium, eius stilus, e quibus vis vocum et sententiarum 
obscurarum saepe determinari potest. 

o. Interpretanda sunt verba sensu proprio, nisi pecu¬ 
liaris ratio contrarium suadeat. 

2 4. Obscura declaranda sunt ex aliis locis clarioribus 

auctoris, ex contextu vel ex interpretationibus amicorum, 
discipulorum, coaevorum. 


■^oh at, Logica 

Caput II 

De iudicio et propositione 

Articulus I 

De natura iudicii 

116 Definitio. Iudicium est actus mentis, qui duas ideas 
vel affirmando coniungit vel negando separat, enuntiando, 
P S° convenire vel non convenire; e. g. Christus est Filius 
Dei, Christus non est purus homo. 

Iudicium etiam dici potest actus mentis, qui duarum 
idearum identitatem affirmat vel negat. Haec quidem iudicii 
descriptio a multis logicis modernis recusatur; sed immerito. 
Omne enim iudicium continet S, P et copulam, saltem im¬ 
plicite ; quando enim P verbum finitum est, semper, sensu 
non essentialiter mutato, per copulam describi potest, e. g. 
sitio = ego sum sitiens. 

Copula „est“ (sum etc.) derivatur a verbo esse, quod 
tamen non significat existere seu esse existentiae, sed latius 
accipitur; sive aliter: copula est verbum esse substantia¬ 
liter sumptum, significans, quid res sit, non verbaliter ac¬ 
ceptum, significans existere. Elucet igitur, m omni iudicio 
affirmari vel negari identitatem inter S et P. S enim, ne¬ 
quit esse P, nisi hoc illi sit identicum; seu aliter: quia P 
est id, quod S essendo praestat, nequit non esse illi iden¬ 
ticum. Ideo etiam inter S et P congruentia grammatica 
esse solet (multi angeli sunt beati, mater est honoranda). 

117 Identitas vel diversitas S* et P 1 per se tantum re- 
alis, non vero necessario identitas rationis sive interna 
est/ aliis verbis iudicium per se affirmat, rem significatam 
per ideam S' , eandem esse ac rem significatam per P, raro 
autem adest intentio, ut etiam identitas rationis affirmetur 
id quod accidit in definitionibus. 

Itaque in omni iudicio S et P inveniuntur; quae 
materia iudicii appellantur. Iudicium per hoc efficitur 


quod utriusque identitas affirmatur vel negatur: quia id 
copula facit, vocatur forma iudicii. 

^Iudicium oritur ita: Praecedit apprehensio Si et Pi; deinde se- 118* 
quitur comparatio utriusque et perspicientia, P huic S» convenire vel 
c on convenire. Tunc denique consequitur actus iudicii, quo mens affir¬ 
mat vel negat, P S° convenire. 

Ante iudicium igitur praeter duplicem apprehensionem Si et P* 
etiam perspicientia nexus inter utrumque praecedit. Mens enim non 
caeco instinctu ad iudicium impellitur, ut putaverunt e. g. Reid, Jacobi 
et alii. Sed cum iudicium proferimus, ratio adest, cur hoc iudicium 
profeiamus; haec autem ratio in eo consistit, quod antea perspicimus 
id, quod iudicamus, scii, convenientiam vel non convenientiam duarum 
idearum. Ita v. g. priusquam iudicium fidei proferimus, quod Deum 
trinum esse enuntiat, perspicimus, id omnino esse credibile; secus enim 
tides irrationabilis esset. 

Perspicientia igitur nondum est actus iudicii, sed apprehensio 
quaedam, ab aliis paulum diversa, nimirum apprehensio comparativa. 

A iudicio differt non tantopere per obiectum exprimendum, quod in 
utroque actu identitas vel diversitas idearum est, quam potius per 
modum exprimendi obiectum. Iudicium enim identitatem vel diversi¬ 
tatem exprimit absolute et maiore cum activitate, quasi ultimum de¬ 
cernendo (ideo vocatur iudicium, assensus, adhaesio, affirmatio), per¬ 
spicientia vero quasi audiendo, percipiendo, identitatem fulciri his 
rationibus (ideo dicitur perspicientia apprehensio). Confer Psychol. 
n. 131 ss. 

.Subsumptio P 1 . Quod diximus, in omni iudicio 119* 
(affirmativo) identitatem S* cum P° statui, ita etiam ex¬ 
primi potest: In omni iudicio (affirmativo) S subsumitur 
extensioni P‘. Nam cum dicitur: „peripatetici sunt philo¬ 
sophi" (= identici cum aliquibus philosophis), peripatetici 
Jttbsumuntur extensioni ideae „philosophus". — Ex quo 
sequitur, solum tunc in iudicio naturalem dispositionem 
Rigete, cum idea P 1 maiorem vel saltem aequalem exten¬ 
sionem habeat ac idea S 1 (e. g. peripatetici sunt philosophi; 
corpora sunt extensa). Si contrarium contingit, dispositio 
naturalis est (aliqui mortales sunt homines), quia non est 
conveniens subsumptio. 

_ Eadem dispositio etiam ex alia ratione innaturalis apparet. In 
•ttdieio, ut supra expositum est, P est id, quod S in essendo quasi 
Praestat. Ideo ordo naturalis postulat,.ut in P° ponatur id, quod con- 

cipitur ut „ habitum”, in S" vero, quod concipitur ut „habens“. Ergo 
dispositio innaturalis est, si dicitur .aliqui mortales sunt homines”, quia, 
mortalitas habetur ab homine, item, si dicitur: extensa sunt corpora, 
rationales sunt homines. 

*120 Nota. Cum ex .mente logicorum veterum asseritur, in iudicio 

subsumi S extensioni P 1 , potissimum illa iudicia prae oculis haberi 
colent in quibus P substantivum est. Sed sunt etiam alia, quorum P 
verbum vel adiectivum est, velut: Deus conservat mundum, Deus est 
sanctus; quae non tam formaliter iudicia subsumptoria sunt, quam 
potius adhibito'aliquo artificio logico, in talia iudicia converti possunt.' 

*121 *Iudicia inipersonalia. Natura igitur iudicii exigit, 
ut S et P adsint. Neque excipiuntur iudicia, quae simpliciter 
aliquid existere affirmant, v. g. Deus est; patet enim, tunc 
esse P „existens“ (Deus est existens). Difficultatem maiorem 
facessunt iudicia illa, quae in verbo impersonali consistunt 
(pluit, tonat); in his enim S deesse videtur, proin etiam 

identitas S' et P 1 . 

Praemonendum est, saepe tantum apparenter wiper- 
sonale adesse, si videl. a). S ex circumstantiis supplendum 
est, v. g. incipit! sc. spectaculum; vel b) si S expressum 
sequitur, sed iam confuse praeconcipitur; v. g. es herrscht 
(P) Verwirrung (S); die Sunde (P) ist es, welche totet (S); 

es war 1848: da . . (sequitur S). 

Verbum impersonale illud est, cui nullum S a veibo 
diversum suppleri potest, e. g. ningit, pluit, tonat, il pleut, 
es regnet. Nihilominus adest S; sed non est aliud, nisi 
ipse ille eventus, cuius existentiam affirmo, et quidem ita, ut 
primum confuse eventum tamquam S concipiam ut (es, il), tunc 
eundem clare per verbum ad modum actionis intransitivae 
exprimam (regnet, pleut). Etiam in hisce constructionibus 
impersonalibus: luditur, cantatur, es klopft — simili modo 
tantum attenditur eventus , solutus a subiecto vel causa, e 
modo „impersonali“ enuntiatur. 

Explicatio proposita impersonalium a praecipuis logici 
acceptatur. Alii multi (Brentano, Marty, Th. Lipps etc.) omnino 
negant, in his iudiciis adesse subiectum („Subjektlose Satze )■ 

*132 ^Definitiones modernae. Becentissimo tempore de na 
tura iudicii copiosae inquisitiones instituuntur; quae a 


pio dum utilia praebent. Sed doctrina uniformis de iudicio 
non invenitur,-et multae declarationes a veritate longe de¬ 
flectunt. 

I.. ’ a) Plerique in hoc conveniunt, quod essentiam iudicii in aliqua 
eoniunctione idearum reponunt (.Vereinigung der Vorstellungen in einem 
gewufitsein” [Itant], .Verkniipfung”, .Ineinssetzung der Begriffe”, „per- 
ception du rapport entre deux idees). 

b) Hanc coniunctionem, aliis praetermissis, quidam in sola asso¬ 
ciatione idearum consistere docent. 1 ) Sed clarum est, iudicium non 
esse tantum simultaneam idearum praesentiam in mente, sed ■ affirma¬ 
tionem unius de alio. Possum enim ideas „Deus“ et .iniustus” simul 
in mente habere, sed non ideo iudico, Deum esse iniustuin. 

c) His omnibus ex adverso se opponit mira sententia, quam 
fflundt proponit: iudicium non ex coniunctione idearum ortum esse, 
sed ex resolutione apprehensionis complexae, quam intellectus primum 
a sensibus accipiat et deinde in iudicia resolvat. .Iudicium”, inquit, 
.rectius definitur resolutio apprehensionis complexae in partes/ 2 ) : — 

Haec opinio graviter contradicit simplici reflexioni in naturam iudicii 
et modum, quo perpetuo in nobis oritur. 

• d) Sunt alii (Bretano, Marty), qui affirmant, iudicium in simplici 
agnitione vel repudiatione (.Anerkennen” und .Verwerfen”) alicuius 
ideae consistere. Negant igitur, iudicium necessario S et P habere, 
sed posse, aiunt, iudicia esse cum uno tantum membro (iudicia „im- 
personalia” et .existentialia”). 

e) Sunt denique, qui iudicium formaliter actum voluntatis esse 
dicant (Descartes et aliqui recentes). 

Articulus II 

De propositione 

Sicut signum ideae vocabulum, ita signum iudicii est 123 
propositio, attamen non quaecunque, sed enuntiativa (Aus- 
sagesatz). 

Distinguenda enim est propositio enuntiativa, quae 
affirmationem vel negationem significat (coelum est serenum), 
e t propositio, quam licet affectivam appellare; quae tantum 

Ife *) Gf. Psych. n. 79. — 2 ) .Treffender ais durch die Formel einer 
'erbindung von Vorstellungen zur Einheit wird also das Urteil definiert 
^erden ais Zerlegung einer Gesamtvorstellung in ihre Bestandteile/ 
^blkerpsychologie I. Die Sprache I 2 (1904) 249; Logik I 5 (1906) 146. 

aliquam appetitionem loquentis circa rem quandam signi¬ 
ficat (petitionem, desiderium etc.), hanc ipsam autem ne¬ 
que affirmat neque negat (utinam caelum esset serenum!). 
Propositioni enuntiativae proprius est indicativus, affectivae 
autem optativus, coniunctivus, imperativus. 

124 I. Propositio affectiva. Propositiones affectivae po¬ 
tissimum sequentes distingui possunt: 

1. Propositio optativa significat desiderium, ut P S u 
conveniat, et quidem ita, ut desiderium vel tamquam capax 
impletionis (utinam salvem animam) vel tamquam incapax 
impletionis significetur (utinam natus non fuissem), vel ut 
ab utroque exprimendo praescindatur. 

2. Propositio imperativa significat absolutam voluntatem 
loquentis, ut alius aliquid faciat, et quidem tamquam nor¬ 
mam superiorem, cui se subiciat (fac hoc!). Imperativae 
affines sunt: 

■ *. Propositio deprecativa, quae alteri cum submissione 

voluntatem significat, ut aliquid praestet (velis hoc mihi 
facere); propositio exhortativa, quae media stat inter im¬ 
perativam et deprecativam, significans desiderium volun¬ 
tatis impellens, ut alius vel loquens ipse aliquid agat (ne 
degeneremus ab excelsis cogitationibus filiorum Dei!); pro¬ 
positio concessiva denique, quae significat voluntatem^ tole¬ 
randi aliquid (esto ita). 

125 3. Propositio interrogativa significat alteri cum ex¬ 
spectatione voluntatem, ut in aliqua re veritatem enuntiet 
(quales sunt isti sermones?). Saepe simul exspectationem 
responsi affirmativi vel negativi manifestat (nonne hoc 
vidisti?). 

Interrogatio rhetorica alteri potius voluntatem ostendit, ut ipse es 
propria deliberatione veritatem agnoscat, quam interrogatio implioit® 
affirmat (numquid Paulus crucifixus est pro vobis?). 

4. Propositio admirativa exprimit admirationem ah' 
cuius veritatis, quam simul implicite affirmat (o quadi 
pulchra est casta generatio!). 

Propositiones sub 1. et 2. solent grammatici plerumque sub an® 
genere propositionis ,vocativae' vel ,exhortativae' comprehendere e 


propositioni interrogativae et enuntiativae opponere, ut igitur triplex 
tantum genus propositionum distinguant. 

Nonnumquam inveniuntur variae mixtiones vel modificationes pro¬ 
positionum descriptarum; confer: ego lanista?! (Cic.) Schon hier?! 

Ceterum discrimina exposita non semper accurate per formas 
grammaticas exprimuntur et distinguuntur. „Facias hoc“ significare 
potest imperium, exhortationem, deprecationem, concessionem. Plerum¬ 
que modificatio sonus ulteriorem determinationem adicere solet. 

II. Propositio enuntiativa. Partes essentiales propo- 126 
sitionis enuntiativae sunt S et P, quae saepe explicite ad¬ 
sunt, saepe implicite latent (dormio, pluit, utique!). Prae¬ 
ter S et P etiam partes accidentales adesse possunt, quae 
logice quidem ad P trahuntur, grammatice autem a P° 
distinguuntur et propria nomina habent; sunt obiectum 
(Antonius vicit. Brutum ), attributum (Ant., amicus Caesaris , 
victor extitit), determinatio adverbialis (Ant. diu in Aegypto 
I cum socordia vixit). 

Si propositio nihil nisi unum S et unum P habet, 
simplex incomplexa vocatur („einfacher nackter Satz“); si 
praeterea partes accidentales habet, complexa dicitur („er- 
weiterter Satz“). Denique grammatice composita („zusammen- 
gesetzt.“) vocatur, si complura P a vel S 1 inveniuntur. In 
hac iterum vel omnes propositiones partiales invicem gram- 
Linatice coordinatae sunt („Parataxia“, „Satzverbindung“; 
e. g. resurgemus, nam Christus vicit mortem) vel propo¬ 
sitiones subordinatae inveniuntur („ Hypotaxia“, „ Satzgefuge"). 

Propositiones subordinatae vel locum tenent S> (qui credit in me, 
habet vitam aeternam), vel obiecti (cognovimus, quia tu es filius Dei), 
vel attributi (ego sum panis vivus, qui de coelo descendi), vel deter¬ 
minationis adverbialis (ego, cum exaltatus fuero a terra, omnia traham 
ad meipsum). 

*Evolutio formarum grammaticarum propositionis. 127 

Propositio igitur enuntiativa signum iudicii est, et diver¬ 
sae eius formae grammaticae sunt expressiones formarum, 
quas iudicia induere possunt. Attamen non omnes deter¬ 
minationes et discrimina, quae in iudiciis inveniuntur, 
semper etiam in formis grammaticis propositionum accu- 

rate exprimuntur. Neque ab initio propositio eadem per¬ 
fectione grammatica praedita fuit, quam nunc in plerisque 
linguis habet, sed lenta evolutione, ut historia linguarum 
testatur, modernas formas syntactieas acquisivit. Processus 
evolutionis ferme hic fuit: 

1. Initio fortasse propositio tantummodo ex vocabulis 
S et P significantibus iisque iuxta positis constabat, sine 
copula et sine signis congruentiae P 1 cum S°; tantum 
ordo vocabuli vel sonus vocis unum S ; alterum P esse 
designabat. 

Confer adhuc: langue longue courte main; Ehestand Wehestand. 
In aliquibus linguis (Slavicis, Semiticis) adhuc saepissime copula omit¬ 
titur. Etiam pueri loqui incipientes copulam omittere solent. 

2. Paulatim S° et P° aliae partes accidentales accede¬ 
bant: obiectum, attributum, determinatio adverbialis. 

a) Attributum videtur, saepe saltem, ita ortum esse, 
ut ad eandem rem duo P a referrentur, quorum unum alteri 
erat subordinatum, et hoc posterius ad attributum rei de¬ 
primeretur. 

Confer ad intelligendam hanc mutationem haec exempla. Arabice 
etiamnum dicitur: praeterii hominem dormiebat (= dormientem); Hans 
Sachs dicit: „Ich hab ein siint ist wieder euch“. Confer etiam: „Er be- 
antwortet keinen Brief, eine Gewohnheit (P in locum attributi de¬ 
pressum), die er schon lange hat“. In media quasi via inter P e 
attributum stat attributum praedicativum; e. g. advenit sanus, orat 
genuflexus. 

b) Determinatio adverbialis similiter saepe ex hoc ini¬ 
tium duxisse videtur, quod terminus, qui P P 1 erat, ad 
hoc munus paulatim descendebat (sidera moventur celer¬ 
rime [P P 1 ]). 1 ) 

3. Postea ad propositiones grammatice compositas pro¬ 
gressus factus est, quatenus propositiones logice connexae, 
sed grammatice nondum coniunctae, gradatim signis gram¬ 
maticis copulabantur. 

„Iuxtapositio asyndetica connexarum propositionum coordinatarum 
qui est modus maxime primitivus compositionis propositionum, sine 

*) Confer e. g. Paul, Prinzipien der Sprachgeschichte 4 (1900) 
6 . Kap. 

dubio antiquissimo tempore Indogermanico vulgaris fuit." 1 ) _ Con¬ 

junctio gi ammatica inducebatur, quatenus propositio consequens pro¬ 
nomine demonstrativo vel particula ad antecedentem revocabat, vel 
antecedens simili modo sequenti iungebatur. Confer: Occurri puero, 
hic me interrogavit; Ich sehe das: er ist zufrieden. „Enim“, „nam“ 
antea erant particulae asseverantes et desinebant in coniunctiones 
causales. 

4-. Initio sine dubio omnes propositiones grammatice 129* 
invicem coordinatae erant, illae etiam, quae aliis logice 
subordinatae erant. Ita etiamnunc dicitur: „Videte, quantae 
res his testimoniis sunt confectae" (Cicero); „Cras petito, 
dabitur" (Plautus). Pedetentim subordinatio logica etiam 
per grammaticam subordinationem exprimebatur, vel qua¬ 
tenus signa demonstrativa, de quibus sub 3., in relativa 
convei tebantur, vel quatenus propositiones exhortativae, 
optativae, interrogativae, quae logice ab aliis pendebant, 
paulatim ut finales, consecutivae, concessivae, condicionales 
exprimebantur. 

Pronomen relativum indogerm. io-s = 05 primitus fuit demonstra¬ 
tivum. Particula Germanica dafi = that (Angi.) fuit antea nominati¬ 
vus et accus. pronominis demonstrativi. 2 ) 

Propositio ,tcov &e |3orov ane/copeS-a, pq xi 7 td 9 -copev‘ verti potest 
,caveamus boves! nihil mali patiamur ! 4 vel ,caveamus boves, ne quid 
mali patiamur, prout pq consideratur ut particula prohibens vel ut 
iaru in sensum finalem mutata. Apparet, quomodo in talibus proposi¬ 
tionibus ,fac noscam , 1 ,sine sedeam , 1 ,divide et impera' grammatica 
coordinatio facile in subordinationem transire possit. 

"Grammatica et logica. Vocabula et propositiones 130* 
torumque diversae formae grammaticae sunt signa cogi¬ 
tationum. Nihilominus ea, quae supra de formis vocabu¬ 
lorum et propositionum disputata sunt (n. 92 ss et n. 124ss), 
ostendunt, formas grammaticas non semper accurate cum 
modis congruere, quos mens in cogitando observat, proin 
etiam minus cum iis, quos observare debet, ut secundum 
dgorem logicum cogitet. 

■ 1 ‘) Brugmann, Kurze vergleichende Grammatik der indog. Spra- 

c hen in (1904) 651. — 2 ) „Ich sehe, da 6 er zufrieden ist, ist liervor- 
8 ®gangen aus einem: ich sehe das, er ist zufrieden. “ Paul 1. c. 299 
■fmfer Brugmann 1. c. 659 664. 

Distinguendae igitur sunt formae grammaticae seu 
loquendi (substantivum, adiectivum etc., casus, modi, genera 
eorumque usus, modi subordinationis grammaticae etc.), 
formae psychologicae seu modi cogitandi, quas mens reapse 
observat, denique formae logicae seu modi cogitandi, quos 
observare debet, ut secundum rigorem logicum cogitet. 

1 Quod attinet formas grammaticas cum psychologicis 
comparatas, certe nulla est forma grammatica, quae non 
sit per formam psychologicam effecta; locutio enim cogi¬ 
tatione regitur, ad quam exprimendam usurpatur. Sed 
plerumque formae psychologicae non adaequate et accu¬ 
rate formis grammaticis exprimuntur, tum quia formae 
grammaticae, cum formis subtilibus cogitandi pene infinitis 
comparatae, paucae sunt et in multis linguis valde paucae, 
tum quia modus concipiendi nonnumquam paulum mutari 
potest, dum forma grammatica immutata permanet, quo 
fit, ut saltem per aliquod tempus, donec forma grammatica 
modum concipiendi sequatur, aliqua inaequalitas oriatur. 

Exemplo sit: Mens apprehendit et asserit identitatem S 1 et 
P 1 , grammatica autem eius expressio per copulam et congruentiam 
saepe deest vel imperfecta est. Unus modus coniunctivus adhibetur 
ad exprimendas plurimas modificationes iudicii (dubitationem, opta¬ 
tionem, exhortationem, imperium etc.); eadem forma futuri ,faciam* 
modo voluntatem faciendi modo factum futurum significat. Pariter 
relationes logicae propositionum, v. g. subordinationis, saepe tynnino 
non, saepissime imperfecte formis grammaticis notantur. E contrario 
lingua plerumque distinctionem ,generum' facit, ubi mens iam nullam 
apprehendit. Praeterea fieri potest, ut adiectivum in mentis concep¬ 
tione perfecte iam in substantivum conversum sit, nihilominus formas 
adiectivi nondum exuerit (der Kranke, ein Kranker). 


Si formae grammaticae cum psychologicis non perfecte 
congruunt, etiam minus perfecte cum formis logicis conveniunt. 
Nam formae grammaticae efficiuntur per modum cogitandi, 
quem mens reapse observat. Iam vero humana mens, cum in 
cogitando natura sua ducitur, sequitur quidem leges logicas 
ita, ut generatim cum iis concordet, attamen non ita, ut 
formae logicae semper in operationibus cogitandi distincti 
et accurate expressae inveniantur. Nihilominus tenenduin 


est omnino, praecipuas formas logicas etiam formis grani' 

maticis manifestari. Atque sine dubio eo perfectior, ceteris 
paribus, est lingua, quo perfectius in structura eius gram¬ 
matica apparet logica; hic enim finis est linguae, ut ex¬ 
primat quam perfectissime mentis cogitationes. 

I Cum doctrina modo exposita consentiunt, qui de philo¬ 
sophia linguae vel grammaticae nostro tempore prudenter 
tractant. 

Propositiones sunt orales expressiones iudieiorum. Quare, quae in 
sequentibus de propositionibus exponemus, eadem dicta sint de iudiciis. 

Articulus XII 

Partitiones propositionum 

Propositiones sub vario respectu dividi possunt. Spec- 133 
tata veritate et modo, quo acquiruntur, dividuntur in cri¬ 
tica in propositiones veras et fcdsas, certas et incertas, 
syntheticas seu a posteriori, i. e. ope experientiae compa¬ 
ratas (heri bona tempestas fuit), et analyticcis seu a priori, 
i. e. ex mera resolutione conceptuum haustas (homo ratione 
praeditus est). Potest etiam materia iudieiorum respici et 
divisio institui in iudicia narrativa, descriptiva, explicativa etc. 

Spectato fine dialecticae sequentes partitiones atten¬ 
dendae sunt. 

§ 1. Propositiones affirmativae et negativae 

Piatione qualitatis propositiones dividuntur in affirma¬ 
tivas et negativas, prout copula (explicite vel implicite 
posita) „est“ vel „non est“ habetur. Ut vitiosae illationes ar- 
ileantur, diligentius attendendum est P utriusque propo¬ 
sitionis. 

1. In propositione affirmativa 

a) P per se secundum partem extensionis sumitur; e. g. 134 , 
Kicero fuit orator („ein“ Redner). Nam extensio P‘ ple¬ 
rumque maior est extensione S‘, ideoque S tantum cum 
Parte extensionis P 1 identicum est. Itaque P propositionis 

affirmativae per se suppositionem particularem habet. Ideo 
non licet ita concludere: Europaei sunt albi [aliqui], sed 
Americani non sunt Europaei, ergo non sunt albi. 

Per accidens P secundum totam extensionem sumitur, 
si videl. cum S° reciprocatur, id quod accidit in defini¬ 
tionibus (corpus est substantia extensa), vel si P terminus 
singularis est (Christus est Mariae filius). 

b) P accipitur secundum comprehensionem totam collective et 
distributive sumptam; i. e. notae Pt omnes simul sumptae et singulae 
tribuuntur S°. Ideo concludere licet: Augustinus fuit episcopus, eigo 
sacerdos et diaconus. 

135 2. In propositione negativa 

a) P accipitur secundum totam extensionem; e. g. 
Augustus non fuit Graecus („kein“ Grieche). Negatur enim, 
S esse identicum cum ullo. P igitur in propositione nega¬ 
tiva suppositionem universalem distributivam habet. 

b) P accipitur secundum comprehensionem totam collective, sed 
non distributive sumptam, seu omnes notae P 1 simul sumptae remo¬ 
ventur a S°, sed non singulae; v. g. si negatur, Hieronymum fuisse 
episcopum, removetur ab eo dignitas episcopalis, sed non ideo etiam 
sacerdotalis in illa contenta. Hinc non licet inferre: H. non fuit epi¬ 
scopus, ergo neque sacerdos; ecclesia orthodoxa non est vera ecclesia 
Christi, ergo nullas habet veras doctrinas, nulla vera sacramenta etc. 

Quidam logici moderni divisionem in affirmativa et negativa 
iudieia reiciunt ideo, quod iudicium negativum supponat affirmativum, 
vel immo quod potius iudicii quaedam sublatio sit, quam iudicium ipsum. 
,Iudicium negativum”, inquit v. g. Wundt, „est functio cogitandi, quae 
existentiam iudiciorum positivorum supponit.” 1 ) — Verum quidem est, 
iudicium negativum respicere affirmativum, sicut omnis negatio reali- 
tatern correspondentem respicit; nihilominus verum iudicium est et 
certe diversum ab affirmativo. 

*§ 2. Propositiones singulares, universales, particulares 

136 Ratione quantitatis propositiones dividuntur in singu¬ 
lares, universales, particulares, prout S propositionis est 

‘) „Alles Urteilen ist urspriinglich und seiner Natur nach afih'- 
mierend; dagegen ist das verneinende Urteil eine Funktion unseres 
Denkens, welche die Existenz positiver Urteile voraussetzt.” Logik I" 
(1906) 201. 


determinatum individuum, vel omnia in aliquo genere, vel 
aliqua seu aliquod indeterminatum (Caesar vicit Pompeium, 
omnis circulus rotundus, aliquae scientiae sunt scientiae 
practicae). 

Universalitas propositionis potest esse a) stricta (ho¬ 
mines errare possunt) vel tantum moralis quaedam (pueri 
sunt inconstantes); posterior in proverbiis et sententiis 
locum habet; — b) universalitas absoluta (omnes homines 
mortales sunt) vel relativa (omnes homines [qui aderant] 
egressi sunt). 

Ut quantitas propositionis recte diiudicetuf, attenden¬ 
dum est, qualem suppositionem S habeat. Si dico ,Hispanus 
catholicus est‘, S suppositionem universalem habet; singu¬ 
larem autem, si dico ,dux [certus quidam] hortatus est 
milites 1 . Si suppositio S’ absoluta est (adamas est carbo- 
nium), propositio aequivalet singulari. 

*§ 3. Propositiones modales et absolutae 

Propositio modalis non simpliciter affirmat vel negat, 137* 
P S° convenire, sicuti propositio absoluta (Deus est omni¬ 
potens), sed certum modum enuntiat, quo P S° conveniat 
vel non conveniat; v. g. ,Deus necessario est omnipotens 1 , 
sive (idem in alia forma) ,Deum omnipotentem esse neces¬ 
sarium est. 1 Modus igitur copulam afficit; quare propo¬ 
sitio modalis magnopere differt ab illa, in qua modus ad- 
verbialis P determinat, e. g. operarius diligenter laborat. 

Quatuor modi sunt, quibus P S° convenire potest; 
potest nimirum necessarium esse vel contingens vel impos¬ 
sibile vel possibile, P S° convenire. Necessarium est, quod 
non potest non esse; contingens, quod potest non esse 
(mundus contingenter existit); impossibile, quod non potest 
esse (ordo mundi nequit fortuito effectus esse); possibile, 
quod potest esse (terra potest aliquando cum sidere alio 
collidere). 

Porro necessitas (impossibilitas) et possibilitas (con¬ 
tingentia) possunt dupliciter accipi: a) obiective, quatenus 

significant indolem obiecti, ut in allatis exemplis; b) sub- 
iective, quatenus statum mentis iudicantis exprimunt, scii, 
vel firmitatem persuasionis certae („necesse, impossibile, 
certo!“) vel affirmationem cum dubitatione („potest, potest 
non, fortasse, probabiliter"). Illa vocari solent iudicia apo¬ 
dictica (Kant), haec posteriora vero problematica; utrique 
generi opponi solent iudicia assertoria, quae simpliciter 
aliquid esse affirmant. 

§ 4. Propositiones categoricae et hypotheticae 

Propositio categorica simpliciter P S° tribuit (Deus est). 

138 Propositio hypothetica vel condicionalis ea est, quae 
P S° sub condicione tribuit (si mundus est, etiam Deus 
est). Constat igitur ex duabus partibus; una est ante¬ 
cedens, quae condicionem ponit, altera consequens, quae 
condicionatum continet. 

1. Ergo propositio hypothetica per se unum tantum 
affirmat vel negat, esse nexum inter condicionem et con¬ 
dicionatum, quatenus condicionatum sit, si condicio ob¬ 
tineat: sed non per se ipsum antecedens vel consequens 
affirmat. Ex quo sequitur, propositionem esse veram vel 
falsam, prout nexus assertus vel obtineat vel non obtineat, 
esse affirmantem vel negantem, prout nexus vel affiruletur 
vel negetur. 

Itaque falsa est propositio: Si Deus iustus est, ignoscit peccato¬ 
ribus; vera autem: si ecclesia errat, Deus mentitur. Affirmans est: 
Si duellum non est lege naturali licitum, nullo fit praeiudicio honestum- 
Negans exprimitur aut ,non‘ praeponendo toti propositioni (,non si 
miserum fortuna Sinonem finxit, vanum etiam mendacemque improba 
finget 1 ) vel per particulas ,etiamsi' (pauper sim) ,non tamen' (miser sum). 

139 Nota. Non semper eadem vis affirmationis in utroque membro 

propositionis ponitur; maior vis saepe collocatur in consequente (veniam 
ad te — si vitam habeam), nonnumquam maior in antecedente (si quis 
vivit ex fide, salvabitur). Et fieri potest per accidens, ut affirmationi 
nexus inter antecedens et consequens mens etiam adiungat absolutam 
affirmationem vel negationem condicionis vel condicionati. Exemplo 
sit: Si infernus finem haberet (= non habet), peccatum non acciperet 

sufficientem poenam (= sed accipit); si pluit (quod sc. accidere solet), 
terra fit madida. 

Porro notandum est, condicionem hoc loco intelligi logicam, quae 
cum condicionato nexum logicum habeat, ut scii, mens ex primo ad- 
jnisso recte alterum inferre possit, non vero realem, quae ratio onto- 
logica condicionati sit. In prop.: si mundus est, Deus est, existentia 
mundi sane tantum condicio logica existentiae Dei est; cum dico: „Si 
in Tyro et Sidone factae fuissent virtutes, quae factae sunt in vobis, 
olim in cilicio et cinere poenitentiam egissent" (Mt. 11, 21), in parte 
priore continetur condicio logica inferens condicionatum, et simul ratio 
realis, causans (cum libera determinatione hominum) condicionatum. 

2. Propositio hypothetica affirmat nexum inter ante- 140 
cedens et consequens, scii., si antecedens sit, etiam conse¬ 
quens esse affuturum; sed non per se statuit, condiciona¬ 
tum ita a condicione allata pendere, ut ipsum non sit, nisi 
haec condicio ponatur; e. g. si quis vulnus habet, dolorem 
sentit. Id tunc solum obtinet, cum condicio in antecedente 
expressa condicio sine qua non seu unica est (si moriamur 

in gratia Dei, salvi erimus). 

Idcirco in propositione condicionali per se concludere 
licet: Condicio A obtinet, ergo etiam condicionatum B; 

B non obtinet, ergo neque A. Sed per se non ita: A non 
est, ergo neque B; B est, ergo A; nisi agatur de condi¬ 
cione sine qua non, id quod ex materia colligendum est, 
de qua agitur. 

Propositio hypothetica indolem propositionis univer¬ 
salis habet, si nexus universalis inter antecedens et con¬ 
sequens statuitur (semper, si fulgurat, tonat); secus cen¬ 
setur propositio particularis (plerumque, si fulgurat, tonat). 

3. Disputant, utrum propositio condicionalis reduci possit ad cate- 141 
gor icam necne. Putant multi, in sola categorica aliquam identitatem 
statui, in hypothetica vero nullam, sed tantum nexum inter condicionem 

et condicionatum affirmari. Attamen tenendum videtur, in omni plane 
iudicio identitatem aliquam duorum sive diversitatem statui, etiam in 
hypothetico. Revera cum dico ,si mundus est, creator est,‘ non quidem 
v erbis, tamen mente iudicium enuntio: ,existentia mundi est condicio 
riferens existentiam creatoris', vel: ,in casu existentiae mundi existit 
heus'. Aeque hic identitas statuitur ac in propositionibus relativis 
Emporis vel loci, ad quarum similitudinem mens nostra propositiones 

condicionales concipit; confer: Cum (si; rvann = wenn) barometruin 
ascendit, bona tempestas fit; ,wann‘ die Welt existiert, existiert Gott. 

Cum propositione hypothetica internam affinitatem habent pro¬ 
positio disiunctiva et coniunctiva, quippe quae ex compluribus propo. 
sitionibus hypotheticis in unum coalescunt. 

142 Propositio disiunctiva particulis disiunctivis ,aut, vel 1 con- 
nectit complures terminos vel enuntiationes, quae neque 
simul verae neque simul falsae esse possunt; v. g. aut sedes 
aut non sedes, omnis defunctus aut in coelo aut in inferno 
aut in purgatorio est. Duo igitur affirmat: 1° membra enume¬ 
rata non posse esse simul vera, 2° attamen unum saltem 
necessario obtinere. Hinc ad veritatem talis propositionis re¬ 
quiritur: 1° ut sit oppositio inter membra enumerata (secus 
simul vera esse possunt); 2° ut divisio membrorum sive 
disiunctio sit completa (secus omnia falsa esse possunt). 
Hinc falsa est propositio: ,Aut dives es aut infelix 1 , quia 
neque oppositio adest neque disiunctio completa est (sc. aut 
pauper felix es). 

Nota, particulam disiunctivam nonnumquam aequivalere ,partim— 
partim, et—et‘ et significare propositionem divisivam; v. g. organismi 
sunt vel (— partim, alii) plantae vel bruta vel homines. 

143 Propositio disinnctiva impropria ex duobus disiunctive positis, 
quae se mutuo non excludunt, alterutrum saltem obtinere affirmat; 
e. g. infantem penitus separatum a consortio hominum ad sufficientem 
usum rationis pervenire, vel impossibile est vel difficillimum. 

Propositio coniunctiva simultaneitatem duorum negat; v. g. nema 
servit Deo simul et mammonae. Hinc per se non requiritur, ut alter¬ 
utrum locum habeat, sed potest utrumque non obtinere. 

Facile perspicitur, propositiones disiunctivas et coniunctivas con¬ 
tinere hypotheticas. Ita disiunctiva ,aut sedes aut stas' continet has 
condicionales: si sedes, non stas; si stas, non sedes; si non sedes, 
stas; si non stas, sedes. 

§ 5. Propositiones simplices et compositae 

144 Ratione unitatis propositiones dividuntur in simplices, 
quae unam tantum affirmationem vel negationem continent, 
et compositas, quae ex compluribus affirmationibus vel 

pegationibus inter se unitis coalescunt. Agimus hic de pro¬ 
positionibus logice simplicibus et compositis. Grammatice 
simplices vel compositae sunt propositiones, prout unum vel 
complura S il vel P a habent. Hic igitnr numerantur S a et P a , 
jbi affirmationes seu negationes. Patebit etiam, simplicitatem 
compositionemque logicam et grammaticam minime semper 
coniunctas esse; v. g. propositio condicionalis (si Deus non 
esset, mundus non esset), quippe quae nihil nisi unum 
nexum inter condicionem et condieionatum affirmat, logice 
simplex, grammatice autem composita est. 

Alii auctores in partitione proposita attendunt potius divisionem 
grammaticam; alii perperam logicam et grammaticam permiscent. 

^Propositiones simplices. 

1. Propositio incomplexa, quae tantum ex uno S° et P° 145* 
constat, logice simplex est; e. g. Deus est bonus. 

2. Propositiones complexae, quae praeter S et P partes 
accidentales habent (obiectum, attributum, determinationem 
adverbialem), nonnumquam simplices sunt, sed non semper. 
Itaque: a) Si partes accidentales tantum necessarium com¬ 
plementum S' vel P 1 sunt, quorum sensus alioquin incom¬ 
pletus esset, nullum iudicium novum inferunt; e. g. vir 
iustus placet Deo, homo probus adversatur adulationem. — 

Sin autem b) partes accidentales explicationes superadditae 
sunt, facile novum iudicium continent; v. g. Christus, Dei 
filius, cruci affixus mortuus est pro salute nostra. Ceterum 
in hac re multum ab intentione loquentis pendet. 

Ex simili regula diiudicandum est, utrum propositiones 
'jrammatice subordinatae (Nebensatze), quae munere S*, ob- 
•ecti etc. funguntur, novum iudicium proprium contineant 
aecne; quod praesertim propositiones relativas attinet (is- 
qui, tantum-quantum, tum-quum, ibi-ubi). Hinc absque 
tabio logice simplices sunt tales propositiones: qualis vita, 

**lis mors; tenebrae tantum crescunt, quantum lux de- 
Cr escit. Sed complura iudicia latent in eiusinodi proposi¬ 
tionibus : quo tempore orbis in pace compositus erat, natus 
Alius Dei. 

t>onat, Logica 


6 


De iudicio et propositione 


De relationibus propositionum 


83 


146 3. Propositio condicionalis, utpote quae per se unutp 

tantum affirmat, nexum videl. inter condicionem et con- 
dicionatum, per se logice simplex est. (Vide n. 138). 

4. Propositio disiunctiva impropria id unum affirmat, 
e duobus alterutrum saltem obtinere; hinc simplex est. 

5. Propositio coniunctiva negat unum, nempe simul, 
taneitatem duorum; ideo aeque simplex est. 

6. Propositiones modales, excepta propositione „de pos¬ 
sibili", possunt simplices vel compositae esse. 

Propositio „de possibili”, quam vocant, semper simplex est, quia 
tantum alicuius possibilitatem asserit (luna potest aliquando in terram 
cadere). Reliquae propositiones facile compositionem continent, quando 
modus adverbio exprimitur (magnes necessario attrahit ferrum), qua. 
tenus videl. tum identitas inter S et P tum modus distincte obiecta 
affirmationis sunt. (Aliud dicendum videtur de hac forma: magnetem 
attrahere ferrum, necessarium est.) 

Propositiones compositae. 

147 I. Aperte compositae, ‘quarum compositio orationis struc¬ 
tura manifesta fit, potissimum sequentes sunt: 

1. Propositio copulativa. , in qua plures propositiones vel 
S a et P a connectuntur particulis ,et, nec (et non) etc‘; ve- 
luti: auctoritas ecclesiastica et civilis a Deo est instituta, 
neque Plato neque Aristoteles Graecos ad bonam vitam ad¬ 
ducere potuerunt. —- Ideo propositio copulativa in plures 
simplices resolvi potest. Si una harum falsa est (neque 
Petrus neque Paulus Romae episcopus fuit), per se tota 
propositio composita negari potest; satius autem distinguitur, 
concedendo simplices veras, negando falsam. 

2. Propositio adversativa, quae plures propositiones vel 
S a seu P a coniungit particulis ,sed, tamen, nihilominus etc • 
v. g. vos mundi estis, sed non omnes. Ut vera sit, iden' 
requiritur, quod in copulativa; ut recta seu rationabilis sit. 
latissima saltem oppositio membrorum adesse debet. Hm c 
vitiosa est propositio: ille quidem pulcher non est, sed stultu 5, 

3. Propositio causalis, quae plures propositiones contin e 
connexas particulis ,nam, quia etc‘; v. g. Deus patiens esf 


quia aeternus est. Affirmat, propositiones singulas veras 
e sse et unam esse rationem alterius.; quae igitur omnia 
v era esse debent, ut tota propositio concedi possit. 

Etiam propositio eonsecutiva secundum sensum causalis est; e. g. 
ita bibit (causa), ut inebriatus sit (effectus). 

Huc etiam aliquatenus referenda est propositio illativa, quae in¬ 
ducitur per particulam ,ergo‘; veluti: Deus misericors est, ergo paratus 
a d veniam. 

II. Occulte compositae, quarum compositio solum per ex- 148 
positionem manifesta fit, non ita per structuram orationis 
(^propositiones exponibiles"): 

1. Propositio exclusiva, cuius aliqua pars afficitur de¬ 
terminatione ,solum, tantum etc‘ ; v. g. solus Deus non habuit 
initium = Deus non habuit initium et alia omnia initium 
habuerunt. Ad exclusivam revocatur propositio exceptiva 
cum particula ,praeter, nisi 1 ; v. g. nemo bonus nisi Deus. 

2. Propositio disiunctiva (aut sedes aut non sedes); de 
qua cf. n. 142. 

3. Propositio reduplicativa, quae particulam geminantem .qua¬ 

tenus, utpote' habet, qua ratio sive forma iqciicatur, ob quam vel 
saltem cum qua P S° conveniat. Exemplo sit: Christus, utpote Deus 
■{causa), omnipotens est; domum rediit ut doctor iuris (cum hac forma). 
Idcirco resolvitur modo in propositionem causalem (Christus omni¬ 
potens est, quia Deus est) modo in copulativam (domum rediit et 
simul erat doctor). . 

4. Propositio comparativa, quae affirmat seu negat, P S° con¬ 
venire magis vel aeque vel minus, quam alii; e. g. mens praestantior 
est corpore. Plerumque (non semper) tria iudicia continentur, sicut-in 
exemplo allato. 

Huc etiam pertinent termini superlativi (hic mons est omnium 
flltissimus), nisi tantum significant plenam formae possessionem (,vir 
(•sanctissimus 1 ). • ■ • 

. •. 

Articulus IV 

De relationibus propositionum 

§ 1. Da oppositione propositionum 

Propositiones oppositae sunt, si una negat, quod 149 
•altera affirmat. Id potest accidere ratione materiae tantum, 

si oppositio in vocabulis propositionum non apparet, sed 
tantum in re ipsa est; ita invicem opponuntur propositiones; 
,custodes sepulchri dormierunt 1 et ,viderunt discipulos corp Us 
furantes 4 . Sed logicae non est, materiam propositionum 
investigare, sed tantum formam considerat. 

Itaque propositiones etiam ratione formae oppositae sunt, 
si oppositio in ipsis vocabulis propositionum manifestatur; 
proinde si a) idem S et P habent, b) una tamen negat, 
quod altera affirmat; v. g. omnes stellae moventur — non¬ 
nullae stellae non moventur. Inquirendum igitur est, quaenani 
oppositiones inter eiusmodi propositiones locum habere pos¬ 
sint et quaenam sit harum oppositionum indoles. 

150 Propositiones, quae idem S et P habent, possunt dif¬ 
ferre a) sola quantitate, b) sola qualitate, c) tum quantitate 
tum qualitate. Sic oriuntur propositiones contradictoriae, 
contrariae, subalternae, subcontrariae. Sequens schema has 
relationes oculis subiciat. 


s jtio contradictoria strictissima est, quia non est tertium; 
a ut unum obtinet aut alterum. 

2. Ergo concludere licet: si unum est verum, alterum 
falsum est; si unum falsum, alterum est verum. 

II. Contrarie oppositae dicuntur propositiones, quarum 152 
una tantum negat de altera, quantum possibile est, vel 
saltem plus, quam necessarium est, ut altera sit falsa. Hinc 
inter tales propositiones per se medium est. Contraria 
igitur oppositio viget inter A et E (medium est J vel 0). 

Ex praestituta definitione sequuntur leges: 

1. Propositiones contrariae a) non possunt simul verae 
esse; sunt enim oppositae; b) sed possunt simul falsae esse; 
est enim medium inter eas. 

2. Ergo concludere licet: si unum est verum, alterum 
est falsum; non autem: si unum falsum est, verum est 
alterum. 


Omnes Europaei sunt 
Christiani 


Aliquis Europaeus est 
Christianus 


A contrariae E 



I subcontrariae 0 


Nullus Europaeus est 
Christianus 


Aliquis Europaeus non est 


Christianus 


) 


Veteres dialectici vocarunt propositionem universalem affirmativam 
A, universalem negativam E, particularem affirmativam I, denique par¬ 
ticularem negantem 0. — Singulas relationes inspiciamus. 


151 I. Contradictorie oppositae dicuntur propositiones, 
quae se habent sicut affirmatio et simplex negatio eiusdeni) 

. ut nihil relinquatur intermedium; seu quarum una tantum 
affirmat vel negat, quantum requiritur et sufficit, ut altera 
sit falsa. Proinde contradictorie oppositae sunt A et 0, E 
et J. Hinc tales propositiones 

1. neque simul verae neque simul falsae esse possunt- 
Non simul verae, quia oppositae sunt; non simul falsae ( 
quia non habetur medium sive tertium. Hoc sensu opp°' 


III. Propositiones subalternae dicuntur eae, quae 153 
sola quantitate differunt (A—J; E—0); universales dicun¬ 
tur subalternantes, particulares subalternatae. Tales pro¬ 
positiones 

1. possunt simul esse verae et simul falsae; quod patet. 

(Jnde apparet, propositiones subalternas non esse oppositas. 

2. Concludere licet: a) si universalis est vera, a for¬ 
tiori particularis est vera; sed non viceversa; b) si par¬ 
ticularis falsa est, falsa est a fortiori universalis; sed non 
viceversa. 

IV. Propositiones subcontrariae dicuntur particulares affirmativa 
negativa inter se comparatae (I—0). Tales propositiones 

1 a) simul verae esse possunt, ut patet; ergo non sunt oppositae, 
b) Sed non simul falsae esse possunt. Si enim falsum est, aliquem 
talem, sane verum est, (hunc) aliquem non esse talem. 

Oppositiones in propositionibus complexis et coni- 154 

Positis. Haec igitur est duplex oppositio, contradictoria 
contraria, descripta in propositionibus incomplexis. Sed 
Plerumque propositiones structuram difficiliorem habent. 

Nihilominus saepe non parum interest, ut propositio op. 
posita recte formetur, maxime contradictoria, ne v. g. ex 
propositione ab ecclesia damnata inferatur veritas contiaiiae 
pro veritate contradictoriae, neve condonator vel scriptor 
asceticus ex errore refutato statim deducat loco contra¬ 
dictorii contrarium. Ut in his tuto inveniatur, quae sit pro¬ 
positio contradictoria vel contraria, prae oculis habendae 
sunt definitiones et regulae supra explicatae: 

Propositio contradictoria ea est, quae tantum affirmat 
vel negat, quantum requiritur et sufficit, ut altera propo¬ 
sitio falsa sit; ut igitur nullum relinquatur medium, et alter¬ 
utra propositio necessario vera sit. 

Propositio contraria autem negat vel affirmat plus, 
quam requiritur, ut altera falsa sit; ideoque medium lelin- 
quitur, et potest utraque [propositio falsa esse. 

Applicationem regularum doceant aliquot exempla. 

1. In propositione singulari contradictorium efficitur ,non inse¬ 
rendo ; v. g. Christus est filius Dei adoptivus — Cd.: Christus non est 
filius Dei adoptivus. Si S suppositionem absolutam vel collectivam 
habet, propositio aequivalet singulari; ergo: hydrogenium est elemen¬ 
tum chemicum — Cd.: hydr. non est elementum ehem.; apostoli sunt 
duodecim ■— Cd.: apostoli non sunt duodecim. 

2. In propositionibus complexis, quae scii, praeter S et P alias 
partes accidentales habent, investigandum est, utrum una tantum an 
multiplex affirmatio sive negatio contineatur, et quaenam sit intentio 
affirmantis. Exemplo sint haec: Omnes gentiles semper peccant — Cd.: 
aliquis gentilis aliquando non peccat; Cr.: nullus unquam peccat (vel: 
nonnulli nunquam peccant). - Christus passus est pro nobis — Cd.: 
non pro nobis passus est (quia affirmans hoc unum ,pro nobis 1 affir¬ 
mare intendit). 

Si in propositione complexa complures affirmationes latent, Cfl. 
efficitur praeponendo ,non‘ toti propositioni; v. g. Chiistus filius Dei, 
pro nobis in cruce mortuus est — Cd.: non est verum, Christum, filium 
Dei, pro nobis in cruce mortuum esse; quae propositio resolvitur m 
hanc indeterminatam: vel Christus non est filius Dei, vel non est mor¬ 
tuus, vel non pro nobis, vel non in cruce. 

Adverbia loci et temporis, si quando ratione eorum complui e 
propositiones inter se opponuntur, ita ad invicem referuntur. 

Ubique, semper (A) — (EI Nullibi, numquam (Deus est) 



Alicubi, aliquando (I) —(0) Alicubi non, aliquando non. 

Similis est oppositio modorum in propositionibus modalibus. 
Necessarium (certo) (A) — (E) Impossibile (certo non) 



Possibile (fortasse) (I) — (0) Contingens (fortasse non) 

3. Sit propositio hypothetica: Si dives es, felix es; Cd. erit: Si 156 
dives es, non ideo felix es; Cr.: si dives es, non es felix. 

Propositio coniunctiva: Nemo simul Deo servit et mammonae — 

Cd.: aliquis simul ete. 

Propositio disiunctiva impropria: Hoc vel certum est vel saltem 
probabile — Cd.: Hoc neque certum neque probabile est. 

4. In propositionibus compositis efficitur Cd. praeponendo ,non‘ 
toti propositioni, quo fit, ut disiunctive una pars negetur; Cr. efficitur 
vel negando omnes partes vel saltem unam determinatam. Propositiones 
occulte compositae prius in simplices resolvantur. E. g.: Nox fuit frigida, 
quia caelum fuit serenum — Cd.: non est verum, noctem fuisse frigi¬ 
dam, quod caelum fuerit serenum = vel nox non fuit frigida vel cae¬ 
lum non fuit serenum vel saltem non ideo nox fuit frigida, quod coe¬ 
lum fuit serenum; Cr.: nox non fuit frigida, vel: caelum non fuit se¬ 
renum, vel: non ideo nox fuit frigida, quod caelum serenum, vel ne¬ 
gando omnia. 

*Aequipollentia propositionum. Aequipollentes vo- *157 
cari possunt omnes propositiones, quae idem enuntiant; 
velut: ,puer peccata non habet 1 et ,puer innocens est‘. 

Sed logici solum formam propositionum considerant, de 
materia autem investigationes non instituunt. Propterea 
plerumque illas tantum propositiones aequipollentes trac¬ 
tant, quae idem S et P habent, una autem alterave nega¬ 
tione differunt , nihilominus idem significant; v. g. non omnis 
homo constans est = aliquis homo non est constans. 

Praecipue viam indagarunt, qua propositiones oppositae 
addita vel sublata negatione aequipollentes fieri possint. 
Veteres invenerunt tres leges, quas hoc versu expressas 
reliquerunt: Prae contradic, post contra, prae postque sub- 
alter. 

Scii. 1. Praeponatur S° non, et propositio aequipollet contradicto¬ 
riae; e. g. omnis senex querulus — non omnis senex querulus (= Cd.)- 

2. Postponatur S° non, et propositio aequipollet contrariae: omnis 
senex non est querulus (= Cr.). 

3. Praepbnatur S° unum non, alterum autem S° postponatur, et 
propositio aequipollet subalternae; e. g. non omnis senex non est que¬ 
rulus (= subalt.: aliquis senex est querulus). 

Sed haec non sunt magni momenti. 

*§ 2. De conversione propositionum 

*158 In omni propositione affirmatur identitas vel diversitas 
inter S et P. Si igitur S i denticum cum P° vel ab eo di¬ 
versum est, etiam vicissim P identicum est S° vel ab eo di¬ 
versum. Itaque possum propositionem hanc: qui sequitur 
me (S), non ambulat in tenebris (P), salva veritate conver¬ 
tere in hanc: qui ambulat in tenebris, non sequitur me. Quae 
transpositio terminorum, ut S fiat P et P S salva veritate 
propositionis, vocatur conversio propositionis. Allatum ex¬ 
emplum simul ostendit, nonnumquam conversiones ad novas 
veritates inferendas valde utiles esse. 

Sed attendendum est, ut veritas maneat incolumis, ne 
igitur propositio ex conversione orta plus dicat, quam pro¬ 
positio prior; secus enim non conversio, sed mutatio pro¬ 
positionis fieret. Hinc lex generalis: per conversionem ex¬ 
tensio Si et Pi ne fiat maior. Hac lege servata duplex con¬ 
versio fieri potest. 

*159 1. Conversio simplex ea est, in qua S et P simpli¬ 

citer transponuntur, manente eadem quantitate proposi¬ 
tionis ; v. g. nullus sapiens superbus est — nullus super¬ 
bus sapiens. Haec conversio per se tantum usurpari pot¬ 
est in propositionibus E et J. 

E: Nullus sapiens est superbus (S et P habent suppositonem uni¬ 
versalem, hinc:) — nullus superbus est sapiens. I: Aliqui gentiles sal¬ 
vantur (S et P habent suppositionem particularem, hinc:) — aliqui, qui 
salvantur, gentiles sunt. 

*160 2. Conversio per accidens ea est, qua termini trans¬ 

ponuntur cum mutatione quantitatis propositionis, quae 
ex universali particularis fit. Locum habet in propositio¬ 
nibus A et E; v. g. A: Europaei sunt albi—aliqui albi sunt 


Europaei. E: nullus sapiens est superbus—aliquis superbus 
pon est sapiens. 

E admittit a fortiori conversionem per accidens, quia 
etiam conversionem simplicem admittit. A tantum con- ' 
versionem per accidens admittit, non vero simplicem, quia 
eius P per se suppositionem particularem habet (utpote in 
propositione affirmativa). Nonnumquam conversionem sim¬ 
plicem habere potest, si videl. P cum S° reciprocatur, id 
quod in definitione contingit (anima humana est spiritus 
in corpore) vel quando P terminus singularis est (Adamus 
est parens generis humani). 

I non patitur conversionem per accidens, quia eius P particulare 161* 
est- Ergo non licet convertere: multi libri pretiosi sunt, ergo omnia(!) 
pretiosa libri sunt. 

O per se nullam conversionem admittit, quia S particulare in 
locum Pi translatum acciperet suppositionem universalem (utpote in 
propositione negante). Inventa est igitur aliqua artificiosa conversio per 
contrapositionem, quam vocant. Videl. ex O faciunt I, ,non‘ transferendo 
ad P, deinde propositionem simpliciter convertunt; velut: nonnulli 
homines docti non sunt modesti-sunt non modesti—ergo nonnulli 
non modesti sunt docti. Similis transpositio in A institui potest. Sed 
est lusus dialecticus. 

Versus memorialis, qui doceat, quae conversiones in singulis pro¬ 
positionibus locum habeant, hic excogitatus est: 

Simpliciter fEcI convertitur, EvA per accid, AstO per contrap; 
sic fit conversio tota. 

Vix monendum est, semper indolem propositionis at¬ 
tendendam esse, ne conversio mere mechanice fiat. V. g. 
propositio: ,sal in aqua dissolvitur 4 convertenda est ita: 
aliquid, quod in aqua dissolvitur, sal est. Vel: in caelo lae¬ 
tantur tristes — in caelo, qui aliquando fuerunt tristes, 
nunc laetantur. 

* Articulus V 

De immediato transitu ab una propositione ad aliam 

Progressum in cognoscendo ita facimus, ut unum ex 162 
®lio inferamus. Quod duplici modo fit: a) ratiocinio, quo 

ex duabus praemissis infertur conclusio, b) transitu imme¬ 
diato ab una propositione ad aliam. Fontes illationum im¬ 
mediatarum sunt: 

1. Conversiones 'propositionum (cf. n. 158 ss). In omni con¬ 
versione recta potest illatio fieri ex veritate prioris propo¬ 
sitionis ad veritatem alterius, quae ex conversione oritur. 

2. Oppositiones propositionum (cf. n. 149 ss). In contra¬ 
dictoriis concludere licet ex veritate unius ad falsitatem 
alterius et viceversa; in contrariis ex veritate unius ad 
falsitatem alterius, sed non viceversa; in subalternis ex 
veritate propositionis universalis ad veritatem particularis 
et ex falsitate particularis ad falsitatem universalis, sed 
non viceversa. 

Propositiones aequipollentes, quae videl. idem S et P habent, sed 
una alterave negatione differunt et nihilominus idem significant, ne¬ 
cessario ita se habent, ut, si una vera est, vera sit altera, et si una 
falsa, etiam altera falsa sit. (Cf. n. 157.) 


3. Ab uno P° ad aliud immediatus transitus fieri pot¬ 
est, et quidem 

a) Quia in propositione affirmante P tribuitur S° se¬ 
cundum comprehensionem totam collective et clistributive 
sumptam, in negante autem removetur a S° secundum totam 
comprehensionem collective, sed non distributive sumptam, 
ideo recte concluditur: baptismus est sacramentum (= signum 
sensibile a Christo institutum conferens gratiam sancti¬ 
ficantem), ergo est a Christo institutum; sed non licet in¬ 
ferre: missae sacrificium non est sacramentum, ergo non 
est a Christo institutum. 

b) A P° complexo ad singulas partes et viceversa modo 
fieri potest transitus modo non. Itaque inferre licet: divi¬ 
tiae sunt bona, sed fallaces sunt, ergo sunt bona fallacia; 
attamen non: hic est malus et est poeta, ergo est ma¬ 
lus poeta. 

c) Ab esse ad posse valet illatio, sed non vicissim; 

. a non posse ad non esse valet pariter illatio, sed non 


viceversa. 

A possibilitate simultanea non valet illatio ad possi¬ 
bilitatem simultaneitatis. Scii, ex eo, quod duo simul ha¬ 
bent possibilitatem, ut sint, non sequitur possibilitas, ut 
simul sint; si quis potest studere et potest orare (simul¬ 
tanea possibilitas), non sequitur, studere et orare posse 
simul esse. 

4. Ratione S‘ a) A suppositione universali distributiva 164 
ad particularem conclusio fieri potest; quod clarum est. — 
b) A suppositione universali distributiva ad collectivam et 
viceversa modo potest conclusio fieri modo non pro diver¬ 
sitate materiae. 

Concludere licet: singula, quae fiunt, habent causam, ergo omnia 
simul (quia P convenit singulis spectata eorum natura); non vero ita: 
singuli hi fontes historici certitudinem non pariunt, ergo neque omnes 
simul (quia defectus singulorum tollitur per collectionem). 


Caput III 

De ratiocinio 

Quia cognitiones singulae, quas mens humana acquirit, 165 
admodum angustae comprehensionis sunt, opus est, ut ex 
uno cognito ad aliud gradatim progredi debeat. Ideo no¬ 
tiones antea conceptas componit et dividit seu iudicat. Ob 
eandem rationem mens ex indiciis iam acquisitis ad nova 
iudicia per illationem progredi conatur; et quidem, ubi 
fieri potest, per illationem immediatam ex uno iudicio ad 
aliud, vel, si id fieri nequit, ex duobus coniunctis ad ter¬ 
tium per illationem mediatam seu ratiocinium. Ratio¬ 
cinium enim est operatio mentis, qua ex duobus indiciis 
te> •tium infert. Vocatur etiam discursus vel argumentatio 
vel syllogismus. 

„Sic igitur patet”, inquit s. Thomas, „quod ex eodem provenit, 
quod intellectus noster intelligit discurrendo et componendo et divi- 

dendo, ex hoc scilicet, quod non statim in prima apprehensione alicuius 
primi apprehensi potest inspicere, quidquid in eo virtute continetur: 
quod contingit ex debilitate luminis intellectualis in nobis" (1 q. 58 a. 4). 
Quia plerasque veritates tantum ratiocinando cognoscimus, facultas in- 
telligendi humana merito simpliciter ratio et homo animal rationale 
appellantur. 

166 Si utramque iudicium, ex quo tertium infertur, cate- 
goricum est, ratiocinium categoriam oritur; si unum vel 
utrumque hypotheticum est, ratiocinium hypotheticum vo¬ 
catur. Cum utrique ratiocinio non eadem competat ratio 
argumentandi, tractationem dividemus; primo loco fusius 
de ratiocinio categorico agemus, quod Aristoteles fere 
solum respicit, postmodum, quae hypothetico propria sunt, 
addemus. 

Articulus I 

De ratiocinio categorico 

§ 1. De natura ratiocinii categoriei 

167 I. Ad iudicium progredimur, quatenus duas ideas com¬ 
paramus, earum identitatem vel diversitatem perspicimus 
et deinde iudicio asserimus. Si identitatem illico depre¬ 
hendimus (2 + 2 = 4), iudicium oritur immediatum. Sed 
non semper identitatem idearum (mundus — effectus in- 
telligentiae) immediate perspicimus; tunc nihil restat, nisi 
ut comparationem inter illas mediatam instituamus, nimirum 
per ideam tertiam ad id aptam, quam quaerendo invenimus 
vel ultro oblatam arripuimus. Si igitur duas ideas cum tali 
tertia comparamus, haec possunt contingere: 

1. Potest utraque cum tertia identica inveniri (mundus 
est opus ordinatum — opus ordinatum est effectus intel- 
ligentiae). Quod si accidit, etiam ideae priores inter se 
identicae sunt (ergo mundus est effectus intelligentiae), et 
quidem secundum principium identitatis: duo, quae iden¬ 
tica sunt cum uno tertio, sunt identica inter se. 

2. Potest una idea identica cum tertia inveniri et al¬ 
tera ah ea diversa (respublica est societas hominum a Deo 
creatorum — societas talis non est independens a Deo). 

In quo casu etiam ideas priores inter se diversas esse 
apparet (ergo respublica non est independens a Deo), et 
quidem secundum principium diversitatis: si ex duobus 
unum cum tertio identicum, alterum vero ab eo diversum 
est, illa duo etiam inter se diversa sunt. 

3. Evenire potest, ut utraque idea a tertia discrepet; tunc nulla 
conclusio sequitur; si enim tantum constat, tum 50 2 tum 25 3 discrepare 
a 2000, neque sequitur eorum identitas inter se neque diversitas. 

Itaque ratiocinium (categoricum) potest dici operatio 
mentis, qua instituta comparatione duarum idearum cum 
una tertia illarum aut identitatem aut diversitatem statuit. 

II. In ratiocinio materia et forma distinguendae sunt. 168 
Materia et quidem remota sunt tres ideae. Ideae, quae 
ope tertiae comparantur quaeque S et P conclusionis sunt, 
vocantur termini extremi; et quidem P (conclusionis) ex¬ 
tremum maius dicitur, quia plerumque maiorem exten¬ 
sionem habet, S vero extremum minus. Materia proxima 
tres propositiones sunt. Duae priores vocantur praemissae 
vel antecedens, tertia conclusio vel consequens; praemissa, 
quae continet P conclusionis, dicitur propositio maior (Ober- 
satz), altera, quae S habet, minor nominatur (Untersatz). 

Ergo si rigorem loquendi observare velimus, tantum illam prae¬ 
missam maiorem dicere licet, quae P conclusionis habet, etiamsi loco 
secundo stet (v. g. mundus est opus ordinatum [min.], atqui opus ordi¬ 
natum habet causam intelligentem [mai.], ergo). Attamen mos est, ut 
semper praemissa primo loco posita maior, altera minor vocetur. 

Forma syllogismi est nexus inter antecedens et con- 169 
sequens et nuncupatur consequentia. Per consequentiam 
igitur ratiocinium formaliter constituitur; si consequentia 
deest, possunt propositiones adesse, sed non sunt ratio¬ 
cinium; si adest, adest syllogismus. 

Sicut intellectus ante iudicium identitatem vel diversitatem appre¬ 
hensione comparativa perspicit, ita in ratiocinio, antequam conclusionem 
®fflrmet, simili apprehensione comparativa consequentiam perspicit . 
Differunt igitur consequentia, apprehensio consequentiae, conclusio. Con- 

■ 

sequentia est aliquod obiectivum, nexus videl. inter tria asserta, a p. 
prehensio consequentiae est actus perspicientiae, conclusio denique est 
iudicium enuntiatum propter consequentiam apprehensam. 

III. Etiam ratiocinium suum signum orale habet, quo 
exprimitur. Sed non est opus divisim tractare de ratio¬ 
cinio mente et ore prolato. Etiam nomina utriusque sunt 
eadem: ratiocinium, syllogismus, discursus, argumentatio. 

§ 2. De rectitudine syllogismi 

170 Consequentia igitur facit, ut conclusio ex certis prae¬ 
missis legitime consequatur, seu ut sit recta; si conclusio 
non legitime sequitur, vitiosa vocatur. 

Rectitudo et veritas. A rectitudine conclusionis di¬ 
scernenda est eius veritas. Veritas convenit conclusioni, 
quatenus statuit esse, quod est, vel non esse, quod non. 
est; rectitudo autem, quatenus ex quibusdam propositio¬ 
nibus aliis sequitur. Fieri potest, ut conclusio sit recta et 
simul falsa (humilitas abiecta est, atqui abiecta vitanda 
sunt, ergo humilitas vitanda est); et viceversa ut sit vi¬ 
tiosa et simul vera (omnis sacerdos ordinatus est, atqui 
etiam omnis diaconus ordinatus est, ergo omnis sacerdos 
est diaconus). — Sed supposita rectitudine sequentes leges, 
.quod veritatem attinet, statuendae sunt: \ 

171 a) Ex vero antecedente sequitur verum consequens. 

b) Sed ex falso antecedente potest sequi verum vel fal¬ 
sum consequens; v. g. quod est summum bonum hominis, 
pro eo laborandum est, atqui cultura temporalis est sum¬ 
mum bonum hominis, ergo pro ea laborandum est. 

Ratio utriusque regulae haec est: Consequens con¬ 
tinetur in antecedente; secus enim ex eo fluere non pos¬ 
set. Ergo fere se habet sicut propositio subalternata ad 
suam subalternantem, J ad A, 0 ad E. Sed ex vero 
A vel E necessario consequitur verum J vel 0; attamen 
ex falso A vel E non sequitur necessario falsum J vel 0’ 

Ergo a) si consequens falsum est, etiam antecedens 
falsum est, saltem alterutra praemissa. Hinc si ex. aliq« a 

propositione vel doctrina consequuntur falsa, recte etiam 
falsitas illius et veritas contradictorii infertur; in quo con¬ 
sistit „demonstratio indirecta", quae dicitur, vel „deductio 
ad absurdum"; e. g. si Deus non esset, sceleris vindex et 
virtutis remunerator, boni miserabiliores essent malis, quod 
absurdum est, ergo est Deus. 

Sed b) ex vero consequente non licet veritatem ante¬ 
cedentis inferre. 

Veteres secundum systema Ptolemaeum falsum veram naturam 
et tempora defectionis lunae collegerunt. Moderni persaepe culturam 
humanam extollunt tamquam bonum et finem summum et inde infe¬ 
runt, eam esse promovendam; praedicant etiam Christum ut purum 
quidem hominem, sed sapientia Deoque plenum, et inferunt, eius reli¬ 
gionem omnibus esse praeferendam. 

Regulae rectitudinis. Ex declarata natura syllogismi 173 
manifestum redditur, conclusionem ex praemissis recte sequi, 
si vel S et P identica sint eidem termino medio, vel si 
hinum ei identicum, alterum vero ab eo diversum sit; brevi 
si principium identitatis vel diversitatis syllogismo applicari 
possit. Haec regula generalissima rectitudinis uberius ex¬ 
ponitur octo regulis rectitudinis a veteribus ex mente Ari¬ 
stotelis compositis, quarum qoatuor priores respiciunt ter¬ 
minos, quatuor posteriores propositiones syllogismi. 

1. Tum re tum sensu triplex modo terminus esto: tan- 
ltum tres ideae in syllogismo sint, non vero plnres, neque 

aperte neque occulte; ergo excluditur „quaternio termi¬ 
norum". Syllogismus enim in hoc consistit, quod duae 
ideae cum tertia comparantur, ut vel. principium identitatis 
vel discrepantiae adhiberi possit. Occulta quaternio termi¬ 
norum invenitur, cum idem terminus secundum diversam 
; significationem vel suppositionem accipitur. 

Velut: Diogenes quaesivit cura lucerna hominem, atqui tu es homo, 
ergo te quaesivit. Qui non est liber, in servitute est; atqui qui obli¬ 
gatus est auctoritati ecclesiae, non est liber; ergo hic in servitute est. 

2. Aeque ac praemissae extendat conclusio voces: nullus 
terminus in conclusione maiorem habeat extensionem, quam 
m praemissis. Alioquin. non de iisdem ideis in conclusione 

identitas vel diversitas infertur, quae comparatae fuerant 
in antecedente; ergo adesset quaternio terminorum. 

Vitiosus est syllogismus: homines Caucasii sunt subiecta iuriura 
inviolabilium (sc. aliqua), atqui Nigritae non sunt Caucasii, ergo non 
sunt subiecta iurium inviolabilium (ulla!). 

173 3. Numquam contineat medium conclusio oportet; quia 
terminus medius tantum ad id adhibetur, ut S et P con¬ 
clusionis cum eo in praemissis comparentur. 

4. Aut semel aut iterum medius generaliter esto: me¬ 
dius ne bis particulariter accipiatur; alioquin facillime qua- 
tuor termini adesse possint. Velut: aliquae aves bene 
cantant, atqui anseres sunt (aliquae) aves (sed aliae „ ali¬ 
quae"), ergo bene cantant. 

Clarum est, nihil obstare, quominus terminus singularis bis mu¬ 
nere medii fungatur, tunc enim nullum est periculum quaternionis ter¬ 
minorum; v. g. Christus est Verbum Patris, atqui Christus est filius 
Mariae, ergo Verbum Patris est filius Mariae. 

174 5. Ambae affirmantes nequeunt generare negantem: e 
duabus praemissis affirmantibus nequit conclusio negans 
sequi. Si enim extrema cum termino medio conveniunt, 
id quod praemissae affirmantes statuunt, etiam inter se 
conveniunt. 

6 . TJtraque si praemissa neget, nil inde sequetur: si 
neutrum extremum cum medio convenit, id quod prae¬ 
missae negativae enuntiant, nihil de iis inferri potest. 
Confer n. 167. 

Sed fieri potest, ut praemissa videatur quidem esse negans, re 
ipsa autem sit affirmans; velut: qui non est iustus, pacem non habet, 
sed peccator non est iustus, erga pacem non habet; etenim ,pacem 
non habens' unus terminus est. 

175 7. Peiorem sequitur semper conclusio partem; i. e., si 
una praemissa negans est, etiam conclusio est negans, et 
si una particularis, etiam particularis est conclusio. Con¬ 
clusio enim ex praemissis sicut contentum ex continente seu 
quasi effectus ex causa procedit, proinde praemissas per¬ 
fectione superare nequit. 

Accuratior demonstratio paulo longior est: 


1° Conclusionem esse negantem, si una praemissa negans sit, ex 
principio diversitatis manifestum est. 

2° Conclusionem particularem esse, si una praemissa negans sit, 

La ostenditur: a) Si utraque praemissa affirmans est (et una particu¬ 
laris), in piaemissis ex quatuor positionibus (M M S P) tres necessario 
particulares sunt (subiectum propositionis particularis et praedicatum 
utrumque); ergo, quia saltem semel M universalis esse debet, nihil 
re stat, nisi ut etiam S conclusionis suppositionem particularem in prae¬ 
missis habeat, ideo etiam in consequente, ut proin conclusio particu¬ 
laris sit. — b) Si altera praemissa affirmans, altera negans est (et al- 
ierutra particularis), duae positiones in praemissis particulares sunt 
unum sublectum et unum praedicatum); iam vero semel saltem M 
universalis est, et etiam P in praemissis universale esse debet, quia in 
conclusione (negativa) suppositionem universalem habet. Ergo iterum 
j in antecedente, hinc etiam in consequente particulare est. 

I Eadem regula valet de gradu certitudinis: si altera 
praemissa est apodictica, altera vero simpliciter assertoria, 
etiam conclusio est assertoria tantum; si alterutra prae¬ 
missa problematica est, etiam conclusio erit problematica. 
tfam firmitas conclusionis innititur utrique praemissae. 

8 . Nil sequitur geminis ex particularibus umquam. Ratio 
huius est, quod in hoc casu terminus medius necessario 
bis particularis est. Demonstratio similis est ac in reg. 7.2°. 

§ 3. De figuris syllogismi 

Notio et divisio figurarum. 1. Ratiocinia institu- 176 
ffltur ad novas veritates ex aliis inferendas, et, si regulae 
latitudinis serventur, aptissima ad id instrumenta sunt. 
jP diversam formam et propterea etiam diversam per¬ 
fectionem habere possunt. Perfectio ratiocinii pendet a 
citate, qua ex praemissis conclusionem infert, et prae¬ 
da ab eo, utrum conclusionem universalem et affirma¬ 
bam praebeat, an vero particularem tantum vel negativam; 
delusio enim universalis praeferenda est particulari et 
Jfrinativa negativae. Utrumque potissimum ex disposi- 
l0ne pendet, quam terminus medius in syllogismo habet, 

Mppe qui est medium concludendi. Ut igitur distinctius 
Tpram syllogismorum eorumque usum discamus, accura- 

^onat, Logica n 

tius inquirendum est, quaenam figurae syllogismorum qj s 
stinguendae sint. 

Figura enim syllogismi est termini medii cum extremi» 
apta ad concludendum combinatio. 

177 2. Tres sunt figurae. Terminus medius enim potest 

esse 1) subiectum in maiore et praedicatum in minore; 
vel 2) in utraque praemissa praedicatum; vel 3) in utra- 
que subiectum. 

I II III IV 

M—P P—M M—P P-M 

S— M S— M M—S M-s 

S—P S^P s—P S—p 

Veteres has dispositiones medii in tribus figuris hoc versu paullum 
horrido memoriae commendarunt: Sub prae prima, sed altera bis prae, 
tertia bis sub. 

Exempla. I. Peccatum est vitandum; atqui calumnia est peccatum; ergo 
calumnia est vitanda. 

II. Nullum vile est laudandum; atqui humilitas est laudanda; 
erga humilitas non est vilis. 

III. Omne quadratum rectos angulos habet; atqui omne qua¬ 
dratum est parallelogrammum; ergo aliqua parallelogramma 
rectos angulos habent. 

IV. Calumnia eat peccatum ;", atqui peccatum est vitandum; ergo aliquo® 
vitandum est calumnia. 

Figura eadem manet, etiamsi praemissae locqm mu¬ 
tent, dummodo terminus medius locum descriptum habeat. 
E. g. syllogismus supra allatus manet in l a figura, etsi ita 
pronuntiatur: Calumnia est peccatum, peccatum est vitan¬ 
dum, ergo calumnia est vitanda. 

178 Tres priores figurae Aristotelem auctorem habent. I ' 3 
postea 4 a figura adiecta est, cuius auctor traditur fuisse 
Galenus medicus (c. a. 131 p. Ch.); quae tamen reapse 
nihil est nisi alius modus l ae fig., et quidem modus no» 
satis naturalis ideoque ad concludendum rarissime adhibitus 

Revera si in allato exemplo 4ae fig. conclusio convertitur, to 
iam syllogimus ad l am fig. pertinet, et insuper modo magis natur ^ 
concluditur. Ideo non est, cur huic figurae specialem attention el 
tribuamus. 


Eegulae et usus figurarum. 

I. figura. 1. Si octo regulae rectitudinis l ae fig. ap- 179 
plicantur, hanc regulam specialem sibi vindicat: 

Sit minor affirmans, maior vero generalis. 

Nam si minor negans esset, nihil posset concludi; si enim S 
diversum est ab M, M autem identicum cum aliquo P, potest S di¬ 
versum esse a P et etiam identicum cum (aliquo alio) P. — Itaque 
minor sit affirmans; iam vero si minor affirmans est, maior oportet 
esse universalis, ut M, qui in minore particularis est, saltem semel 
universalis sit. 

Vitiosi igitur sunt syllogismi: Spiritus est activitate praeditus; 
atqui materia non est spiritus; ergo materia non est activitate prae¬ 
dita (Ganesius). Vel: Plerique homines athei sunt moribus inhonesti; 
atqui hic est atheista; ergo est moribus inhonestus. 

Recte igitur Aristoteles notat, principium speciale, 
secundum quod omnis syllogismus l ae fig. procedat, esse 
mictum de omni et dictum de nullo“, seu principium: 
quidquid de omni affirmatur, affirmandum est de singulis, 
et quidquid negatur de omni, negandum est de singulis. 

Maior enim enuntiat de omni M P, minor autem dicit, 

| esse partem sub M, hinc conclusio idem P de S infert. 

[ 2. Quod usum attinet, l a fig. omnium longe praecipua 180 
est. Nam a) clarissima est et naturae deductionis maxime 
consentanea, quia ex veritate universali progressu logico 
ralde claro ad particularem in illa contentam descendit. 

I Haec sola praebere potest conclusiones universales afjfir- 
maiivas, quae nempe maximi sunt momenti, praesertim in 
scientiis, c) Hinc usus eius est frequentissimus. Scientiae 
perpetuo secundum l am fig. leges et axiomata universalia 
casibus et phaenomenis particularibus applicant. 

Scientiae naturales declarant phaenomena ex legibus naturae uni¬ 
versalioribus. V. g. corpus, quod in regionem vicinam frigidiorem calorem 
*adial, necessario refrigeratur; atqui terra noctibus claris in regiones 
Acinas frigidiores calorem eradiat; ergo terra noctibus claris necessario 
frigeratur. Similiter mathematica ex altioribus principiis axiomata 
Iducit et casibus particularibus applicat. Pariter leges grammaticae 
i praecepta iuris secundum 1“™ fig. casibus specialibus applicantur. 

I II. figura. 1. Regula specialis huius figurae est: 181 

i Una negans esto, maior vero generalis. 

Una negans sit; nam M in flg. bis praedicatum est, ergo ne 
bis particularis sit, alterutra praemissa negans sit oportet. — Iar n 
vero si una negans est, maior generalis esse debet, quia P in con. 
clusione (negativa) universale est ideoque etiam in maiore universale 
esse debet. 

Vitiosi igitur sunt syllogismi: Omnis libertas est immunitas ab 
aliquo vinculo) atqui fidei recusatio est immunitas ab aliquo vincul^ 
ergo est libertas. Vel: plerique, qui veras revelationes habueiun^ 
fuerunt sancti, atqui hic non est sanctus, ergo non habuit veras re. 
velationes. 

2 . Quia 2 a flg. semper conclusionem negativam habet, 
plerumque ad id usurpatur, ut falsae opiniones refutentur, 
quae vel propositae sunt vel ad modum quaestionis se 
ingerunt. Velut: Qui intellectum habet, signa intellectus 
edit; atqui bruta signa intellectus non edunt; ergo intel¬ 
lectum non habent. 

182 III. figura. 1. Regula eius est: 

Sit minor affirmans, conclusio particularis. 

Nam si minor negans est, nihil concludi potest; si enim M di¬ 
versus est ab S, sed identicus cum aliquo P, potest S diversum esse a 
P et potest esse identicum cum (aliquo alio) P. — Quodsi minor affir¬ 
mans est, conclusio particularis esse debet, quia S in minore particu¬ 
lare est, ideoque etiam in conclusione. 

Vitiosi igitur sunt hi syllogismi: Omnes sancti habent virtutes 
heroicas, atqui plerique non sunt iuvenes, ergo plerique iuvenes non 
habent virtutes heroicas. Productio sachari, pulsatio cordis ) et alia 
quaedam sunt actiones organismorum, quibus declarandis antea prin¬ 
cipium vitae sive anima postulabatur; iam vero haec nunc etiam sine 
anima produci possunt; ergo actiones organismorum, quibus declarandis 
antea principium vitae postulabatur, nunc etiam sine anima produci 
possunt. Miraculis, quae religiones a Christiana diversa proferunt,, fid® 
adhiberi nequit; atqui haec proferuntur tamquam testimonia veritatis! 
ergo miraculis, quae proferuntur tamquam testimonia veritatis, fides 
adhiberi nequit. 

2 . 3 a flg., quippe quae semper conclusionem particU' 
larem habet, adhibetur potissimum ad refutandam seu a 1 ' 
cendam falsam universalitatem, quatenus exceptiones con 
trariae ostenduntur; vel ad praeparandas inductiones. V. g- 
ceti sunt aquatilia; atqui ceti non sunt pisces; ergo aliq ua 
aquatilia non sunt pisces. 


IV. Figura seu „l a fig. indirecta”, quam etiam vocant, regulam 183 
jjaiir habet: 

Si maior affirmans, minor sit universalis, 

Si minor affirmans, conclusio particularis, 

Si una negans, maior sit universalis. 

Sed quia vix ullus 4 ae figurae est usus, non attinet has regulas 
attentius considerare. 

*§ 4. De modis syllogismorum 

Logici non contenti distinctione trium figurarum, quas 184* 
Aristoteles habet, praeterea inquisierunt, quot diversi modi 
syllogismorum in singulis figuris esse possint. Nimirum ut 
syllogismus ad certam figuram pertineat, tantum determinata 
combinatio terminorum requiritur. Etiam quantitatem quidem 
et, qualitatem praemissarum speciales regulae figurarum ali¬ 
quatenus determinant, sed non ita, ut non possit intra 
eandem figuram varietas syllogismorum ratione quantitatis 
et qualitatis propositionum inveniri; in eadem igitur figura 
possunt varii modi syllogismorum esse. 

Sicut enim figura est terminorum apta ad concluden¬ 
dum dispositio, ita modus syllogismi dicitur apta proposi¬ 
tionum secundum quantitatem et qualitatem dispositio. 

Ut omnes modi recte inveniantur, qui in diversis figuris locum 
habere possunt, brevis calculus adhibetur. Propositiones secundum 
quantitatem et qualitatem spectatae notantur literis A, E, I, 0. Ad 
unumquemque syllogismum autem tres propositiones congrediuntur. Si 
igitur nulla interim ratio habetur regularum rectitudinis, absolute co¬ 
gitari possunt tot modi, quot eombinationes ternariae ex generibus 
» E, I, 0 fieri possunt, ergo 4 3 = 64. Sed ex his per leges generales 
rectitudinis et speciales figurarum 45 excluduntur, ut tantum 19 mocli 
bgitvmi relinquantur. 

l a figura quatuor modos admittit: AAA, EAE, AII, 185* 
ElO; quos veteres his nominibus appellarunt: 

Barbara, Celarent, Darii, Ferio. 

II 2 a figura etiam quatuor modos habet: EAE, AEE, 

SIO, AOO; quos exprimunt voces: 

Cesare, Camestres, Festino, Baroco. 

II 3 a figura sex modos permittit: AAI, EAO, IAI, AII, 

^AO, EIO. Voces technicae inventae sunt: 

Darapti, Felapton. Disamis, Datisi, Boccirdo, Ferison. 

4 a figura quinque modos habere potest: AAI, AEE, IAI, EAO, EKy 
nomina sunt: 

Bamalipton, Calemes, Dimatis, Fesapo, Fresisonorum. 

Modi enumerati his versibus comprehensi sunt: 

(1) Barbara, Gelarent, Darii, Ferio. (4) Bamalipton, Calemes, Dimatis, 
Fesapo, Fresisonorum. 

(2) Cesare, Camestres, Festino, Baroco. (3) Darapti, Felapton, Disamis, 
Datisi, Bocardo, Ferison. 

Haec nomina et versus in communem veterum scholarum usum 
transierunt una cum opere Petri Hispani (Joannis XXI f 1277), cui 
titulus ..Summulae logicales" ; in quo opere primum inveniuntur. 

*186 *Keductio syllogismorum. Modi 1“ fig. prae ceteris 
claritate excellunt; in modis 2 ae et 3 se flg. non eadem 
semper consequentiae perspicuitas invenitur. Ideo, si quis 
velit, ut horum modorum vis concludendi clarius appareat, 
secundum Aristotelem reducendi sunt ad modos l ae flg. 
Rationem, qua id fieri debeat, logici diligenter investiga¬ 
runt, eam que in ipsis nominibus technicis modorum indi¬ 
carunt. Scilicet consonantes initiales indicant, modum, de 
quo agitur, reducendum esse ad illum l ae flg. modum, qui 
' eandem literam initialem habet, v. g. Cesare ad Celarent. 
Literae s et p (Cesare, Felajpton), docent, propositionem 
vocali praecedente significatam convertendam esse, vel 
simpliciter vel per accidens. Denique m (Disamis) signi¬ 
ficat, praemissas debere mutare locum. 

Sit exemplo: 

Cesare Gelarent 

Corpus anorganicum non crescit, Quod crescit, non est corpus anorg> 
Planta crescit, Planta crescit, 

Planta non est corpus anorganicum. Planta non est corpus anorganicum. 

In modis Baroco et Bocardo indicat c, eos non ita 
reduci posse, hinc eorum rectitudinem per deductionem 
ad impossibile probandam esse. Quod ita fit. Coniungatui' 
contradictorium consequentis cum una ex praemissis ab 
adversario admissis, tunc ex his duabus propositionibus 
consequitur contradictoria alterius praemissae; ergo eX 
contradictorio consequentis sequitur contradictorium ante' 
cedentis, id quod in recto syllogismo accidit. 


Reductio modorum ad l am fig. est utile exercitium 
logicum. Sed alia utilitas vel necessitas vix ulla apparet. 

Aristoteles tantum modos Re fig. perfectos habet, reliquos vocat 
f imperfectos“. Quod certe hoc sensu concedendum non est, quod syllo¬ 
gismi 2“ et 3“ fig. numquam sufficiente claritate praediti sint. 
Sed verum est, solum in l a fig. principium .dictum de omni' locum 
habere. Gum igitur Aristoteles hoc principium velit regulam esse 
omnis syllogismi (est enim clarissimum principium deductionis), ideo 
reliquos syllogismos „imperfectos“ vocat et reducendos esse docet. Sed 
verius dicendum esse videtur, .dictum de omni' non esse principium 
generale, in quo omnis syllogismus directe nitatur. 

Aestimatio figurarum et modorum. Figuras et mo¬ 
dos, quos Aristoteli debemus, veteres semper magni fece¬ 
runt. Neque immerito. Verum quidem est, maioris esse 
momenti, bene intelligere naturam ratiocinii et regulas 
generales rectitudinis, quam distinguere posse varias figu¬ 
ras et modos. Multo magis verum est, neminem ex hoc 
solo, quod figuras modosque memoria teneat, ab errore 
iam immunem esse. Et verum praeterea est, raro in men¬ 
tis ratiocinationibus modos, quos enumeravimus, distincte 
efformatos esse. Tamen reapse semper adsunt, sive distincte 
expressi sunt sive implicati latent, in ratiocinationibus tum 
scientiarum tum vitae communis. Ideo notitia artis syllo¬ 
gisticae et diligens exercitatio multum iuvat ad rectitudinem 
mentis, sagacitatem acuit et animam facit attentam in exa¬ 
minandis ratiociniis propriis et aliorum. 

Ideo recte philosophi scholastici semper haec magni fecerunt; 
etsi negandum non sit, eos nonnumquam nimios fuisse in formalismo 
dialectico excolendo. Modernis temporibus accuratio logica veterum 
saepe despectui habita est, etiam ab iis, quibus alioquin nihil in scien¬ 
dis minutum apparet. Baco Verul. et Loake syllogismum parvi faciunt. 
V*nt putat, tantum primam figuram syllogismos solidos, reliquas 
‘litem tantum .ratiocinia hybrida" et .impura" gignere. „Negari non 
Potest", inquit, .omnes, excepta prima, tantum per ambages et im¬ 
mixtos syllogismos intermedios conclusionem inferre." 1 ) Sed nunc 
‘‘niora sunt praecipuorum logicorum iudicia. 


I *) Es ist .unstreitig, dafi sie alie, die erste ausgenommen, nur 
Wh einen Umschweif und eingemengte Zwischenschliisse die Folge 

§ 5. De syllogismis categoricis praemissas compositas 
habentibus 

188 Si syllogismus unam alteramve praemissam composi- 
tam habet, haec, ubi opus est, in simplices resolvenda et 
attentio adhibenda est, ne subrepat fallacia. Non tam re¬ 
gulis id discendum est, quam exercitio. 

Pauca exempla rem declarent. 

1. Protestantes magnos progressus culturae faciunt, 
quia credendi et cogitandi libertate fruuntur; atqui etiam 
Sinenses hac libertate fruuntur; ergo Sinenses etiam 
magnos progressus faciunt. Rectus est syllogismus; re¬ 
ducitur enim ad hanc formam: qui libertate descripta 
fruuntur, faciunt magnos progressus etc. 

2. Fures, fornicarii, homicidae debent confiteri; atqui 
non sumus fures neque fornicarii neque homicidae; ergo 
non debemus confiteri. Syllogismus est l ae fig. cum minore 
negante, proin vitiosus. 

3. Vires materiae, quae in planta est, actiones vitales 
plantae producunt; atqui eadem materia (eadem elementa 
chemica), quae in planta est, etiam extra plantam in mundo 
anorganico invenitur; ergo solae (!) vires materiae, quae 
etiam in mundo anorganico inveniuntur, actiones vitales 
plantae producunt, ideoque principium vitale a materia 
diversum non requiritur (Haeckel, Buchner). Lessing probat 
thesim falsam et periculosam: „ Finis proprius picturae 
tantum pulchritudo corporalis esse potest“, hoc fere argu¬ 
mento : Tantum id, quod ars pictoria sine alterius artis 
adiutorio exhibere potest, eius proprium obiectum est; 
atqui pictura pulchritudinem corporalem exhibere potest 
sine adiutorio alterius artis; ergo haec sola est eius ob¬ 
iectum proprium. 1 ) — Ambo syllogismi vitiosi sunt, quia 
pars negativa conclusionis (,sola‘) ex praemissis non se¬ 
quitur. 

bestimmen." Die falsche Spitzfindigkeit der vier syllog. Formen er ' 
wiesen (1762) § 5. 

‘) Lessing, Laokoon. Confer Jungmann, Asthetik IP (1886) 286 ss- 

4. In propositionibus reduplicativis cavendum est, ne 
reduplicatio a suo termino separetur aliique adiungatur; 
velut: Christus, quatenus est Deus, infinitae sapientiae est, 
atqui Christus est homo, ergo Christus, quatenus est homo, 

I infinitae sapientiae est. 

5. Pariter in propositionibus complexis, quae praeter 
S et P partes accidentales habent, circumspectio requiritur. 

Articulus II 

De syllogismis hypotheticis 

Syllogismus hypotheticus ille est, cuius una vel 
utraque praemissa propositio hypothetica est. 

1. Syllogismus hypotheticus cum una praemissa hypo¬ 
thetica; v. g. si dormimus, non peccamus. Scimus (n. 138), 
in propositione condicionali per se affirmari vel negari hoc 
unum, esse nexum inter antecedens et consequens, seu 
condicionatum consequi certam condicionem; sed per se 
non affirmari, tunc tantum condicionatum adesse, cum haec 
condicio ponatur, seu hanc esse condicionem sine qua 
non. Ergo 

a) Concludere licet: 

obtinet antecedens, ergo consequens (atqui dormimus, 
ergo non peccamus).„modus ponens" 

non obtinet consequens, ergo neque antecedens (atqui 
peccamus, ergo non dormimus).„modus tollens" 

b) Sed per se non licet ita concludere: 

non obtinet antecedens, ergo neque consequens (, atqui 
non dormimus, ergo peccamus 1 ) 

obtinet consequens, ergo antecedens (,atqui non pec¬ 
camus, ergo dormimus 1 ). 

Attamen per accidens id licet, si nimirum in antece¬ 
dente condicio sine qua non exprimitur. 

Ex hoc perspicuum est discrimen inter syllogismum categoricum 
®t hypotheticum. In categorico adsunt tres termini et concluditur 
propter identitatem duorum cum uno tertio; in condicionali vero ad¬ 
sunt duo membra, et ex uno infertur alterum. 

190 2. Syllogismus hypotheticus cum duplici propositione hypothetica. 
Vehit: Si bruta dolorem fugiunt, dolorem sentiunt; si dolorem sen¬ 
tiunt, non sunt pura materia; ergo si bruta dolorem fugiunt, non sunt 
pura materia. 

Propositioni hypotheticae affines sunt propositiones disiunctivae 
et coniunctivae; ideo etiam syllogismi disiunctivi et coniunctivi hy¬ 
potheticis adnumerari solent. 

191 Syllogismus disiunctivus ille est, cuius altera prae¬ 
missa est propositio disiunctiva propria, v. g. corpus aut 
quiescit aut movetur, altera vero categorica, quae unam 
partem disiunctionis negat vel affirmat. Propositio dis¬ 
iunctiva propria statuit, a) esse oppositionem inter membra 
enumerata, proinde non posse simul vera esse, b) membra 
enumerata esse omnia, proinde unum saltem verum esse. 

Hinc oritur duplex modus concludendi: a) hoc obtinet, 
ergo non alterum (corpus quiescit, ergo non movetur); 
b) hoc non obtinet, ergo alterum (corpus non quiescit, 
ergo movetur). 

Si propositio disiunctiva plura membra, quam duo, habet, modus 
concludendi similis est. V. g. Petrus negavit Dominum aut ex levitate 
aut ex ignavia aut ex perfidia, atqui non ex levitate, ergo vel ex 
ignavia vel ex perfidia; — atqui ex ignavia, ergo neque ex levitate 
neque ex perfidia etc. 

Nonnumquam talis forma iuvenitur: Si oratio necessaria esset, 
esset necessaria, aut quia Deus nescit necessitates nostras, aut quia-] non 
est benignus; atqui neutrum admittendum est; ergo oratio non est 
necessaria. Qui est syllogismus hypothetico-disiunctivus. 

192 *Syllogismus disiunctivus improprius ille est, cuius una prae¬ 
missa est propositio disiunctiva impropria. Confer n. 143. V. g. infantem 
a commercio hominum penitus segregatum ad perfectum usum rationis 
venire, vel impossibile est vel difficillimum. Propositio disiunctiva impro¬ 
pria affirmat, ex duobus, quae invicem non excludunt, alterutrum saltem 
obtinere. Ergo concludere licet: hoc non obtinet, ergo alterum; non 
autem: hoc obtinet, ergo non alterum. 

^Syllogismus coniunctivus is est, cuius una praemissa pro¬ 
positio coniunctiva est; v. g. custodes sepulcri non poterant simul 
dormire et videre discipulos corpus furantes. Cum propositio con¬ 
iunctiva neget simultaneitatem duorum, ita concluditur: hoc obtinet, 
ergo non illud; non autem: hoc non est, ergo illud. 


Articulus III 

Abbreviatae et compositae syllogismorum formae 

Enthymema est syllogismus abbreviabis, cuius una 193 
praemissa reticetur, quia facile subintelligitur. V. g. qui 
fidem non habent, non salvantur, ergo multi gentiles non 
salvantur; Deus est sanctus, ergo odit peccatum. Saepe 
maior abbreviabo adhibetur, quatenus praemissa solum 
ut ratio conclusioni adicitur: Deus odit peccatum, quia 
sanctus est; etiam: Deus sanctus odit peccatum. 

Enthymemata frequentiora sunt, quam completi syllo¬ 
gismi. Sed cum una praemissa reticeatur, facile fit, ut 
mens non satis eam attendat et sic in vitiosas conclusiones 
prorumpat: hoc placet, ergo faciendum; hoc non intelligo, 
ergo non est verum; hoc laudatur, ergo bonum est; ille 

I dixit, ergo verum est. 

Epicherema est syllogismus, cuius maior vel minor 194 
vel utraque praemissa rationem sibi annexam habet; latent 
igitur complures syllogismi. 

I E. g. licet illum occidere, qui antea vitae insidias struxit. Hoc 
pim natura postulat et ius gentium permittit. — Atqui Clodius insidias 
Struxit vitae Milonis; nam omnes circumstantiae id ostendunt. — Ergo 
licuit Miloni occidere Clodium. (Synopsis orationis pro Milone.) 

Polysyllogismns est complexio complurium syllogis¬ 
morum ita facta, ut semper conclusio praecedentis syllo¬ 
gismi fiat praemissa sequentis. 

Qui prudens est, et temperans est; 
atqui qui temperans est, constans est; 
ergo qui prudens est, et constans est; 
atqui qqi constans est, imperturbatus est; 
ergo qui prudens est, imperturbatus est; 
atqui qui imperturbatus est, sine tristitia est; 
ergo qui prudens est, sine tristitia est; 
atqui qui sine tristitia est, beatus est; 
ergo qui prudens est, beatus est. 

Nonnumquam maior abbreviatio adhibetur, ut tantum 
conclusiones nectantur; e. g. sunt leges naturae, ergo est 
ordo naturae, ergo est auctor intelligens naturae. 

195 Sorites (dcbpoq, acervus, Kettenschluss, sorite) est 
syllogismus compositus, qui compluribus constat propositio¬ 
nibus ita nexis, ut semper P praecedentis fiat S subse- 
quentis, donec in conclusione S primae propositionis con- 
iungatur cum P ultimae. 

Qui prudens est, et temperans est; 

qui temperans est, et constans est; 

qui constans est, imperturbatus est; 

qui imperturbatus est, sine tristitia est; 

qui sine tristitia est, beatus est. 

Ergo qui prudens est, beatus est. (Seneca, ep. 85.) 

Vel etiam ita: Wo Liebe, da Friede; wo Friede, da Segen; wo 
Segen, da Gott; wo Gott, keine Not. (Also wo Liebe, keine Not.) 

Sorites est argumentatio admodum iucunda, sed etiam 
apta, ut, dum propositiones coacervantur, veris falsa ad¬ 
misceantur. 

Si sorites in completos syllogismos resolvitur, oritur series syllo¬ 
gismorum l ae figurae: 

Qui temperans est, constans est; 
qui prudens est, temperans est; 
ergo qui prudens est, constans est. 

Qui constans est, imperturbatus est; ^ 

qui prudens est, constans est; 
ergo qui prudens est, imperturbatus est. 
etc. 

Ex quo facile colligitur regula soritis: 1) Omnes propositiones 
sint affirmativae excepta ultima, quae negativa esse potest. — 2) Omnes 
sint universales excepta prima, quae potest esse particularis. 

196 Dilemma est syllogismus, qui duo vel plura membra 
disiunctive proponit et ex unoquoque eandem conclusionem 
deducit. Si membra sunt tria vel quatuor, trilemma vel 
quadrilemma oritur. V. g. fides Christiana aut cum mira¬ 
culis propagata est aut sine miraculis; si cum miraculis, 
vera est, si sine miraculis, hoc ipsum est miraculum, quare 
iterum vera est fides Christiana (Augustinus). 

Leges dilemmatis potissimum duae sunt: 1) Disiunctio 
sit completa; 2) illationes ex singulis membris sint rectae; 
secus enim facile dilemma retorqueri potest. 

Ergo vitiosa sunt haec dilemmata, et facile retorqueri possunt: 

Libri bibliothecae Alexandrinae aut continent eadem, quae Alcoran, 
aut contraria; si eadem, inutiles sunt et flammis tradendi; si contraria, 
eo magis tradendi sunt flammis; ergo libri flammis tradendi sunt (Cha- 
lifa Omar, combussurus bibliothecam Alexandrinam). — Professores aut 
sunt ordinarii aut extraordinarii; ordinarii nesciunt extraordinaria ideo- 
que inutiles sunt, extraordinarii ignorant ordinaria ideoque inutiles 
sunt; ergo professores inutiles sunt. 


Articulus IV 

De sophismatibus 


Sophismata nomen a sophistis acceperunt, qui varias 
fallacias excogitarunt vel ex vana libidine disputandi vel 
ex cupiditate gloriolae vel etiam ideo, ut aliis persuaderent, 
quodcunque demonstrari vel refutari posse ideoque veri¬ 
tatem tuto cognosci non posse. Hisce Aristoteles opposuit 
librum Ilepi docpidtixcbv eAeyx cov - 

Attamen non omnis argumentatio vitio laborans nomen 
sophismatis (Trugschluh) meretur, sed illa tantum, quae 
sub specie veri consulto ad fallendum instituitur. Aliae 
argumentationes contra leges syllogismi peccantes potius 
paralogismi (Fehlschliisse) vocantur. 

Porro alia sophismata desumuntur ex propria materia 
alicuius scientiae, quatenus enuntiationibus paullum ob¬ 
scuris falsus sensus supponitur („ex nihilo nihil fit“); hu- 
iusmodi fallacias dissolvere munus est diversarum scien¬ 
tiarum. Ad logicam tantum spectat illa sophismata ex¬ 
plicare, quae in omni materia inveniri possunt. Aristo¬ 
teles distinguit sophismata in voce , in quibus locutionis am¬ 
biguitas causa deceptionis est, et sophismata in re, in quibus 
apparens affinitas duarum rerum fallaciae ansam praebet. 

Consideramus praecipuas species, quas Aristoteles com¬ 
memorat, non ideo, quod praeter eas nullum sophisma vel 

nullus paralogismus sit (plures enim inveniuntur, quam 
leges rectitudinis), sed quia aliquam celebritatem historicam 
habent, menti exercitium logicum praebent, et moderni 
sophistae non raro iisdem utuntur armis. 

198 /. Sophismata in vooe. 

1. Aequivocatio fit, cum idem vocabulum secundum 
varium sensum, velut aequivoce, analogice, in diversa sup¬ 
positione accipitur. Confer n. 172. ‘) 

2. Ambiguitas adest, cum una oratio diversa significare 
potest; velut oraculum Croeso datum: ibis, redibis num- 
quam peribis in armis. 

3. Affinis est fallacia figurae dictionis, quae duplicem 
sensum confundit, qui sub modis loquendi similibus latet. 

Velut: quod ego sum (spectatis differentiis individualibus), tu non 
es; atqui ego sum homo (spectata natura); ergo tu non es homo. Vel 
tritum illud: quod emisti, comedisti; atqui carnem crudam emisti; ergo 
carnem crudam comedisti. 

4. Fallacia sensus compositi et divisi adest, cum duo, 
quae aut coniunctim aut divisim sumenda sunt, modo ita 
modo aliter sumuntur. 

V. g.: vigilans non potest dormire; atqui Gaius vigilat; ergo Gaius 
dormire non potest. Vel: 5 et 2 idem sunt ac 7; atqui 5 et 2 minus 
sunt quam 7; ergo 5 et 2 idem et minus sunt quam 7. 

199 //. Sophismata in re. 

1. Fallacia accidentis committitur, si illud, quod rei per 
accidens vel sub certo respectu tantum convenit, ei tri¬ 
buitur per se et pro semper — vel etiam viceversa; v. g.: 
scientiae naturales sunt inimicae fidei (tantum ex abusu 
aliquorum), proinde reiciendae. 

Huc pertinent famosae istae argumentationes, quibus 
illud, quod in aliquibus (sacerdotibus, pontificibus etc) in¬ 
venitur, tribuitur statui, communitati, vel quibus ille, qui 
iratus, ebrius, passione abreptus conspicitur, iracundus, 
ebriosus, passioni deditus dicitur. 

*) E. g. „Blutsverwandte“ haben gemeinschaftliche Abstammung; 
die menschenahnlichen Affen (Gorilla, Schimpanse etc.) und die Menschen 
sind aber „blutsverwandt“ (= sanguinem similem habent); also haben 
sie gemeinschaftliche Abstammung (H. Friedenthal). 


In antiquitate celebritatem nacta sunt sophismata „ 9 eu&oixEvot;“ 
Euclidis (mendax fateri potest, se esse mendacem; atqui si hoc fatetur, 
verum dicit; atqui qui verum dicit, non est mendax; ergo mendax 
, potest non esse mendax); et „’H\exxpa“ (Electra novit redeuntem 
Orestem ? Non. Ergo non novit fratrem!). 

2. Fallacia dicti secundum quid et simpliciter similis 
est priori. Committitur, quando id, quod tantum particu¬ 
lariter dici potest et secundum quid, simpliciter dicitur, vel 
viceversa. V. g. ecclesia vetat carnes comedere feria sexta, 
ergo ecclesia vetat carnes comedere; vel: hi libri non sunt 
periculosi, ergo neque pueris. 

3. Ignoratio elenchi (gXeyxo q = redargutio vel probatio) 200 
committitur, si quis nescit statum quaestionis, vel errorem 
oppugnat, quem adversarius non tuetur, vel probat, quod 
non est probandum. 

Ignorationis elenchi reos se faciunt, qui cultum B. M. V. impu¬ 
gnant probantes, nullam creaturam esse adorandam; vel qui infallibili- 
tatem Romani pontificis aggrediuntur ostendentes, omnem hominem 
peccare posse; vel qui ecclesiam non esse sanctam arguunt ex eo, quod 
sint catholici, qui sancti non sint. 

4. Petitio principii oritur, si illud tamquam concessum 
vel demonstratum supponitur, quod probandum est. Hanc 

| igitur committit, qui neptunum circa axim torqueri ostendit 
ex eo, quod omnes planetae circa axim moveantur. 

Ad hoc sophisma reduci potest circulus vitiosus, cum 
primum per alterum et hoc iterum per primum demonstratur; 
v. g., si quis in eodem contextu scripturam inspiratam esse 
demonstrat ex infallibilitate magisterii, et hanc iterum per 
scripturam inspiratam. 

5. Fallacia non-causae ut causae est celeberrimum illud 
,post hoc vel cum hoc, ergo propter hoc‘. 

V. g.: Cometa venit et calamitas; ergo calamitas venit propter 
cometam. Populi quidam, qui religioni protestanticae addicti sunt, nunc 
aliis magis florent potestate politica, mercatura, divitiis; ergo religio 
protestantica est principium maioris profectus. Cooperatio cerebri ne¬ 
cessaria est, ut cogitatio mentalis producatur; ergo cerebrum producit 
cogitationem. 

-- 

Caput I 

De definitione et divisione 


Pars secunda 

De scientificis formis cogitandi 


201 Elementares cogitandi formae, videl. idea, iudicium, 
ratiocinium, quascunque operationes cogitandi tum vulgares 
tum perfectiores illas constituunt, quas scientificas vel etiam 
systematicas vocare licet. 

De systemate enim loquimur, cum adest ordinata compositio me¬ 
diorum congruentium ad obtinendum aliquem finem; operatio systema- 
tica pertinet ad talem ordinatam compositionem mediorum. Hoc loco 
non de quocunque systemate (technico, politico) sermo est, sed de 
systemate veritatum seu scientifico, quod in complexione ordinata co¬ 
gnitionum consistit, quae perfectam alicuius obiecti notitiam constituunt. 
Quaecunque enim scientiae definitio statuitur, certe scientia est perfecta 
quaedam rei cognitio, quae nimirum ex perspectis causis rei acquiritur. 
Ergo systema scientificum et scientia idem fere sunt, discrimen aliquod 
adest in modo concipiendi, quatenus, cum de systemate loquimur, ex- 
plicite ordinatam dispositionem veritatum attendimus, quam scientia 
potius implicite significat. 

Iam vero scientifica rerum cognitio requirit: 

a) ut notiones sint clarae, spectata tum comprehen¬ 
sione tum extensione; cui fini inserviunt definitio et divisio; 

b) ut veritates sint solida demonstratione comparatae; 
cui fini destinantur genera argumentationum; 

c) denique observanda est methodus in operationibus 
scientificis. 


Articulus I 

De definitione et declaratione 

„ Omnis, “ inquit vere Cicero, „quae a ratione susci- 202 
pitur de aliqua re, institutio debet a definitione proficisci, 
ut intelligatur, quid sit id, de quo disputetur." 1 ) Ideo de¬ 
finitionum usus perpetuus est et esse debet, maxime in 
scientiis. 

Definitio, quae ab Aristotele opu5uoq vocatur, nomen 
habet a finibus: circumscribit enim res easque ab aliis di- 
iinguit. Definitio igitur est oratio brevis, quae completam 
notionem alicuius exprimit. Si non exhibet completam no¬ 
tionem, potest esse aliqua declaratio, sed stricta definitio 
non est. Longa vero rei declaratio non vocatur definitio, 
sed potius expositio, vel descriptio. 

Saepe evenit, ut terminus, quo res designatur, satis 
dt notus, sed non item res termino expressa eadem clari¬ 
tate perspecta sit. Nonnumquam e contrario accidit, ut 
terminus obscurus videatur, licet res, quam terminus signi- 

lat, in se non sit ignota. Huic duplici obscuritati duplex 
definitio succurrit. 

I Definitio nominalis (Worterklarung) breviter exprimit signi- 203 
%ationem nominis, de quo quaeritur. Indicat igitur, quam 
fciiflcationem habeat vocabulum ignotum, vel clarius de¬ 
mit, quam significationem vocabulum alioquin notum com- 
f^iter habeat vel quam loquens ipse ei supponere velit, 
«tamen rei significatae accuratam explicationem non dat, 

B eam notam esse supponit. 

| *) De officiis I 3. 

■ Logica 

Fit igitur definitio nominalis substituendo vocabuli 
ignotis notiora vel synonyma, declarando etymologiam, di. 
stinguendo diversas significationes eiusdem vocis, et similiter. 
V. g. ,Kanoe l est arbor excavata, qua tamquam navicula 
utuntur; ,fiiv&pcoTtoq‘ est homo; psychologia significat Seelen- 
lehre; per vocem ,natura' intelligo universitatem rerum 
corporearum. 

204 Definitio reaiis sive proprie dicta ostendit notionem com¬ 
pletam rei , quae vocabulo significatur. 

Definitio nominalis ab Aristotele vocatur X6yo<; ovopaTco&qc;; reaiis 
a Graecis peripateticis nuncupatur opot; oooico&n? sive npaYpcuco&tp;. 

Distinctio huius duplicis definitionis plerisque logicis ■modernis 
communis est. Attamen sunt etiam, qui putent, omnes definitiones 
nostras tantum nominales esse, vel quod naturam rerum ipsarum satis 
explicare non possimus, vel quod supponere non liceat, esse les ex¬ 
ternas ab ideis nostris et nominibus distinctas. — .Distinctio inter 
definitionem nominalem et realem“, inquit St. Mill, .nobis non videtur 
sustineri posse. Censemus, definitionem nuroquam hunc finem intendere, 
ut ,rei naturam revelet 1 / 1 ) Sigwart similiter dicit: .Omnis definitio 
logica est definitio nominalis/ 2 ) Sed respondendum est: Contra ab¬ 
surdam doctrinam idealismi merito supponitur, esse res distinctas a 
cognitione nostra. Quarum naturam non quidem apprehensione com¬ 
prehensiva vel penitus adaequata, attamen vera et sufficiente cognoscere 
possumus. 

205 Definitionis reaiis diversae sunt species: 

1. Definitio essentialis explicat rem ex elementi essen¬ 
tiam constituentibus. Haec elementa possunt esse paite^ 
physicae sive realiter distinctae (e. g. homo est compo¬ 
situm ex corpore et anima spirituali); sed plerumque sun 
metaphysicae sive ratione distinctae, videl. genus proximum 
et differentia specifica (homo est animal rationale). Haec 
est definitio perfectissima; per genus enim proximum ea 
exhibet, quae rei cum aliis rebus similibus communia sun, 
per differentiam specificam autem id, quo ab iis differt. 

Definitio per genus proximum et differentiam est definitio strioM 
sime dicta. Ideo Aristoteles dicit: .‘Optime; p&v T up voo xi ecti * 

i) Westminster Revietv 1828 Jan. Cf. Ubervveg, Logik (1882) 

— 2 ) Logik 2 I (1889) 370. 


■s lao,“ (Anal. post. II 3); .‘Opiopoq ex q-evoo^ xai &ia<popcbv 6cmv“ 
jfop- I 8). Et Scotus Erigena scribit: .Quamvis multae definitionum 
s pecies quibusdam esse videantur, sola ac vere ipsa dicenda est definitio, 

^ae a Graecis ouoico&r(c, a nostris vero essentialis vocari consuevit* 
jpe divisione naturae I 43). 

2. Definitio descriptiva explicat rem per ea, quae ei 206 
praeter essentiam conveniunt, ponendo primo quoddam genus 
re i vel aliquid, quod locum generis obtineat, deinde addendo 
rei proprietatem vel accidentia vel causam vel modum, quo 
fit. Hinc definitio descriptiva multiplex esse potest. 

a) Propria exprimit proprietates rei, quae essentiam 
rei non constituunt, sed ex essentia sequuntur; v. g. homo 
est animal, facultate loquendi praeditum. Adhibetur saepe 
in definiendis morbis, animalibus, plantis aliisque rebus na¬ 
turalibus, quarum videl. essentiae non satis innotescunt, in¬ 
notescunt autem proprietates (instinctus, actiones, organa etc.). 

b) Accidentalis ex collectione accidentium constat, quae 
sufficiunt, ut definiendum ab aliis discernatur. Ita potis¬ 
simum individua definiuntur, velut in epistularum inscrip¬ 
tionibus (confer n. 66). 

c) Causalis causam rei propriam sive efficientem sive 
finalem sive exemplarem exprimit; saepe ad perfectionem 
definitionis essentialis prope accedit. Ita instrumenta de¬ 
finire solemus; v. g. horologium est instrumentum indicandis 
horis aptum (finis). 

d) Genetica rem explicat ex modo, quo fit; persaepe 
i definitione essentiali parum differt. Frequens est eius 
usus in definiendis phaenomenis naturae, in geometria et 
alibi; v. g. circulus est figura, ex revolutione lineae rectae 
circa punctum immotum orta. 

Apud Kant aliosque modernos logicos saepe invenitur distinctio 
■finitionis analyticae et syntheticae. Analyticam vocant eam, quae 
definit rem iam notam sive .exislentem, synthetieam vero, quae definit 
um conceptum propria inventione formatum (v. g. definitiones 
hmeni, phaenomeni, categoriae, iudicii synthetici a priori in .Critica 
itionis purae“). 

Usus definitionis reaiis. 1. Definitio essentialis, praesertim 207 
toetaphysica, perfectior est quam descriptiva. Sed 

a) Respectu hominum indoctorum haud raro minn s 
clara est et nimis abstracta. Ideo oratori, paedagogo, poetae 
definitiones descriptivae (v. g. vitii et virtutis ex manifesta- 
tionibus suis) saepe praeferendae sunt. 

b) Neque omnia definitionem essentialem, admittunt 
a) ideo, quod partes essentiales non habent; ita conceptus 
abstractissimi entis, existentiae, possibilitatis, distinctionis 
ex genere et differentia non constant. Vel (3) essentiam 
specificam non satis perspicimus; idcirco individua, morbi, 
species animalium et plantarum, pleraeque vires naturae 
tantum definitionem descriptivam admittunt. 

2. Quae tam clara sunt, ut clariora reddi non possint, 
nulla definitione proprie dicta definiri possunt, veluti exi- 
stentia, actio, videre etc. 

208 Leges definitionis. 1. Clara sit definitio, saltem in se, i. e. 
si quis vocabula adhibita recte intelligere potest. Propterea 
a) vitanda sunt vocabula obscura, difficilia, b) vaga, meta- 
phorica; c) non idem per idem definiatur, sive explicite, 
cum terminus definiendus iterum in definitione recurrit, 
sive implicite, cum primum per secundum et secundum 
iterum per primum definitur. 

Hinc vitiosae sunt istae definitiones: Homo est microcosmus; 
musica est architectonica fluida; conscientia est vox interna de bono 
et malo; logica est scientia legum logicarum. 1 

2. Reciproca sit, i. e. omni et soli definiendo conveniat; 
proinde non sit nimis angusta neque nimis lata. 

Ergo vitiosae sunt definitiones: Punctum est, quod non habet 
partes (Euclides); orator est vir bonus dicendi peritus (Cato); hereditas 
' est pecunia post mortem relicta; pulchrum est, quod placet. 

Hac lege prohibentur pleraeque definitiones negativae, quia nim ls 
latae sunt, v. g. homo non est purus spiritus. Attamen multae definitiones 
negativae reciprocae sunt, e. g. simplex est id, quod non est compositum. 

3. Brevis sit; alioquin non definitio, sed expositio ha¬ 
betur, et plerumque claritas minuitur. 

*209 *Methodus definitionis inveniendae duplex est: 

1. Methodus analytica sive per ascensum: conquirunt^ 1 ' 
ea, quibus definitio convenire debet seu quae habent iU uC ' 


quod definiendum est. Dein omittuntur (analysi) differentiae, 
quibus singula enumerata in ratione definienda differunt, 
donec per ascensum ad illud omnibus commune deveniatur, 
quod definitione exprimendum est. 

V. g. definiendum est, quid sit, ,vivere'. Colliguntur varia genera 
Aventium: angeli, homines, bruta, plantae, Deus; quorum alii vivunt, 
q U ia vegetant et crescunt, alia, quia sentiunt, alia, quia intelligunt. 

Omissis differentiis, quibus differunt vegetare, sentire, intelligere et qui¬ 
dem tum creatum intelligere tum divinum, invenitur, his omnibus 
generibus vitae commune esse ,immanenler agere'. Haec igitur defi¬ 
nitio vitae est. 

2. Methodus synthetica seu per descensum: Quaeritur 
genus altius, cui definiendum certe substat, adduntur de¬ 
inde (synthesi) differentiae, quibus definiendum differt ab 
aliis, quae etiam ad idem genus pertinent, idque tamdiu, donec 
deveniatur ad definitionem, quae cum definiendo convertitur. 

„Ut hoc: hereditas est pecunia. Commune adhuc; multa enim 
genera sunt pecuniae. Adde, quod sequitur: quae morte alicuius ad 
quempiam pervenit. Nondum est definitio; mullis enim modis sine 
hereditate teneri mortuorum pecuniae possunt. Unum adde verbum: 
iure . . . Nondum est satis; adde: nec ea aut legata testamento aut 
possessione retenta, Confectum est" (Cicero, Topica 6). Vel: philosophia 
est scientia rerum, secundum rationes ultimas, naturali lumine comparata. 

^Declaratio ad definitionem se habet sicut genus ad 210* 
speciem. Declaratio enim facit, ut idea rei clara fiat, de¬ 
finitio autem, ut clara et. distincta evadat, quatenus scii. 

^otae comprehensionis exponuntur. Saepissime, cum de re 
'explicanda agitur, , merae declarationes adhibentur, quae a 
perfectione definitionis deficiunt; nimirum 

1. Illustratio vel exemplificatio , quatenus ostenduntur 
■magines rerum, vel res explicatur per exempla, ut: pro¬ 
stor est homo sicut ludas, Ephialtes. 

2. Distinctio, qua res discernitur a similibus, velut: 
enthusiasmus non est fanatismus, cultura differt a civilizatione. 

3. Characteristica, quae rem describit per notas maxime 
®signes. Confer e. g. 1 Cor. 13: Charitas patiens est, be¬ 
nigna est etc. 

4. Descriptio, expositio, velut descriptio extremi iudicii. 

Articulus II 

De divisione 

211 Sicut definitio rebus cognoscendis claritatem affert ex- 
plicando, quid res sint, ita divisio dividendo totum in partes, 
ut ex singularum cognitione pleniorem totius notitiam ca¬ 
piamus nostrasque ideas in rectos ordines redigamus. 

Divisio enim (Einteilung) est distributio extensionis ideae 
universalis in suas 'partes, velut distributio iudiciorum ratione 
qualitatis in affirmativa et negativa, contractuum in onerosos 
et gratuitos. In omni igitur divisione invenitur totum, quod 
dividitur, membra, fundamentum divisionis. 

212 1. Totum , quod dividitur, est collectio eorum, quae in 
extensione alicuius ideae universalis continentur, quaeque 
propterea, quia eidem ideae universali subsunt (iudicio, con¬ 
tractui), totum quoddam logicum constituunt. 

Membra sunt partes, quae distinguuntur. Pro numero 
membrorum oriuntur dichotomiae, trichotomiae, polytomiae. 
Inter omnes illae dichotomiae eminent, quae per differentias 
contradictorie oppositas fiunt (gentes Ariae et non-Ariae, 
substantiae materiales et non-materiales). Propterea eminent, 
quia ob completam disiunctionem, quam afferunt, certitu¬ 
dinem praebent, nullum esse membrum omissum. Sed hunc 
defectum habent, quod membrum negativum plerumque in¬ 
determinatum est. Medium utile sunt ad inveniendam vel 
examinandam polytomiam, quatenus totum primo per diffe¬ 
rentias contradictorias, tunc pars negativa denuo per membra 
contradictoria dividitur, donec ad aptam polytomiam deve¬ 
niatur; cf. divisionem praedicabilium n. 72. 

2. Fundamentum divisionis est respectus, sub quo divisio 
fit, et consistit in aliqua nota, quae in omnibus rebus di¬ 
videndis inest, sed in diversis diverse; ita libri secundum 
formam dividuntur in libros formae quartae, octavae, duo¬ 
decimae etc. Proinde quot eiusmodi notae inter se inde- 
pendentes in toto inveniri possunt, tot fieri possunt divi¬ 
siones coordinatae seu codivisiones; ita libri dividi possUfi 


gecundum formam, linguam, nomina auctorum (alphabetice 
ordinata), argumentum. Si aliquod membrum denuo divi¬ 
ditur, subdivisio oritur. Ordinata series divisionum et sub¬ 
divisionum vocatur classificatio; et si classificatio totius 
cuiusdam maioris completa est, systema oritur (systemata 
zoologiae, botanicae, mineralogiae; systemata coniugationum). 

3. Perfectio divisionis in se spectatae eo maior proinde 213 
divisio eo magis scientifica est, quo magis nota, secundum 
■jiam divisio fit, est rebus dividendis essentialis et ratio 
qualitatum aliarum (divisio „essentialis“); ita enim fit, ut 
inter res eiusdem classis magna adsit similitudo, magna 
autem diversitas inter classes diversas. Ideo perfectior est 
moderna divisio plantarum secundum internam structuram 
in cryptogamas et phanerogamas, quam divisio a Linne 
proposita, in qua plantae admodum similes multum distant, 
dissimiles vero vicinae sunt. Pariter divisio animalium verte¬ 
bratorum in mammalia, aves, reptilia, pisces essentialis est, 
accidentalis autem divisio in utilia, nociva, indifferentia. 

Divisio relative spectata, i. e. respectu finis, ob quem 
.instituitur, eo perfectior est, quo huic fini obtinendo est 
accommodatior. Sub hoc respectu potest divisio acciden- 


Italis melior esse divisione essentiali. Hinc spectato fine 
hortulani divisio in plantas unius, duorum, trium annorum 
vel in herbas, frutices, arbores vel in tales, quae semper 
virent, et alias, quae folia amittunt, melior est, quam di¬ 


visio in crytogamas et phanerogamas. Pariter alio modo 

I dividere debet homines ille, qui ethnographiae, aliter, qui 
statisticae, aliter denique, qui rei oeconomicae operam dat. 

Regulae divisionis. 1. Divisio sit reciproca seu tot partes 214 


[contineat, quot totum habet, neque plures neque pauciores. 
Hinc falsa est divisio sentimentorum in grata et ingrata 
(Lust- und Unlustgeftihle; plaisir, douleur). 

2. Partes inter sese excludant. Ideo mala est divisio 
librorum in tales, qui instruunt, et alios, qui delectant. 

3. Divisio sit ordinata , i. e. servetur per omnia membra 
idem fundamentum divisionis et, si subdivisione opus sit, 

divisio fiat- primum in membra proxima et postmoduni i tl 
subordinata. Quare vitiosa est divisio Europaeorum 
Gallos, Germanos, Austriacos, Slavos, Tirolenses. Attamen 
notandum est, hanc regulam generalem non omnem licen¬ 
tiam in ea re prohibere; immo potest talis licentia propter 
maiorem simplicitatem nonnumquam postulari. Ita divisio 
rerum naturalium in mineralia, plantas, bruta non est com¬ 
mutanda cum alia (in se rectiore) divisione ifi res anorga- 
nicas et organicas et organicarum in plantas et bruta. 

4. Plerumque non expedit, ut divisio fiat usque ad 
minimas partes , quippe qua menti humanae angustae claritas 
eripitur. „Idem enim vitii habet nimia, quod nulla divisio; 
simile confuso est, quidquid usque in pulverem sectum est.“ 
Seneca (Epist. 89). 

Divisio protracta facilius, quam in expositione orali, toleratur in 
scripta expositione, in qua varietas typorum, numeri Romani, Arabici etc. 
claritatem iuvare possunt. 

215 Partitio. A divisione distinguenda est partitio (Teilung), 
qua non extensio ideae universalis (totum logicum) in 
membra, sed una res convposita (,totum actuale ‘) in suas 
partes internas distribuitur. Hae partes possunt esse ratione 
distinctae (homo sensitivus et homo rationalis) vel realiter 
distinctae (anima et corpus; partes extremi iudicii; 'pesur- 
rectio, congressus, iudicium ipsum, discessus). Partes pos¬ 
sunt praeterea esse essentiales vel integrales vel accidentales. 
Essentiales toti ita necessariae sunt, ut vel una sublata 
conceptus totius pereat (corpus et anima respectu hominis); 
integrales quidem poscuntur, ut totum sit completum in¬ 
tegrum, minime vero, ut sit simpliciter (digiti aliaque membra). 
Partes accidentales sunt accidentia rei (qualitates). 

Partitio ideas rerum reddit distinctas et cum definitione 
similitudinem habet vel eam praeparat. 

216 Dispositio. Dispositio, quae tunc maxime locum habet, 
cum de re quapiam expositio facienda est, in hoc consistit, 
quod partes rei exponendae, quae partitionibus et divisio- 

pibus collectae sunt, in unum ordinatum complexum com¬ 
ponuntur, qui fini obtinendo apte respondet. Est igitur 
operatio synthetica, cum e contrario divisio et partitio ope¬ 
rationes analyticae sint. 

In dispositionibus momentum habent ,loci‘ vel tottoi , 
de quibus Topica agit; qui sunt respectus quidam omni 
fere rei communes, secundum quos divisio et partitio ma¬ 
teriae et postea synthesis fieri potest. 

Antiquis eloquentiae magistris sollemne fuit, praecipue hosce locos 
communes proponere: Quis, quid, ubi, quibus auxiliis, cur, quomodo, 
quando; vel sequentes: Quis, quid, cur, contra, simile et paradigmata, 
testes. 


Caput, II 

De argumentatione 

Argumentatio in genere est operatio mentis, qua una 217 
veritas ex alia per ratiocinationem infertur. Si ad certam 
conclusionem ducit, demonstratio nuncupatur, si ad proba¬ 
bilem tantum, argumentatio probabilis appellatur. Plerum¬ 
que una argumentatio ex compluribus ratiociniis componitur. 

Praemissae, ex quibus conclusio sequitur, dicuntur 
principia argumentationis materialia. Principia formalia 
vocantur illa principia, quae formam argumentationis re- 
igunt, velut principium identitatis et diversitatis respectu 
syllogismi. 

Articulus I 

De demonstratione 

§ 1. Demonstratio directa et indirecta 

Demonstratio directa ostendit directe, assertum esse 218 
Verum. Demonstratio vero indirecta seu apagogica directe 

probat, oppositum esse falsum, quatenus ostendit, falsa, 
consectaria ex eo fluere („deductio ad absurdum"). V. g, 
directa demonstratio immortalitatis animae haec est: Anima 
humana est substantia spiritualis, atqui omnis substantia, 
spiritualis est immortalis, ergo etiam anima humana. In¬ 
directa autem talis est: Si anima immortalis non est, sed in 
morte hominis perit, nullum praemium consequitur virtus, 
nullam poenam scelus, ideoque perit iustitia et honor vir¬ 
tutis, quod admitti nequit; ergo neque admitti potest, 
animam non esse immortalem. 

§ 2. Demonstratio a priori et a posteriori 

219 1. Distinctio indicata repetitur a discrimine inter onto- 
logice prius et posterius. 

Logice prius illud est, quod prius cognoscitur et ducit, 
in cognitionem alterius; quod cognoscitur ex alio, logice 
posterius appellatur; ita mundus logice prior est Deo, 
quippe cuius cognitio ex mundo hauritur. Ontologice prius 
est, quod in re ipsa prius est et ratio realis est alterius, 
velut causa respectu effectus et natura respectu proprie¬ 
tatum et accidentium; hac ratione Deus prior est mundo 
et ignis prior fumo. 

220 2. Cum igitur semper praemissae logice priore^ sint 
consequente, manifestum est, omnem demonstrationem pro¬ 
cedere a logice priore ad logice posterius. Ergo distinctio 
supra posita inter duplicem demonstrationem tantum onto- 
logicam prioritatem et posterioritatem respicere potest. 

Demonstratio igitur a priori ex eo, quod ontologice 
prius est, concludit alterum, quod est ontologice posterius. 
Demonstratio a posteriori via inversa procedit. Si igitur 
ex torsione perpendiculi oscillantis rotationem terrae in¬ 
fero vel ex altitudine thermometri temperaturam, a poste¬ 
riori argumentor; si via inversa, a priori concludo. Pariter 
si possibilitatem miraculi ex eo demonstro, quod miracula 
facta sunt, a posteriori argumentor; sin autem eam ex 
omnipotentia Dei infero, a priori. Generatim quando in 


argumentando ab experientia egredior, demonstratio a 
posteriori nascitur, quia per experientiam immediate ple¬ 
rumque effectus causarum et phaenomena substantiarum 
attinguntur. 

3. Demonstratio a priori in se spectata perfectior est, 221 
quia non tantum ostendit, aliquid existere seu tale esse 
(ori), sed etiam rationem realem affert, propter quam res 
sit (bion, propter quid); quod apparet in exemplis allatis. 

Sed demonstratio a posteriori frequentius adhibetur, 

quia nos plerumque effectus, proprietates, phaenomena 

rerum proxime cognoscimus, non autem causas, essentias, 

substantias. Eadem demonstratio nobis plerumque clarior 

I est et ab errore tutior. 

. 

Loquuntur etiam de demonstratione regressiva seu de regressu 
demonstrationis. Qui tunc habetur, cum utraque demonstratio coniungi- 
tur in eadem re, licet sub diverso respectu; v. g. si ex inundo demon¬ 
stro (a posteriori), Deum esse, tunc regrediens ad mundum ostendo 
I (a priori), omnes res huius mundi habere aliquem finem, quoniam 
auctor mundi sapientissimus existat. 

§ 3. Deductio et inductio 

Deductio (syllogismus stricte dictus) ex antecedente 222 
I universaliore infert consequens minus universale. Clarissime 
apparet in syllogismis l ae . fig. (n. 180); velut: omnis ordo 
complicatus auctorem intelligentem habet, atqui ordo mundi 
est ordo complicatus, ergo ordo mundi causam intelligentem 
habet. Deductio potest esse argumentatio vel a priori vel 
a posteriori; inductio autem ex natura sua semper est 
l argumentatio a posteriori. 

Inductio. 1. Inductio est argumentatio, qua id, quod 223 
de singulis quibusdam per experientiam compertum est, de 
omnibus infertur; seu qna ex factis singularibus observatis 
lex universalis concluditur. 

Inductio dicitur completa, si id, quod universaliter 
concluditur, prius de omnibus casibus particularibus ob¬ 
servatum fuit; incompleta vocatur,, si id tantum de ali- 

quibus compertum fuit. Completa igitur inductio est, si 
ita concludo: Senes, viri, iuvenes, adolescentes, pueri, in¬ 
fantes teste experientia moriuntur, ergo omnis aetas mo¬ 
ritur. Liquet, parvam esse utilitatem inductionis comple¬ 
tae, cum non plus inferre possim, quam iam per expe¬ 
rientiam didicerim. 

224 Sed frequentissimus usus est inductionis incompletae 
tum in scientiis, tum in communi vitae usu. Per hanc 
enim colliguntur leges naturae, v. g. omnia corpora eius¬ 
dem speciei habere eandem illam formam crystallinam, 
pondus specificum, affinitatem, spectrum, omnia animalia 
eadem illa organa, quae in aliquibus observata sint; omnia 
corpora extendi calore, omnia in spatio aere vacuo cum 
eadem celeritate cadere — propterea, quod in aliquibus 
casibus id observatum fuerit. Simili inductione notum est, 
aqua sitim exstingui et pane sedari famem, quibusdam 
plantis vim salubrem inesse, aliis nocivam, has esse regulas 
tempestatis, istos esse mores hominum, videl. ut parentes 
filios ament, ut pueri sint leves — cum id saepe obser¬ 
vatum fuerit. 

iit 

Ergo inductio ab universaliore veritate ad particu¬ 
larem descendit; inductio vero via inversa ascendit. De¬ 
ductione veritatem universalem per inductionem obtentam 
iterum casibus particularibus applicare licet; v. g. omne 
corpus grave est, ergo etiam aer. 

225 2. Expositio inductionis incompletae. Quaestio praecipua 
est, quo iure in inductione incompleta ex aliquot indivi¬ 
duis seu factis observatis legem universalem inferre liceat. 
Responsio brevis est: quia id, quod in aliquibus obser¬ 
vatum est, invenitur rationem habere in natura eorum, 
ideoque semper adsit oportet. Videl. argumentatio induc¬ 
tionis incomptetae haec est: 

Experientia teste hic effectus seu haec proprietas, quali¬ 
tas, hoc phaenomenon ita reperitur convenire rei seu rebus 
huiusmodi (aquae vis sitim extinguendi, luci haec celeritas, 
hisce avibus aedificatio talis nidi), ut manifestum sit, ra¬ 
tionem, cur conveniat, non esse aliam nisi naturam rei 


vel aliquid naturae constanter adnexum (naturam aquae 
et lucis, instinctum avium). Et quidem ideo hoc mani¬ 
festum est, quia effectus vel proprietas convenit huius¬ 
modi rei constanter in adiunctis diversis quibuscunque, 
ut igitur ratio huius proprietatis constantis in adiunctis 
continuo variantibus sita esse nequeat; vel observatur 
quidem tantum unus alterve casus, sed ita, ut mox 
clarum sit, rationem eventus non posse esse adiuncta 
eventui declarando plane inepta, sed tantum rei naturam; 
v. g. celeritas lucis observata in obtenebratione satellitum 
Jovis tantum ex natura lucis oriri potest, non ex speciali 
aeris dispositione vel ex certa hora, qua fit observatio. 

Atqui quod rationem habet in natura rei vel in ali¬ 
quo naturae constanter annexo, convenit huiusmodi rei 
vel rebus eiusdem speciei semper; quia natura semper 
eadem manet. 

Ergo idem effectus seu eadem proprietas, qualitas, 
idem phaenomenon semper rei vel rebus huiusmodi con¬ 
venit. 

Si certo constare nequit, eventum observatum ex na- 226 
tura rei sequi, inductio probabilitatem, sed non certitu¬ 
dinem generat. Etiamsi compertum sit, omnes planetas 
hucusque detectas moveri ab occidente orientem versus, 
non tamen ideo cum plena certitudine sequitur, omnes 
planetas in futurum detegendas eundem motum habituras 
esse; quia nondum cum certitudine demonstrari potest 
(non adest certa doctrina geogonica), hunc motum ex na¬ 
tura rei postulari. Neque celebris lex Kepleri de motu 
elliptico planetarum certitudinem universalem quoad omnes 
planetas nostri systematis in futurum detegendas habebat, 
donec Newton calculo mathematico ostendit, eam necessario 
ex natura rei (ex lege gravitatis) sequi. Frequenter in vita 
cotidiana inductiones praepropere fiunt, cum nimis facile 
ex aliquibus observationibus ad affirmationes universales 
proceditur, idque nonnumquam cum temeritate, ut cum 
audacter ex defectibus nonnullorum ad totum statum con¬ 
clusio fit. 

227 Regulae experientiae recte comparandae. Attendendum igitur 
est, ut ea experientia factorum fiat, ex qua legitime col¬ 
ligi possit, non esse aliam rationem eventus, nisi rei na¬ 
turam. Nonnumquam sufficit una alterave observatio, v. g. 
cum de invenienda celeritate lucis agebatur. Sed plerum¬ 
que multi eventus examinandi sunt et quidem cum variis 
circumstantiis. Saepe sufficiunt observationes vulgares, ve- 
luti ut certa vicissitudo diei et noctis cognoscatur; saepe 
diligentior observatio, experimentis adiuta, adhibenda est. 

Experientia comparatur vel simplici observatione vel 
experimento. Simplex observatio fit, si factum a nostris 
dispositionibus non pendet (in astronomia, meteorologia, 
geologia); experimentum oritur, cum factum discutiendum 
a nobis producitur vel ex industria mutatur (in physica, 
chimia). 1 ) 

Variae solent a peritis regulae tradi, quae doceant, 
qualis experientia sit necessaria et sufficiens, ut causa 
phaenomeni inveniatur. Quae vix melius quam hisce 
paucis verbis cum Liberatore comprehendi possunt: „ld 
habendum est ut phaenomeni causa, quod, ubi adest, phae¬ 
nomenon adest, ubi demitur, phaenomenon demitur; ubi 
crescit, phaenomenon crescit; ut decrescit, phaenomenon, 
decrescit. “ 2 ) 

228 Baco Verni. (Novum organum II 1620), inductionis strenuus pa¬ 
tronus, postulat, ut flant tres tabulae: l a instantiarum positivarum, in 
qua notentur casus, in quibus factum observatum est; 2 a instantiarum, 
negativarum, in quam alii casus deferantur, in quibus factum non in¬ 
venitur ; 3 a tabula graduum, quae excipiat variationes facti in variatis 
circumstantiis. — Sed Baco nimium postulat, cum fere inductionem 
completam exigat 3 ). J. S. Mill. (System of Logic rationative and induc- 

') In observationibus et experimentis apte instituendis mentis 
quaedam sagacitas et exercitatio optimae sunt magistrae. Id potissimum 
cavendum est, ne confundantur conclusiones ex observatis cum iis, quae 
actu observata sunt. -— 2 ) Instit. philosophicae. I n. 123. — 3 ) Ideo 
recte Wundt: „Es ist liingst bemerkt worden, dafi sich die Baconische 
Induktion einer Weitschweifigkeit schuldig macht, die den wirklich ge- 
tibten Induktionen niemals eigen ist . . . so dafi bei ihm der Induktion 
die Unmoglichkeit zugemutet wird, sie solle latsachlich die Erfahrung 
erschopfen.“ II 3 (1907) 20. 

tive 1843) quinque methodos celebres proponit. l a est methodus con- 
Mgruentiae : si in compluribus casibus tantum duo semper coniuncta in- 
1 veniuntur, constat unum esse alterius causam: v. g. in omni combu¬ 
stione, quaecumque sunt adiuncta, invenitur oxygenium; ergo combustio 
et oxygenium ita cohaerent, ut unum sit alterius causa sive condicio. 
■2 a est methodus differentiae: si duo casus in omnibus conveniunt, 
(■unico elemento excepto, quod in primo adest in altero deest, et 
ai in primo casu phaenomenon occurrit, in altero vero non adest, 
' illud elementum et phaenomenon nexu causali invicem coniuncta sunt. 
V. g. si aliquod animal in aere vivit, in aquam autem coniectum su¬ 
bito mori incipit, aer invenitur esse causa necessaria eius vitae. 3 a me¬ 
thodus est primae et secundae eoniunclio. 4 a est methodus residuorum: 
■ certo processui mente subtrahuntur causae notae et effectus noti, et 
iam causa residua ad effectum residuum pertinet. V. g., si medicamento, 
I quod habet certum effectum, admiscetur alia substantia et si eo ipso 
1 alius effectus producitur, manifestum est, hunc oriri ex substantia ad- 
I mixta. Simili ratione Leverrier existere Neptunum planetam invenit. 
5 a est methodus variationum concomitantium: si re una (longitudine 
chordae) mutata constanter etiam mutatur aliud phaenomenon (sonus), 
hoc cum illa nexum causalem habet 1 ). Simpliciorem regulam, nostrae 
supra propositae similem, proponit Wundt: „Inter circumstantias, quae 
eventum comitantur, illae sunt condiciones essentiales, quarum eliminatio 
eventum ipsum tollit, et quarum quantitativa mutatio mutationem 
quantitativam eventus producit. Haec regula indicat duas methodos 
experimentales, quas breviter methodos eliminationis et gradationis 
vocare possumus. “ 2 ) 

’) Recte dehisce ait Wundt: „Mill hat fiinf Methoden angegeben, 
von denen die erste und zweite den positiven und negativen Instanz^n, 
die funfte der tabula graduum bei Baeon entspricht. Die dritte und 
wierte Regel dagegen sind nur Spezialisierungen der zweiten, so dafi 
diese Vorschriften im wesentlichen auf die Baconisehen zuruckfuhren . . . 
Aber es zeigt sich sogleich, dafi die Regel der tjbereinstimmung in 
keiner Weise zu einer Induktion verhelfen kann, sondern dafi hei ihr 
irnmer schon zugleich eine Amvendung der Unterscheidungmethode 
stattflndet.‘ Logik 1. c. 385. — 2 ) „Unt.er den eine Erscheinung be- 
gleitenden Umstanden sind diejenigen ais wesentlichen Bedingungen 
derselben anzusehen, deren Beseitigung die Erscheinung selber be- 
iseitigt nnd deren quantitative Veranderung eine quantitative Ver- 
Snderung der Erscheinung herbeiftihrt. Diese Regel weist auf zwei ex- 
perimentelle Methoden hin, die wir kurz ais Elimination und ais Gra- 
dation der Bedingungen bezeichnen konnen*. Logik 1. c. 385. 

229 Ad historiam inductionis quod attinet, iam Aristoteles novit 
eam (jTtctycoyri), sed imprimis completam. Attamen neque incompte, 
tam ignorat, licet naturam eius non satis explicet. Scholasticis indu¬ 
ctionem incompletam ignotam non fuisse, testantur v. g. haec verba 
Scoti: „Licet experientia non habeatur de omnibus singularibus, sed 
de pluribus, nec quod semper, sed quod pluries; tamen expertus infalli- 
biliter novit, quod ita est, et quod semper et in omnibus; et hoc per 
istam propositionem quiescentem inanima: Quidquid evenit ut in plu¬ 
ribus ab aliqua causa non libera, est effectus naturalis illius causae/ 1 ) 

Sed magnopei^e aucta est aestimatio ususque inductionis recen- 
tiore aetate, ex quo scientiae naturales diligentius coli coeptae sunt. 
Baco Verul. (f 1628) inductionem tamquam novum scientiarum instru¬ 
mentum celebrat, syllogismo Aristotelis contempto; sed solidam induc¬ 
tionis doctrinam non profert (confer supra). Recentiores magistri po- 
sitivismi inductioni, quam aestimant, nonnumquam ideo omnem valorem 
auferunt, quia principia metaphysica admittere nolunt itaque viam sibi 
praecludunt, qua ab eventibus singularibus ad rerum naturam et hinc 
ad legem universalem ascendere possint. Ita Z>. Hume (f 1776) vim 
inductionis tantummodo ex consuetudine repetit, qua expectemus, futu¬ 
rum fore simile praeterito. Haud secus I. S. Mill. 

230 Inductio Ut declaratio. Ab inductione exposita, quae demon¬ 
strat propositionem generalem, distinguenda est inductio paulisper di¬ 
versa, qua principium generale ex observata re singulari declaratur; 
non ita, ut per eam demonstretur, sed ut in re singulari conceptus ab¬ 
stracti eorumque relatio vivide apprehendatur, qua relatione perspecta 
veritas principii (ex analysi conceptuum manifesti) perspicitur. V. g. ali¬ 
quis videns, domum esse totum quoddam, cuius pars sit cubiculum, ex 
hac singulari experientia ad generale principium affirmandum inducitur, 
totum quodlibet sua parte maius esse. In quo casu res singularis hoc 
tantum praestat, ut clare conceptus totius et partis eorumque relatio 
apprehendatur. Huius relationis perspicientia est perspicientia veritatis 
principii. Quae inductio ad pleraque principia intelligenda utilis vel 
necessaria est. 


Articulus II 

De argumentatione probabili 

231 Argumentatio probabilis illa est, quae conclusionem 
probabilem quidem seu prudenti assensu dignam, sed non 
certam efficit; et quidem ideo, quia vel aliqua praemissa 
‘) In I dist. 3 q. 4 n. 9. 

vel ipsa consequentia probabilis tantum est. Praecipuae 
argumentationes huiusmodi sunt sequentes. 


§ 1. Argumentum analogiae 

/, Notio argumenti analogiae, Per analogiam sive potius 232 
Argumentationem ex analogia concludimus de aliquo id, 
quod de alio simili affirmavimus vel de alio dissimili ne¬ 
gavimus. V. g. ceciderunt David, Petrus et ecclesiae co- 
pumnae, ergo etiam tu cades, nisi caveas periculum; virtus 
magna ducit ad apostolatum veritatis, ergo magna iniquitas 
ad apostolatum nequitiae. 

Argumentatio analogiae nititur in hoc principio : Si¬ 
milia similes, dissimilia autem dissimiles habent proprie¬ 
tates, effectus, causas. 

Ex quo manifestum iit, analogiam per se probabili- 233 
mtem tantum afferre. Nam verum quidem est, similia 
iiabere similes effectus et proprietates. Sed aeque verum 
est, res similes praeter mutuam similitudinem habere s ae¬ 
nissime etiam vatiam dissimilitudinem. Quare fieri potest 
Lt aliquid uni conveniat praecise sub illo respectu, sub 
quo alteri est dissimile; in quo casu argumentatio ana- 
|ogiae falleret. V. g. senescentia bruta similia sunt homi¬ 
nibus senescentibus, atqui bruta senescentia necari possunt, 
ergo etiam homines; vel illud: corpora caelestia moventur 
simili modo ac homines, ergo sicut homines animata sunt; 
ita etiam medicamentum in uno morbo utile, in alio simili 
nocivum esse potest. 

Per accidens certitudinem praebere potest, si certo con- 
Itat, id, de quo agitur, convenire uni rei ex natura sive 
Iroprietate, quam cum altera re communem habet. V. g 
Peus curat passeres, ergo curabit te (qui etiam eius crea¬ 
tura es, et nobilior); qui bravium quaerunt, magnos la- 
lores suscipiunt, ergo oportet etiam nos laborare pro caelo 
(quod etiam bonum est, et multo maius). 

I Si ratio praedicati tribuendi in re utraque par est, a pari con¬ 
ii 1 ' 1 * dicitur, si alteri in maiore gradu convenit, a fortiori; v. g. dam¬ 
nandum est mendacium, ergo a fortiori calumnia. 

I Donat, Logica ^ 

Argumentum analogiae similitudinem cum inductione 
habet, sed ab eius perfectione deficit. In inductione enim 
id, quod in aliquibus observatum est, infertur de aliis 
omnibus, quia communis natura ratio convenientiae est; 
in analogia vero ab uno ad aliud concluditur propter si¬ 
militudinem absque hac certa notitia, communem uti iusque 
naturam esse huius convenientiae rationem. 

//. Usus argumenti analogiae frequens est: 

234 a) In vita cotidiana, maxime cum de aliis hominibus 
iudicium ferimus secundum proprias cogitationes, desideria, 
tentationes, affectiones. 

b) Oratores et poetae similitudines, exempla, parabolas, 
fabulas ut argumenta afferunt. 

c) In scientiis analogiae praebent aptas declarationes 
eventuum naturae, solidas hypotheses, ad novas leges na¬ 
turae inveniendas inducunt. V. g. corpus lucens similiter 
in omnes partes lucem mittit ac corpus sonans sonum; 
atqui sonus mittitur per undulationes (aeris); ergo fortasse 
etiam lux per (aetheris) undulationes propagatur (Euler). 
Canes similes nervos similem que vitam sensitivam habent 
ac homo; atqui in experimentis vivisectoriis canum haec 
apparent phaenomena; ergo similia phaenomena, quae m 
homine apparent, similes habent causas. Mars sicut terra 
habet revolutionem circa solem, rotationem circa axim pi o- 
priam, habet atmosphaeram, aquam aliasque vitae condi¬ 
ciones; ergo etiam sicut terra vitam organicam habet. 

235 Ad analogiam praeter alias species pertinent: a) Si¬ 
militudo, .vehit: vita similis est mari ; sicut igitur in mari 
requiritur dux, ita etiam in vita. Navarchus haec prae¬ 
stare debet; ergo similia etiam regens. — b) Exemplum 
sive factum historicum; v. g. Iob tam patiens fuit, ergo 
etiam nos patientes simus. 

Pertinent huc etiam parabolae seu exempla ficta, et 
fabulae, velut illa de membris corporis, quam Menenius 
Agrippa plebi in montem sacrum egressae proposuit. 


De argumentatione probabili 

§ 2.. Hypothesis 

1. Natura et usus hypothesis. 1. Hypothesis est admissio 236 
alicuius, quod nondum certum, attamen probabile est, ad 
quaedam facta explicanda. 1 ) 

Usus hypothesis est frequentissimus a) in rebus coti- 
iianis, velut cum actiones hominum ex certis motivis de¬ 
claramus ; — b) in rebus historicis et criticis, ut cum hy¬ 
potheses statuuntur de origine et scriptore libri, de sensu 
locorum, de auctore et fine quorundam factorum; — c) in 
scientiis empiricis. Ita supponunt atomos et moleculas ad 
facta physica et chemica explicanda; supponunt aetherem 
eiusque motus undulatorios aci declaranda facta lucis, ca¬ 
loris, electricitatis; supponunt cum Laplace, mundum to¬ 
tum vel systema solare nostrum paulatim efformatum esse 
ex nebula cosmica, ut explicentur motus planetarum et 
varia alia. 

Hypotheses utiles et necessariae sunt, iam in vita coti¬ 
diana, maxime autem in scientiis, ut earum historiae docent. 

Dum enim factis certae causae supponuntur et conatus ad¬ 
hibetur, ut facta ex iis declarentur, et quidem maxime 
iunc, cum inter complures hypotheses controversia oritur, 
•aepissime fit et factum est, ut per continuatas investiga¬ 
tiones paulatim cum certitudine vera causa inveniatur, 
lin autem certitudo non obtinetur, melius est hypothesim 
solide probabilem habere, quam omni cognitione causae 
arere. 

2. Ex definitione statuta elucet, hypothesim tantum 237 
habilem esse, cum nondum certo demonstratum sit, facta 

ion posse etiam aliter explicari. Reducitur enim ratioci- 
«tio ad hanc formam syllogismi hypothetici: si haec 
appositio vera est, necessario haec facta adsunt, atqui 
feta adsunt, ergo etiam suppositio vera est. Quae ratio- 


') Quum aetate antiquiore geometria lingua latina tractabatur, id, 
®°d iu demonstratione supponebatur, hypothesis, quod demonstrandum 
Pt, thesis dicebatur. Sed hic est usus latior vocis hypothesis pro qua- 
'nque suppositione. 

9* 

cinatio tunc tantum certitudinem^ affert, si causa suppo¬ 
sita unica est, quae ista facta producere potest; quod i n 
hypothesi nondum constat. Potest enim saepe idem ef¬ 
fectus ex multiplici causa declarari; v. g. lucis reflexio, re¬ 
fractio motusque directus tum per fluidum emissum tum 
per undulationes declarata sunt. 

Sed probabilitas eo maior est, quo magis apparet, alias 
causas exclusas esse. Sunt autem eo magis exclusae, qu 0 
magis apparent in se ipsis improbabiles, quo simplicior et 
rationabilior apparet hypothesis statuta, quo melius facta 
explicat et quo plura explicat. Valde enim improbabile 
est, complures diversas causas multos aequales effectus 
habere. Ergo crescit magnopere probabilitas, si omnia 
facta nova, quaecunque innotescunt, cum hypothesi sta¬ 
tuta concordant, vel si facta, quae ex hypothesi deducun¬ 
tur, postea reapse detegantur. 

Ex hypothesi fit certa veritas vel „ thesis “, quando 
certo constat, aliam causam eadem facta explicare non 
posse vel explicationem admissam ex aha veritate nota 
necessario consequi. 

Ita hypothesis Kopernicana (1543) de revolutione terrae solisque 
institione initio tantum aliqua ratione probabilis fuit; probabilitas cre¬ 
vit, cum Kepler (1609) leges motus planetarum invenit et Newton (1687) 
easdem confirmavit; desiit denique in certam veritatem, postquam pa- 
rallaxes complurium stellarum et deviatio perpendiculi (Foucault 1850) 
observata sunt, et etiam lex gravitatis plane impossibile esse ostendit, 
ut parva terra solem ad revolutionem circa ipsam cogat. Similiter 
hypothesis gravitatis a Newton statuta certitudinem adepta est, quando 
ostendit, tantum hac causa supposita legem Kepleri de motu elliptico 
planetarum declarari posse. 

238 II. Leges in hypthesibus admittendis observandae ex dictis 
colliguntur. 

1) Hypothesis in se ipsa possibilis et rationabilis seu 
certis veritatibus rationis legibusque naturae consona sit- 
Idcirco 

a) Reicienda est omnis hypothesis sanis principii 9 
rationis, moralitatis, religionis adversaria, ut hypothesis, 
quae fossilia in stratis terrae collocata immediate a Deo 


facta esse admittit, doctrina, quae universale factum reli¬ 
gionis ortum esse ponit ex illusionibus phantasiae homi¬ 
num primitivorum, hypothesis, quae hominem totum a 
bruto oriundum esse statuit, et permultae tales liypo- 
theses modernae. 

b) Quoniam natura mediis quam simplicissimis et 
paucissimis fines suos consequi conspicitur, non sunt sta¬ 
tuendae singulis effectibus declarandis singulae causae di¬ 
versae; et rationabilius est, effectum novum explicare per 
causam iam notam, quam novum principium fingere (licet 
penitus vetitum id non sit; tale principium v. g. aether 
est); et quo simplicior est hypothesis, eo probabilior est, 
eo vero improbabilior, quo plures hypotheses subsidiarias 
postulat. 

2) Ne repugnet certis factis, sed facta commode ex- 239 
plicet, saltem pleraque, et spes sit, fore, ut aliorum ali¬ 
quando explicatio inveniatur. Ideo reiecta est hypothesis 
emissionis lucis a Newton statuta, quia repugnat factis 
interferentiae, et reiciendae sunt hypotheses rationalistarum 

de ortu evangeliorum, quia certis factis contradicunt. 

3) Ne oblivioni detur, hypothesim non esse veritatem 
certam, neve probabilitas eius exaggeretur, neve mens ob- 
caecata a sincera consideratione rationum oppositarum se 
abstineat. 

Voci ,hypothesis' praeter sensum expositum, qui praecipuus est 
et diuturna traditione firmatus, saepe etiam alius sensus paulisper di- 
fersus .subiicitur. Videl. significatur voce hypothesis saepe admissa 
apprehensio quorundam factorum, quae non ideo adhibetur, quia pro¬ 
babilis est, sed quia commode calculo mathematico inservit vel excitat 
ad novas inquisitiones faciendas (Hilfsvorstellung, Arbeitshypothese). 

Ila, qui materiam ex moleculis compositam esse censent, tamen saepe 
actionem materiae continuae calculis mathematicis supponunt. 

§ 3. Aliae argumentationes probabiles 

I. Calculus probabilitatis (Wahrscbeinlichkeitsrechnung, 240 
calcul des probabilites) gradum probabilitatis cuiusdam even¬ 
itis arithmetice definire conatur. 

Sed non in omni re adhiberi potest. Cum enim ^ 
aliqua re rationes faventes et contrariae diversae naturae 
et gravitatis sunt, probabilitas ad numeros accurate revo¬ 
cari nequit, sed prudenti iudicio ponderanda est; v. g. cum 
agitur de probabilitate hypothesis Laplaciae, de probabili¬ 
tate dubiae interpretationis loci s. scripturae. 

Tunc solum calculus probabilitatis adhiberi potest, cum 
quaestio instituitur de probabilitate eventus, pro quo ex 
certa multitudine eventuum possibilium stat certus numerus 
eventuum faventium, dum alius numerus eventuum ei ad¬ 
versatur. Gradus probabilitatis tunc exprimitur per numerum 
fractum, cuius numerator est numerus casuum faventium, 
denominator autem numerus casuum omnium. E. g. si in 
urna 10 globuli sunt, 3 autem extrahendi sunt, probabi¬ 
litas pro unoquoque numero, ut extrahatur, est 3 / ]0 . Quod 
clarum est; crescit enim probabilitas in ratione directa 
multitudinis casuum faventium, ratione inversa autem sum¬ 
mae totius. Similiter si ex 100 hominibus, qui operationem 
chirurgicam ancipitem subierunt, 30 perierunt, 70 autem in¬ 
columes evaserunt, probabilitas eventus felicis novae ope¬ 
rationis erit 70 / 100 . 

Si numerus fractus = 1, eventus certus est, si = 0, 
nulla est probabilitas; si = '4, probabilitas aequalis in 
utramque partem est. 

Calculus probabilitatis in lusibus, in pecuniis sorte 
lucrandis (Lotterie), in negotiis assecurancicis aliisque ad¬ 
hibetur. Sed parum aptus est, ut actiones liberae ho¬ 
minis singularis ex iis, quae antea facit, praedicantur; 
propter libertatem enim in singulis casibus homo suam 
consuetudinem mutare potest. Facilius ex tabulis statisticis 
colligi potest, quinam futurus sit mos agendi magnae 
cuiusdam multitudinis hominum, quia, licet singuli sint 
liberi, tamen mutationes singulorum, quae fortasse acci¬ 
dunt, invicem compensare solent. 

241 II. Argumentum negativum vel ostendit, nullam so¬ 
lidam rationem pro sententia contraria afferri posse ideo- 

que eam gratis statutam gratis negari posse, donec de¬ 
monstretur, vel probat, sententiam propriam ex nulla parte 
impossibilem ostendi. Elucet, hoc argumentum solum rem 
non plene demonstrare. 

Ab argumento exposito distinguenda est alia argu¬ 
mentatio , quae ex absentia effectus necessarii cum certi¬ 
tudine ad absentiam causae concludit. V. g. cum osten¬ 
ditur, bruta intellectu carere, quod eius necessaria signa 
non ostendant; vel quaedam facta historica non accidisse 
demonstratur, quod nulla eorum testimonia historica coaeva 
vel supparia inveniantur, quae necessario exstarent (ex 
„silentio historiae"; sed caute hoc argumentum adhiben¬ 
dum est). 

III. Argumentum ad hominem fit, cum alicui sen- 242 
tentiam quandam probamus ex iis, quae ipse admittit; 

v. g. cum contra Mahumetanum argumentamur ex aucto¬ 
ritate Mahumetis, vel ex s. scriptura Lutherano ostendimus, 
praeter fidem postulari opera bona. Argumentum tunc 
tantum veritatem demonstrat, cum suppositio alterius, in 
qua nititur, vera est. Secus saltem adversarius reicitur 
vel fortasse inducitur, ut recedat ab errore. 

IV. Ile torsio et inversio argumenti fit, si ex argu- 243 
mento adversarii aliquid ipsi contrarium vel etiam propria 
sententia infertur. Saltem hanc vim habet, ut adversarius 
retundatur. V. g. a Lutheranis dicitur scriptura esse fons 
unicus revelationis; ergo neque baptizandi sunt Lutheranis 
infantes neque celebranda est dominica, quia nihil de his 

in s. scriptura. „ Serve male et piger, sciebas, quia meto, 
ubi non semino . . Oportuit ergo etc.“ (Mt 25, 26). 

V. Aliae impugnationes adversarii praeterea ex- 244 
stant, quae non carent vi logica, sed adhibendae non sunt, 
nisi raro, cum scii, arrogantia vel perversitas adversarii 

vel erroris absurditas id permittunt vel etiam postulant. 
Itaque 

1. Ignorantia adversarii manifestatur, ostendendo, eum. 
generatim vel saltem in hac re eruditum non esse, magna 
ignorantia laborare, turpiter offendere contra leges logicas; 
ideoque eum fidem non mereri. 

2. Perversitas adversarii ostenditur, quatenus fraudes 
eius, mala fides vel vita pessima proferuntur, ut pateat, 
eum non amore veritatis duci ideoque fidem non mereri. 

3. Bisui exponitur error, quod turpiter pugnet contra 
sanam rationem. Fieri potest, ut hac ratione erroris ab- 
surditas efficacius sentiatur, quam si methodice refutetur, 
praesertim si auditores minus exculti sunt. 

4. Verecundia excitatur, invocando v. g. consensum 
totius generis humani, ut impietas atheismi ostendatur. 


Caput III 

De methodo 

245 Methodus in genere. 1. Methodus (peft-oboq) ge¬ 
neratim via est ad aliquem finem obtinendum. Hinc me¬ 
thodus, quae veritatem inveniendam et docendam spectat, 
est ordo in operationibus mentis observandus, ut rite veritas 
inveniatur vel doceatur. 

Manifestum est, magnae esse utilitatis et necessitatis, 
rectam tenere methodum, ut rite, facile, sine magno laboris 
et temporis dispendio veritatis cognitio obtineatur. 

Aeque manifestum est, tum diversitatem personae, cui 
comparanda est scientia, tum diversitatem materiae, cuius 
quaeritur scientia, diversam methodum postulare. Quo fit, 
ut singulae scientiae praeter normas communes, quae uni¬ 
versali valore praeditae sunt, suas speciales methodos ha¬ 
beant : suam theologia, suam philosophia, aliam mathema¬ 
tica, suas pariter scientiae naturales, historicae, philologicae. 
Quas exponunt methodologiae speciales, quae plerumque sin- 

^ ulis scientiis praemittuntur. Logicae tantum est, quaedam 
generalia de methodo exponere. Hoc unum monuisse suf¬ 
ficiat, ne methodi speciales ultra limites illius scientiae 


extendantur, quam spectant; ne v. g. ubique, etiam in 
[rebus philosophicis, exigatur methodus mathematica et 


propria scientiis naturalibus, ut igitur propterea „ inquisi¬ 
tiones metaphysicae" cum stultitia tamquam inanes con¬ 


demnantur. 


2. Omni methodo hae potissimum leges communes sunt: 246 
a) Cum de veritate invenienda vel proponenda agitur, im¬ 
primis status quaestionis clarus sit: subiectum et praedi¬ 
catum perspicue definiantur, quaestio in partes, si opus est, 
dividatur, et pateat, quaenam suppositiones fiant, b) Pro¬ 
gressus fiat a notioribus ad minus nota, et ea, quae ex 
natura rei prius sunt probanda, prius probentur, c) Clarae 
et legitimae sint argumentationes, neve quidquam admittatur, 
quin solida ratione nitatur; certa etiam a probabilibus di- 
[stinguantur. d) Inter membra totius seriei servetur recta 
connexio, et quae ad rem non pertinent, secernantur. 


Divisio methodi. 

1. Methodus analytioa et synthetica. Celeberrima est di- 247 
visio methodi spectato modo, quo fit, in analyticam et syn- 
[heticam. 

Methodus analytica tenetur, ubicunque (per „analysim“) 
regressio fit a composito ad partes vel ab eo, quod a prin¬ 
cipio procedit, ad principium ipsum. Principium enim hanc 
similitudinem habet cum parte, quod similiter ab ipso 
effectus procedit, sicut totum ex partibus suis oritur. Ita¬ 
que analysis adest, cum transitus fit a toto ad partes, ab 
idea seu veritate magis particulari, concreta, sensibili ad 
pnagis abstractam', universalem, supersensibilem, a re ad 
causam, principium vel rationem eius. 

Methodus synthetica tenetur, ubicunque (per „syn- 
lhesim“) progressio fit a partibus ad compositum vel a prin¬ 
cipio ad id, quod ab eo procedit; itaque cum transitus fit 
3- partibus ad totum, ab idea vel veritate abstractiore, 

universaliore, magis supersensibili ad magis concretam, 
particularem, sensibilem vel a causa seu ratione ad id, quod 
ex illa pendet. 

348 Itaque via synthetica tenetur, si in dialectica docenda 
ab ideis ad iudicia, a iudiciis ad ratiocinia proceditur, vel 
si geometria Euclidis a punctis, lineis, angulis incipit et 
progreditur ad triangulum. Via autem analytica oritur, si 
in geometria polygona in trigona, vel in chemia composita 
in elementa resolvuntur. Synthesis est, secundum thesim 
geometricam figuram construere, vel leges grammaticas, iuri- 
dicas, morales casibus concretis applicare; analysis autem, 
ex figura ostendere generalem thesim geometricam, vel ex 
usu loquendi leges grammaticas colligere. Si catechista 
orationem dominicam declarat, singulas preces et verba 
exponendo, vel si veritates supersensibiles ex historia de¬ 
clarat, quam praemittit, methodum analyticam sequitur; 
syntheticam autem, cum veritatem generalem casibus con¬ 
cretis applicat. Item via analytica incedo, cum declaro 
cursum lunae circa terram ex inertia et gravitate; synthe¬ 
tica vero, si explico, qua ratione secundum hypothesim 
Laplacicam ex nebula cosmica per activitatem virium na¬ 
turae paulatim deveniatur ad dispositionem recentem nostri 
systematis solaris. Confer etiam methodum analyticam et 
syntheticam in definitione invenienda (n. 209). 

Syllogismus deductivus, utpote ex veritate universa¬ 
liore inferens particularem, est operatio synthetica; inductio 
autem, ex factis particularibus ad legem universalem pro¬ 
cedens, analytica est. Demonstratio a priori ad synthesini, 
demonstratio a posteriori autem ad analysim spectat. 

249 Sed nota, non esse apud omnes consonum usum verborum analysis 

et synthesis. Ita v. g. transitus a generali veritate ad concretam non- 
numquum in libris paedagogicis et catecheticis (minus recte) non syn¬ 
thesis, sed analysis vocatur, quod videl. sit transitus a maiore extensione 
ad eius partem. 

Distinctio analysis et synthesis petitur a schola Aristotelis. Ale¬ 
xander Aphrodisiensis (ca. 200 p. Ch.), praecipuus commentator Ari¬ 
stotelis, secundum mentem magistri utramque describit: AvaXoxixct 
oxi i\ xavxoc; aovlleTou eic; xa ibv q dtlvilecJic; atjTOO dvctycoyq 


Xodic; xaXeixcu , , . q pev yctp ouvQ-ecfit; dxo xdbv dpj^criv 6&o^ edxtv exi 
xa ex xcov dp^rov, i) 5e avaXodic; £xctvo&6c; eoxiv exi xdq apyctt; dx6 xou 
xeXoix; (Ad Analyt. prior. I). Hic usus permansit. „Per analysim/ in¬ 
quit v. g. Willmann, ,mens cogitando a rebus concretis, specialibus, 
condicionatis ascendit ad abstracta, generalia, ad condiciones, per syn¬ 
thesini vero ex notionibus altioribus, ex generalibus regulis et legibus 
ad ea descendit, quae iis subsunt/ 1 ) Similia docet Wundt: „ Omnis 
inquisitio scientiflca consistit aut in partitione obiecti compositi in 
partes aut in coniunctione factorum relative simplicium ad summas 
compositas. Analysis igitur et synthesis formae generalissimae inqui¬ 
sitionis sunt... In utraque duae compositae methodi geminae nituntur: 
primo abstractio eiusque inversio, determinatio, secundo inductio eius- 
que inversio, deductio. Abstractio nititur in inquisitionibus analyticis; 
determinatio est processus syntheticus etc.“ 2 ) 

2. Methodus inventionis et doctrinae (Forschungs- u. Lehr- 250 
methode), quae divisio fit spectato fine methodi. Methodus 
inventionis adhibetur in veritate invenienda, methodus doc¬ 
trinae in veritate docenda. 

Ad veritatem inveniendam generatim aptior est me¬ 
thodus analytica. Plerumque enim nota sunt effectus, qua¬ 
litates, facta concreta, et inquirenda est causa, natura 
interna, veritas, lex generalis. Quae igitur abstractione, 
resolutione totius in partes, inductione, demonstratione a 
posteriori invenienda sunt. 


‘) «Durch Analyse steigt das denkende Erkennen vom IConkreten, 
Speziellen, Bedingten auf zum Abstrakten, Allgemeinen, Bedingenden, 
dureh Synthese dagegen liifH es sicb von hoheren Begriffen, allgemeinen 
Regeln und Gesetzen zu dem hinab, was diese unter sicli fassen ‘ Di- 
daktik ais Bildungslehre 4 (1909) 453. — 2 ) „Jede wissenschaftliche 
Untersuchung besteht entweder in der Zergliederung eines zusammen- 
gesetzten Gegenstandes in seine Bestandteile, oder in der Verbindung 
irgend welcher relativ einfacher Tatsachen zum Behufe zusammenge- 
setzter Resultate. Analyse und Synthese sind daher die allgemeinsten 
Formen der Untersuchung, die in allen anderen ais unerlassliche Be¬ 
standteile eingehen. So erheben sicli auf beiden zunachst zwei Paare 
zusammengesetzter Methoden: erstens die Abstraktion mit ihrer Um- 
kehrung, der Determination, und zweitens die Induktion mit ihrer Um- 
kebrung, der Deduktion. Die Abstraktion grundet sich auf analytische 
Untersuchungen; die Determination ist ein synthetisches Verfahren 
u. s. w/ Logik II l 3 (1907) 1. 

Sed etiam via synthetica per deductionem, per demon¬ 
strationem a priori non raro novae veritates inveniuntur, 
v. g. facta particularia ex legibus notis, proprietates ex 
natura rei. 

Ad veritatem docendam saepe utilior methodus synthe¬ 
tica est, quia, postquam inventa sunt principia et partes, 
saepe facilius est, rem propositam capere et memoria tenere, 
si ex partibus coalescere vel ex causis oriri conspicitur. 
Ita Aristoteles in inveniendis regulis logicis incipere potuit 
a considerandis operationibus complexis, easque tunc re¬ 
solvere potuit in ratiocinia, iudicia, ideas (quam viam in¬ 
dicat titulus ,Analytica priora 1 , ,Analytica posteriora*; sed 
doctrinam inventam methodo synthetica proponit, ab ideis 
progrediendo ad iudicia et inde ad ratiocinia. 

Attamen saepe in docendo via analytica praeferenda 
est, sive ut modus ostendatur, quo veritas inventa fuit, 
sive ut a rebus concretis initium docendi fiat. Ita res 
physicae docentur per experimenta; ita saepe in catechesi 
pueri erudiuntur. 

Ceterum, maxime in docendo, varianda est methodus 
pro diversitate materiae proponendae et personae, quae 
docenda est. Saepe utilissima est methodus composita 
analytico-synthetica, ut primum quaerantur rerum principia 
et postea ex principiis res clarius elucidentur. 

„In his verbis philosophi 11 , inquit s. Thomas, .considerandum est, 
quod ad cognitionem compositorum primo opus est via resolutionis, ut 
sic dividamus compositum usque ad individua. Postmodum vero neces¬ 
saria est via compositionis, ut ex principiis indivisibilibus iam notis 
diiudicemus de rebus, quae ex principiis causantur" (In I polit. 1). 

251 3. Methodus empirica (inductiva) et rationalis (deductiva) 

distinguuntur, quatenus praevalet vel usus experientiae 
(analysis) vel deductio (synthesis). Methodus empirica di¬ 
citur exacta, si in accurata observatione, experimento, 
computo mathematico nititur; minus exacta, quatenus hy- 
pothesibus, argumentis analogiae contenta est vel contenta 
esse debet. 

Methodus dialectica discendi et docendi, theologiae et 252 
philosophiae scholasticae propria, semper maxime idonea 
inventa est, „quae apta illa et inter se nexa rerum et cau¬ 
sarum cohaerentia, illo ordine et dispositione, tamquam 
militum in pugnando instructione, illis dilucidis definitionibus 
et distinctionibus, illa argumentorum firmitate et acutissimis 
disputationibus lucem a tenebris, verum a falso distin- 
gueret** 1 ). Aliqua praecipua eius pars a multis saeculis 
fuit disputatio syllogistica, maximaque cum utilitate semper 
usque adhuc in scholis usurpata est. Cuius igitur regulas 
technicas in fine proponere utile esse iudicamus. 

Disputatio syllogistica est argumentatio inter duos, 
quorum alter thesim statutam defendit, alter impugnat, 
servata ab utroque forma syllogistica. Prior vocatur de- 
Wendens, alter oppugnans, obiciens vel arguens. Disputatio 
instituitur ob hunc finem, primo ut thesis clarius intelligatur, 
dum notiones melius expenduntur, rationes vim suam 
ostendunt, difficilia magis elucidantur; secundo ut ingenia 
exerceantur, dexteritas in logicis operationibus instituendis 
acquiratur. Vocatur etiam disputatio scholastica. 

Forma disputationis. Possumus tres partes disputa¬ 
tionis distinguere. 

A. Exordium disputationis complectitur prolationem thesis 253 
et propositionem primae obiectionis. 

1. Defendens disputationis initium facit, quatenus thesim 
propositam recitat his fere verbis: „thesis defendenda haec 
est.“ Tunc thesim explicat, argumentis probat et, si quid 
addendum est, adicit, eaque tam clare, ut auditores com¬ 
mode omnia comprehendere possint. Sed, quantum fieri 


‘) Sixtus V, .Triumphantis Hierusalem" 1588. 

potest, sit expositio brevissima, materiam, si ampla est, 
contrahendo, ut tantum exigua pars temporis disputationi 
assignati, expositioni tribuatur. Omnibus finitis addi pot¬ 
est: „ Atque ita videtur thesis probata esse“ vel simile. Tunc 

2. Oppugnans opponit enthymema, quo vel a) contra¬ 
dictorium sive contrarium thesis affirmat, icleoque thesim 
esse falsam concludit; vel b) affirmat, thesim nullo argu¬ 
mento probari ideoque admittendam non esse, vel saltem, 
eam uno argumento non legitime demonstrari ideoque sub 
hoc respectu non esse admittendam. 

3. Defendens his respondens 1° totum argumentum 
prolatum fidelissime, nulla vel voce mutata, repetit; dein 
2° denuo antecedens solum repetit et negat. Id semper 
observandum est defendenti, ut, postquam obiciens suum 
protulerit, ipse illud ex toto prius repetat, et tunc demum 
ad examinationem singulorum redeat. 

Fuerit thesis: Miracula possibilia sunt. 

Oppugnans: Contra thesim propositam ita arguo: a) Miracula non 
sunt possibilia, ergo falsa est thesis; vel b) thesis nullo argumento de¬ 
monstratur, ergo non est admittenda (seu ita: thesis 2° argumento pro¬ 
lato non demonstratur, ergo sub hoc respectu non est admittenda). 

Defendens: Contra thesim propositam ita arguitur: Miracula non 
sunt possibilia, ergo falsa est thesis. Miracula non sunt possibilia, Nego 
antecedens (N. ant.) 

Si fuerint complures theses propositae, oppugnans dicat: Ex the¬ 
sibus propositis assumo (v. g.) 3™, quae est ,miracula non sunt possi¬ 
bilia', et ita argumentor etc. Si thesis complures partes habet et op¬ 
pugnans unam tantum aggredi vult, dicat: Contra 2™ thesis partem, 
quae est ,miracula possibilia sunt', ita arguo etc. 

254 B. Prima concertatio complectitur primum argumentum 
obicientis et responsum defendentis. Itaque 

Oppugnans probat antecedens negatum. Quo facto 

Defendens primum totum argumentum fideliter repetit; 
dein respondet. Responsa possunt esse varia: 

1. „ Transeat argumentum . “ Aliquando totum argumen¬ 
tum recusare licet, tum potissimum, cum disputatio ad alie¬ 
nam materiam dilapsura videatur. Cum igitur defendens 
argumentum repetiit, dicat ,Tr. arg‘. 

2. „Nego consequentiam . “ Si consequentia argumenti 
manifeste desideratur, quod in enthymemate facilius con¬ 
tingit, dicit, postquam repetiit argumentum, ,N. esam/ 

Si neutrum responsum locum habeat, id quod plerum- 
fcue accidit, ad singulas propositiones veniendum est, quae 
antea denuo pronuntiandae sunt. Qua in re sequentes re¬ 
sponsiones fieri possunt: 

3. „Transeat maior “ vel „minor u , i. e. non iudico de 255 
ea. Quod fieri potest, si necessarium non est iudicare de 
propositione, quia vel omnino ad rem non facit, vel quia 
defendens ab ea diiudicanda abstinere potest, cum difficul¬ 
tatis solutio ab ea non pendeat vel immo timendum sit, 

ne disputatio in alienam viam deflectat. 

Y. g. sit syllogismus: Deus non existit, si non est necessarius ad 
Ixistentiam mundi explicandam; atqui non est necessarius ad id; ergo 
non existit. Si defendenti vis argumenti in minore sita esse videatur, 
poterit repetita maiore dicere ,Tr. mai.‘ 

4. „Nego suppositum .“ Si aliqua praemissa in falsa 
suppositione nititur, defendens repetita hac propositione 
dicat ,N. supp/ Y. g. creatura omnium maxima est in- 
inita, atqui creatura infinita non est minor Deo, ergo ali- 
[ua creatura non est minor Deo. Resp.: N. supp., crea- 
uram omnium maximam esse posse. 

5. „Nego maiorem “ vel „ minorem “ vel „ antecedens “ (in 
inthymemate), si praemissa falsa est. Ut primum autem 
aliquid negatum est, defendens non ulterius progreditur, sed 
oppugnantis est negatum probare. 

6. „ Concedo maiorem vel „ minor em, “ si vera est 
propositio. 

7. „ Distinguo“ maiorem, minorem (antecedens) vel con- 256 
tequens. Si propositio ambigua est, distinguitur sensus, atque 

in sensu vero conceditur, in falso negatur vel, si etiam 
anceps est, ulterius subdistinguitur. Ambiguitas proposi¬ 
tionis oritur vel ex ambiguitate termini medii vel alicuius 
Cxtremi. Iam vero tum terminus medius tum extremi in 
luabus propositionibus occurrunt, medius in mai. et min., 
extremi in altera praemissa et consequente. Idcirco 

a) Si terminus medius ambiguus est, distinguenda est 
mai. et „contradistinguenda“ min. Post datam distinctionem 
repetitur consequens et adiungitur: N. consequens et con¬ 
sequentiam. Consequens negatur, quia falsum est, conse¬ 
quentia, quia ex iis, quae concessa sunt, cons. minime in¬ 
ferri potest. 

b) Si terminus extremus ambiguus est, distinguenda est 
praemissa, in qua invenitur, et contradistinguendum cons. 

Exemplum. Oppugnans argumentum posuerit: a) Quod est in 
mente, non est extra mentem, atqui obiectum cognitum est in mente, 
ergo non est extra mentem. — Defendens repetito argumento toto 
dicit.: Quod est in mente, non est extra mentem, Dist. mai. quod est 
in mente realiter C. mai. quod tantum intentionaliter N. mai. Atqui 
obiectum cognitum est in mente, Contradist. min. realiter N. min. inteu- 
tionaliter C. min. Ergo non est extra mentem, N. cons. et esam. 

Vel b) Actus non est extra mentem, atqui idea est actus, ergo 

idea non est extra mentem. — Defendens: Actus non est extra men¬ 
tem C. mai. Atqui idea est actus, Dist. min. idea formalis C. min. idea 

obiectiva N. min. Ergo idea non est extra mentem, Contradist. cons. 

idea obiectiva N. cons. formalis C. cons. 

257 Notanda de distinctione. 

1. Si epicherema profertur, respondetur in hunc modum: Anima 
bruti est spiritualis, quia cogitare potest; atqui anima spiritualis est 
immortalis etc. — N. mai. Ad rationem additam: quia cogitare potest, 
N. hanc rationem. 

Vel: Anima humana spiritualis est, quia sentire potest etc. — 
C. mai. Ad rationem additam: quia sentire potest, C. sed N. esam (ex 
facultate sentiendi sequi spiritualitatem). 

2. Si non est clara distinctio, brevissime declaretur. Si a defen¬ 
dente petitur declaratio, respondeat item brevissime. 

3. Ne afferatur distinctio, ubi non est necessitas; alioquin dispu¬ 
tatio impeditur et perspicuitas perit. Si ambiguitas propositionis senti¬ 
tur, sed non clare perspicitur, vel si non apparet, quaenam ambiguitas 
ab oppugnante intendatur, melius est propositionem negare et probatio- 
tionem exspectare. In probatione enim terminus ambiguus redire debet, 
itaque distinctio dilata tunc afferri poterit. 

4. Quod syllogismum disiunctivum attinet, quippe qui maiorem 
difficultatem creare potest, haec observentur: a) Disiunctio per membra 
contradictoria concedenda est, quaecuuque est singulorum terminorum 
ambiguitas. — b) Disiunctio incompleta neganda est; sed oppugnanti 
ius competit postulandi a defendente aliud membrum („peto tertium 
membrum"). — c) Disiunctio ambigua distingui potest. Sed melius est 

,m transmittere, quia huiusmodi distinctio implexior fieri solet; poterit 
istinctio necessaria in minore afferri. — d) Iudicata disiunctione dis- 
lutiatur minoris pars l a et postmodum 2 a . 

E. g. regulae dialectiae aut recurrunt in aliis partibus philo- 
Eophiae aut non. Atqui si recurrunt, inutile est nunc discere; si non 
tecurrunt postea, multo magis inutile est discere. Ergo. — Resp. C. 
pai. Atqui si recurrunt, inutile est nunc discere, Dist. hanc partem 
minoris: si recurrunt applicandae N. si recurrunt discendae G. ,(vel Tr.) 

Ii non recurrunt postea, multo magis inutile est nunc discere, contra- 
ist. hanc p. min. Si non recurrunt applicandae C. si tantum non 
iscendae N. Ergo inutile est. . . N. cons. et esam. 

C. Continuatio concertationis. Postquam defendens re- 258 
spondit, oppugnantis est, suam argumentationem, si fieri 
lotest, prosequi. Id praestabit vel probando, quod nega- 
um fuit, vel, si distinctio data est, subsumendo. Itaque 
I 1. Negata probanda sunt. Honor oppugnantis id 
tostulat; quare paratas habeat probationes, quatenus ne- 
:essariae esse videantur. 

a) Consequentia probatur a) in enthymemate , quatenus 
praemissa reticita profertur; |3) in syllogismo, quatenus vel 
Ifigura et modus syllogismi adducitur, vel melius, quatenus 
fextra formam paucis consequentia declaratur, maxime quae- 
lendo ex defendente, quale sit vitium syllogismi. 

b) Propositiones probandae sunt hac formula: Probo 
haiorem, minorem, antecedens. Difficilius probantur pro¬ 
positiones hypotheticae et disiunctivae; harum igitur pro¬ 
bationes accuratius praevideantur. 

2. Restauratio argumenti per subsumptionem fieri pot- 259 
st triplici modo: 

a) negando, distinctioni locum esse, ideo quod duo 
istincta non sint diversa, vel quod sint necessario con- 
meta; 

b) probando, consequens sequi ex ea parte, quam de- 
*'ndens concedit; 

c) probando partem negatam, id quod plerumque fit. 

Exemplum. Fuerit distinctum: obiectum cognitum est in mente 
Baliter N. intentionaliter G. Poterit oppugnans subsumere: 

a) Atqui quod intentionaliter, etiam realiter in mente est, ergo 
hanet (stat) difficultas (vel in hoc casu: ergo nulla distinctio); 

b) ; Atqui si obiectum est intehtionaliter in mente, non est extra 
mentem, ergo manet diff. 

c) Atqui obiectum est realiter in mente, ergo manet diff. 

Antecedens enthymematis vocatur minor subsumpta; subsumpta 

quia responso defendentis subsumitur, minor, quia maiorem condicio¬ 
nalem supponit. V. g. si obiectum etiam realiter in mente est, manet 
diff.; atqui realiter est; ergo manet diff. 

Defendens tunc repetit argumentum prolatum totum, postea denuo 
antecedens, addens ,N. min. subs.“; et sequitur probatio arguentis. 

Si oppugnans subsumptionem non iam habeat, trans¬ 
eat ad aliam obiectionem hac fere formula: „probo falsi- 
tatem thesis (seu: l»e partis thesis) alio argumento" vel 
„probo assertum prius statutum alio argumento". 

3. Defendens a) videat, quae ferme difficultates' opponi 
jossint, et distinctiones praeparet. 

b) Formam maxime ipse diligenter observet, prae¬ 
sertim, quae oppugnans protulit, fidelissime repetat. Id¬ 
circo cum oppugnans loquitur, ne cogitet de responso, sed 
ut audita repetere possit attendat. 

( Quae breviter notata sunt, experientia plenius addis- 
enda erunt. 

Nota. Disputationis syllogisticae quantae sint Utilitates, non est 261 
opus multis exponere. Audiantur verba auctoris in hac re peritissimi: 
LCrede mihi", inquit Tongiorgi, „multi, qui et voce et scripto et editis vo¬ 
luminibus putant se aliquam opinionem defendisse aut aliquem adver- 


Monita in usum disputantium. 

1. Uterque thesim bene intelligat, formam disputandi 
accurate servet, concinnae brevitati studeat, neve explica¬ 
tiones facile petat vel det. Porro concertatio non solum 
modestiam, sed etiam et multo magis alacritatem et fer¬ 
vorem prae se ferat. 

2. Oppugnans, a cuius difficultatibus proferendis uti¬ 
litas auditorum maxime pendet, 

a) non parcat tempori et labori, maxime initio, ut 
aptas obiectiones easque in concinna forma proferat. 

b) Obiectiones sint tales, quae thesim illustrent, ob¬ 
scuritates removeant, difficilia solvant; neque igitur in¬ 
utiles cavillationes proferantur neque talia argumenta, in 
quibus nihil est. 

c) Difficultates proponantur forma quam brevissima et 
perspicua, vel syllogismis completis vel enthymematibus; 
raro polysyllogismi vel epicheremata afferantur. 

d) Neque utile est fini disputationis, schedulam adhibere. 

e) Obiectiones non difficile inveniuntur, si oppugnans 
attente thesim et argumenta in omnes partes examinet et 
difficultates vel obscuritates, quae attente studenti mox oc¬ 
current, in syllogismos redigat. Libri adhibendi sunt, non 
ut obiectiones exscribantur, sed ut excitetur attentio, vel 
ut obiectiones lectae aliis modis proponantur. 


«arium confutasse, si adduci possent, ut, quaecunque disputarunt, ad 
syllogisticam formam exigerent, stalim animadverterent, se forte elo¬ 
quenter declamasse, erudite scripsisse, eleganter descripsisse, at simul 
a scopo aberrasse, nihil demonstrasse, nihil refutasse; immo forte nec 
quid demonstrandum aut refutandum sibi esset, clare percepisse. Crede 
I iterum mihi : si haec disceptandi ratio in rebus praesertim subtilioribus 
I et implexis aut in iis, quae humanarum cupiditatum igniculos excitant,’ 
universim adhiberetur, multae quaestiones, quae hinc inde agitantur, 
non agitarentur; multae nullo negotio solverentur; multae, quae solutae 
putantur, insolutae atque adeo insolubiles agnoscerentur; multi errores 
statim ac orti sunt extabuissent; praefidentia, clamores, irae' concer¬ 
tantium vix locum haberent." 1 ) 

Catalogus distinctionum frequentissimarum. 262 

1. Formaliter —- materialiter. Distinctio petitur a materia et 
forma, quam mens in quibuslibet rebus distinguere solet. Materia 
:est subiectum, quod aliquam determinationem habet, forma est 
ipsa haec determinatio. Si igitur tantum subiectum respicitur, res 
materialiter accipitur; si forma, formaliter spectatur. V. g. Deus 
passus est materialiter spectatus C. formaliter spectatus N. 

Similis est distinctio reduplicative — specificative (cf. n. 61). 

Haud multum differt distinctio formaliter — realiter (spectato 
conceptu, spectata re); v. g. iustitia Dei est sapientia Dei for¬ 
maliter N. realiter C. 

2. Formaliter — causaliter (efficienter, dispositive), quatenus spec¬ 
tatur vel res ipsa vel eius causa (dispositio); v. g. cibus sanus 
est non formaliter, sed causaliter. 


') Institutiones philosophicae 0 n. 350. 

Propinqua est distinctio formaliter — fundamentaliter (radica¬ 
liter) ; v. g. essentiae rerum creatarum in Deo sunt non formaliter 
sed fundamentaliter. 

3. Formaliter — virtualiter — eminenter — aequivalenter. Dis- 
tinctio exprimit modum, quo perfectio quaepiam in aliquo est. 
Perfectio certi artificii in artificio ipso est formaliter (= secun¬ 
dum suam propriam rationem), in artifice suo humano virtualiter 
(= ut in causa), in Deo eminenter (= perfectius, quam in se ipsa, 
scilicet absque ulla imperfectione), in alio artificio forte aequi¬ 
valenter. 

4. In potentia — in actu, quatenus aliquid tantum esse potest 
vel reapse est; e. g. peccator est amicus Dei in potentia, sed non 
in actu. 

5. In fieri — in facto esse, prout aliquid fit vel iam factum 
est; v. g. domus pendet ab operariis in fieri, sed non in facto esse. 

6. Explicite — implicite; v. g. qui explicite dicit, de omnibus 
dubitandum esse, per hoc implicite dicit, etiam dubitandum esse 
de suo aserto. 

7. In actu signato (signate) —■ in actu exercito (exercite), qua¬ 
tenus aliquid ratione sui fit vel in alia actione continetur; v. g. 
qui tacet, non signate, sed exercite consentit. 

8 . Directe — indirecte. 

9. Immediate — mediate (Deum cognoscere). 

Proxime — remote (in periculo esse). 

10. Per se — per accidens, prout aliquid propter naturam rei, 
necessario, semper, vel tantum propter circumstantias contingentes, 
non semper obtinet. 

Propinqua est distinctio essentialiter — accidentaliter. 

11. Simpliciter — secundum quid (= sine addita restrictione); 
v. g. dolores sunt non boni simpliciter, sed secundum quid. 

12. Adaequate — inadaequate. 

Totaliter — partialiter. 

13. Intrinsecus — extrinsecus; v. g. cum Deus mundum creavit, 
non' mutatus est intrinsecus, sed extrinsecus. 

14. Absolute — relative (comparative); v. g. homo mediocris 
fortunae non est pauper absolute, sed relative respectu ditissi¬ 
morum . 

15. Absolute — hypothetice (= sub condicione); v. g. paeni- 
tentia necessaria non est absolute, sed hypothetice, si quis pec¬ 
caverit. 

16. Antecedenter — consequenter ; v. g. Deus vult hominem 
perire non antecedenter, sed consequenter ad eius peccatum grave. 

17. Physice — moraliter. V. g. alterum ad necem impellens 
non physice, sed moraliter homicidium committit. ”Vel aliter: 


corpus humanum non physice, sed tantum moraliter (= in aesti¬ 
matione) semper idem manet. 

18. Subiective — obiective; felicitas beatorum non subiective, 
sed obiective infinita est. 

19. Logice — realiter (ontologice) ; v. g. mundus prior est Deo 
ogice, sed non realiter. 

20. In sensu composito — in sensu diviso, prout duo coniunctim 
vel divisim sumenda sunt; v. g. iustus perire non potest in sensu 
composito, quamdiu est iustus. 

21. Collective — distributive; omnia peccata venialia vitare 
impossibile est: omnia collective C. distributive N. 

22. Praecisive — exclusive (negative) ; V- g. ens est aliquid im¬ 
materiale praecisive, sed non negative. 

